title: ছোট সাহেলি

text: ছোট সাহেলির মোট নয়টি উপপ্রজাতি সনাক্ত করা গেছে। উপপ্রজাতিগুলো হল:ছোট সাহেলি কমলা বুকের ছোটখাটো পাখি। এর দৈর্ঘ্য কমবেশি ১৬ সেন্টিমিটার, ডানা ৭ সেন্টিমিটার, ঠোঁট ১.৩ সেন্টিমিটার, পা ১.৭ সেন্টিমিটার ও লেজ ৭ সেন্টিমিটার। ওজন মাত্র ৮ গ্রাম। স্ত্রী ও পুরুষ পাখির মধ্যে সামান্য তফাৎ রয়েছে। পুরুষ পাখির পিঠ কালচে-ধূসর। গলা কালচে। দেহতল কমলা-হলুদ। বুকের দিকে কমলার ভাগ বেশি। কোমর ও লেজ উপরি-ঢাকনি লালচে-কমলা। ডানার পালক-ঢাকনি কালো। ডানার প্রান্ত-পালকে হলুদ-কমলা পট্টি দেখা যায়। লেজ লম্বা ও কালো রঙের। লেজের বাইরের পালকগুলো কমলা-হলুদ। বগলের রঙ কমলা। পেট ও অবসারণী হলদে রঙের।


title: ছোট সাহেলি

text: স্ত্রী পাখির পিঠ ফিকে ধূসর। বগলে হলুদের আভা। দেহতল সাদাটে-ধূসর বা হলুদাভ। স্ত্রী ও পুরুষ উভয় পাখির চোখ কালচে-বাদামি। ঠোঁট খাটো ও কালো। লেজে সবসময় ১০টি পালক থাকে। মুখ কিছুটা পাটকিলে-কমলা। পা ও পায়ের পাতার রঙ শিঙ-বাদামি। অপ্রাপ্তবয়স্ক পাখির পিঠে কিছুটা পীতাভ আঁশ থাকে।


title: ছোট সাহেলি

text: ছোট সাহেলি বেশ লাজুক পাখি, লোকালয় বা খোলা জায়গায় এরা আসেই না বলতে গেলে। কুঞ্জবন, বন প্রান্ত, বাগান, গ্রামীণ বন ও আবাদি জমিতে বিচরণ করে। সাধারণত জোড়ায় জোড়ায় বা ছোট ঝাঁকে ঘুরে বেড়ায়। গাছের চাঁদোয়ায় উড়ে বেড়ায় ও পাতায় পাতায় শিকার খোঁজে। প্রায়ই এদের বনতলে ঝাঁপ দিয়ে শিকার করতে দেখা যায়। এদের খাদ্যতালিকায় রয়েছে মথ, মাছি, শুঁয়োপোকা এবং অন্যান্য পোকামাকড় ও তাদের লার্ভা। খাবার খোঁজার সময় নরম কণ্ঠে সমস্বরে ডাকে: "সুয়ি...সুয়ি..."। প্রজনন ঋতুতে এদের ডাকাডাকি বেড়ে যায়। তখনকার ডাক অনেকটা "হু-হু-ইউটি টিট টিট, গিইট-পিট্-সিট্-সিউটি, গিইই-এ...পিট্..."।


title: ছোট সাহেলি

text: এরা অনেকসময় ঝাঁক বেঁধে উড়ে বেড়ায়। দূর থেকে তখন এদের মশার ঝাঁকের মত মনে হয়। খুব ঘন হয়ে ওড়ে বলে এমনটি মনে হয়। ঘন হয়ে উড়লেও একটির সাথে আরেকটি কখনো ধাক্কা খায় না।


title: ছোট সাহেলি

text: ফেব্রুয়ারি থেকে অক্টোবর ছোট সাহেলির প্রধান প্রজনন ঋতু। স্থানভেদে প্রজনন মৌসুমে বিভিন্নতা দেখা যায়। উঁচু গাছের বিভক্ত ডালে সরু ডাল, তৃণ, লাইকেন, বাকল, কচুরিপানার শিকড় ইত্যাদি মাকড়সার জালে জড়িয়ে ছোট পেয়ালার মত করে বাসা বানায়। বাসার বুনট বেশ শক্ত। বাসার মুখের গড় ব্যাস ১৬ সেন্টিমিটার ও গভীরতা ৯ সেন্টিমিটার। বাসার অবস্থান ভূমি থেকে কমপক্ষে ১২ মিটার পর্যন্ত হয়। বাসা বানানোর জায়গা নির্ধারণ করতে এরা ১-৩ দিন সময় ব্যয় করে। বাসা বাঁধতে সময় লাগে ২-৭ দিন। বনের মধ্যে এদের বাসা খুঁজে বের করা এক কঠিন কাজ। বাসা বানানো হয়ে গেলে ২-৪টি ডিম পাড়ে। ডিমের রঙ হালকা সবুজাভ, তাতে হালকা বাদামি ও হালকা বেগুনি ছিটে থাকে। ডিমের মাপ ১.৭ × ১.৪ সেন্টিমিটার। ১৪ থেকে ১৯ দিনে ডিম ফুটে ছানা বের হয়। ছানারা উড়তে শেখে ১৫ থেকে ২০ দিনে।


title: জন্মাষ্টমী

text: জন্মাষ্টমী বা কৃষ্ণজন্মাষ্টমী (দেবনাগরী ) একটি হিন্দু উৎসব। এটি বিষ্ণুর অবতার কৃষ্ণের জন্মদিন হিসেবে পালিত হয়। এর অপর নাম কৃষ্ণাষ্টমী, গোকুলাষ্টমী, অষ্টমী রোহিণী, শ্রীকৃষ্ণজয়ন্তী ইত্যাদি।


title: জন্মাষ্টমী

text: হিন্দু পঞ্জিকা মতে, সৌর ভাদ্র মাসের কৃষ্ণপক্ষের অষ্টমী তিথিতে যখন রোহিণী নক্ষত্রের প্রাধান্য হয়, তখন জন্মাষ্টমী পালিত হয়। উৎসবটি গ্রেগরিয়ান ক্যালেন্ডার অনুসারে, প্রতি বছর মধ্য-আগস্ট থেকে মধ্য-সেপ্টেম্বরের মধ্যে কোনো এক সময়ে পড়ে। কৃষ্ণের জীবনের নাটকীয় উপস্থাপন "রাসলীলা" মথুরা, বৃন্দাবন, মণিপুর ইত্যাদি স্থানে এই উৎসবের সাথে করা হয়। "রাস লীলা"য় কৃষ্ণের ছোট বয়সের কর্ম-কাণ্ড দেখানো হয়, অন্যদিকে, "" প্রথায় কৃষ্ণের দুষ্ট স্বভাব প্রতিফলিত করা হয় যেখানে কয়েকজন শিশু মিলে উচ্চস্থানে বেঁধে রাখা মাখনের হাড়ি ভাঙতে চেষ্টা করে। এই পরম্পরাকে তামিলনাডুতে "উরিয়াদি" নামে পালন করা হয়। কৃষ্ণের জন্ম হাওয়ায় নন্দের সকলকে উপহার বিতরণের কাহিনী উদ্‌যাপন করতে কৃষ্ণ জন্মাষ্টমীর পর বহু স্থানে নন্দোৎসব পালন করা হয়।


title: জন্মাষ্টমী

text: কৃষ্ণ দেবকী এবং বাসুদেবের অষ্টম সন্তান ছিলেেন। পুরানো পুঁথির বর্ণনা এবং জ্যোতিষশাস্ত্রের গণনা অনুসারে কৃষ্ণের জন্মর তারিখ হল খ্রীষ্টপূর্ব ৩২২৮ সালের ১৮ জুলাই এবং তাঁর মৃত্যুর দিন খ্রীষ্টপূর্ব ৩১০২ সালের ১৮ ফেব্রুয়ারী। কৃষ্ণ মথুরার যাদববংশের বৃষ্ণি গোত্রের মানুষ ছিলেন।


title: গোবিন্দ

text: গোবিন্দ ও গোপাল কৃষ্ণের দুটি বিশেষ নাম ও রূপ। এই রূপে তিনি একটি অল্পবয়স্ক রাখাল বালক। বৈষ্ণবধর্মে তিনি সর্বোচ্চ ঈশ্বর। হিন্দুধর্মের অন্যান্য শাখাও তাঁকে পূজা করে থাকে। প্রাচীন ধর্মগ্রন্থ ব্রহ্মসংহিতা-য় তাঁকে সকল জগতের সৃষ্টির কারণ বলা হয়েছ।


title: গোবিন্দ

text: গোপালরূপী কৃষ্ণ বৈদিক দেবতা ইন্দ্রের পূজা করতে অস্বীকার করেছিলেন। এই কারণে গোপালরূপী কৃষ্ণকে অ-বৈদিক দেবতা হিসেবে গণ্য করা হয়। যদিও কোনো কোনো মতে, ঋগ্বেদ সম্পর্কে ভ্রান্ত ধারণাই এই জাতীয় মতবাদের সৃষ্টির কারণ।


title: গোবিন্দ

text: ক্লস ক্লোস্টারমিরের মতে, কৃষ্ণ-বাসুদেব পূজা খ্রিস্টের জন্মের কয়েকশো বছর আগে শুরু হয়েছিল। তার সঙ্গে পরবর্তীকালে গোপীজনবল্লভ কৃষ্ণ ও বালগোপাল পূজার প্রথা যুক্ত হয়।


title: গোবিন্দ

text: "গোবিন্দ" ও "গোপাল" দুটি নামেরই অর্থ "রাখাল"। সংস্কৃতে "গো" শব্দের অর্থ "গোরু" আর "পাল" বা "বিন্দ" শব্দের অর্থ যথাক্রমে "অন্বেষনকারী" বা "রক্ষক"।


title: গোবিন্দ

text: "গোবিন্দ" নামটি "বিষ্ণুসহস্রনামে" (বিষ্ণুর এক হাজার নাম-সম্বলিত স্তোত্র) ১৮৭ ও ৫৩৯তম নাম।


title: গোবিন্দ

text:
স্বামী তপস্যানন্দ কর্তৃক অনূদিত আদি শঙ্করের "বিষ্ণুসহস্রনাম" ভাষ্য অনুসারে গোবিন্দ শব্দের চারটি ব্যাখ্যা পাওয়া যায়:মহর্ষি মহেষ যোগী, তাঁর গীতাভাষ্যে বলেছেন, "গোবিন্দ" শব্দের অর্থ "ইন্দ্রিয়ের অধিপতি"।
আদি শঙ্কর রচিত "ভজ গোবিন্দম" নামে বিখ্যাত স্তবটিতে আছে, "যে গোবিন্দকে ভজনা করে, সে সহজেই জন্ম ও মৃত্যুর সাগর অতিক্রম করে যায়।" অর্থাৎ, কৃষ্ণকে পূজা করলে জন্ম-মৃত্যুর চক্র বা "সংসার" থেকে মুক্তি লাভ করে, জীবাত্মা বৈকুণ্ঠে গমন করে।


title: ভারোত্তোলন

text: ভারোত্তোলন () এক ধরনের অ্যাথলেটিক বিভাগের ক্রীড়াবিশেষ। আধুনিক অলিম্পিক আন্দোলনে এ ক্রীড়া অন্যতম প্রধান আকর্ষক ও অত্যন্ত জনপ্রিয়। ভারোত্তোলনের প্রধান বৈশিষ্ট্যই হচ্ছে একজন প্রতিযোগী কর্তৃক এক বারে সর্বাধিক ওজন উত্তোলন করা যা ওজন প্লেটের সাথে বারবেল বা দণ্ডসহযোগে থাকে। যিনি ভারোত্তোলন করেন, তিনি ভারোত্তোলনকারী বা ভারোত্তোলক নামে পরিচিত।


title: ভারোত্তোলন

text: ভারোত্তোলনে স্ন্যাচ এবং ক্লিন এন্ড জার্ক - এ দু'টি বিষয়ে প্রতিযোগিতা অনুষ্ঠিত হয়। একজন ভারোত্তোলক তিন বার ভার উত্তোলনের জন্যে প্রচেষ্টা চালান এবং সর্বাধিক দুইবার সর্বোচ্চ সফলতাকে যুক্ত করে শারীরিক ওজন শ্রেণীতে সামগ্রিক ফলাফলে অন্তর্ভুক্ত করা হয়। শারীরিক ওজন শ্রেণী পুরুষ ও মহিলাদের জন্যে ভিন্নতর হয়। যদি এক উত্তোলনকারী কমপক্ষে একবার সফলতমভাবে স্ন্যাচ এবং ক্লিন এন্ড জার্কে উত্তোলনে ব্যর্থ হন, তাহলে তিনি প্রতিযোগিতায় অযোগ্য বলে বিবেচিত হন। এছাড়াও, ক্লিন এন্ড প্রেস নামে আরো এক ধরনের প্রতিযোগিতা রয়েছে কিন্তু সঠিকভাবে মানদণ্ড প্রণয়নে ব্যর্থ হওয়ায় তা অনিয়মিত হয়ে পড়ে।


title: ভারোত্তোলন

text: ভারোত্তোলন ক্রীড়া অলিম্পিক ওয়েটলিফটিং বা অলিম্পিক-স্টাইল ওয়েটলিফটিং নামেও সমধিক পরিচিত।


title: ভারোত্তোলন

text: মানব ইতিহাসের অন্ধকার যুগে ভার উত্তোলন তথা ভারোত্তোলনের ধারনাটি প্রথম প্রচলিত হয়েছিল বলে বিশ্বাস করা হয়। সাধারণতঃ ইউরোপের সর্বত্র বিভিন্ন গ্রামে বসবাসরত সবচেয়ে শক্তিশালীকে ব্যক্তিকে ভারোত্তোলনের ন্যায় ভারী কাজটি করতে হয়েছিল।


title: ভারোত্তোলন

text: কে, কতটুকু সবচেয়ে অধিক ভার উত্তোলন করতে পারেন তা চিহ্নিত করতেই ভারোত্তোলন ক্রীড়া প্রতিযোগিতাটির উদ্ভব ঘটেছে। মানব বিষয়ক এ ঘটনাটি মিশর, চীন এবং প্রাচীন গ্রীসে উৎপত্তি হয়েছিল বলে ধারনা করা হয়। নীচু স্তরের ব্যক্তিদের ক্রীড়া হিসেবে এটি চিহ্নিত হলেও বিবর্তনের প্রেক্ষাপটে ভারোত্তোলন ক্রীড়াটি অন্যান্য সকল স্তরের ব্যক্তিবর্গ এতে সম্পৃক্ত হয়েছেন। ঊনবিংশ শতকে ইউরোপীয় প্রতিযোগিতায় ভারোত্তোলন আধুনিক ক্রীড়ারূপে আবির্ভাব ঘটানো হয়। ১৮৯১ সালে প্রথমবারের মতো ভারোত্তোলনে পুরুষদের বিশ্বচ্যাম্পিয়ন অনুষ্ঠিত হয়। তখন মহিলাদেরকে প্রতিযোগিতায় অংশগ্রহণ করতে দেয়া হতো না। ভারোত্তোলকদেরও নির্দিষ্ট কোন উচ্চতা কিংবা ওজনে শ্রেণীবিন্যাস করা হয়নি। ১৮৯৬ সাল থেকে অদ্যাবধি ভারোত্তোলন অলিম্পিক ক্রীড়ায় অন্যতম অংশ হিসেবে নিজেকে ঠাঁই করে নিয়েছে স্বমহিমায়।


title: ভারোত্তোলন

text: স্ন্যাচ এবং ক্লিন এন্ড জার্ক - এ দুইটি প্রধান বিষয়ে ভারোত্তোলন ক্রীড়া হিসেবে অলিম্পিক প্রতিযোগিতায় ঠাঁই পেয়েছে। সাবেক সোভিয়েত ইউনিয়নের ক্রীড়াবিদগণ এতে প্রাধান্য বিস্তার করেছিলেন। তারপরেই রয়েছে - চীন, মার্কিন যুক্তরাষ্ট্র, বুলগেরিয়া, ফ্রান্স, তুরস্ক, জার্মানি, গ্রীস প্রমূখ দেশের ক্রীড়াবিদগণ। ১৯২০ সাল থেকে প্রতিটি গ্রীষ্মকালীন অলিম্পিকে এ ক্রীড়া প্রতিযোগিতা অনুষ্ঠিত হয়ে আসছে। এর পূর্বে অবশ্য আরো দু'বার (১৮৯৬ ও ১৯০৪) ভারোত্তোলন ক্রীড়া হিসেবে পরিচিতি পেয়েছিল।


title: ভারোত্তোলন

text: শুরুর দিকে সকল ভারোত্তোলনকারীকে একই বিষয়ে শারীরিক ওজনে ভিন্নতা স্বত্ত্বেও প্রতিদ্বন্দ্বিতা করতে হতো। ১৮৯৬ সালে "এক হাতে" ও "দুই হাতে"; ১৯০৪ সালে "দুই হাতে" ও "অল-এরাউন্ড ডাম্ববেল" বিষয় ছিল। ১৯২০ সালে ক্রীড়াটি পুণরায় অলিম্পিকে অন্তর্ভুক্ত হলে ওজনশ্রেণীতে ভিন্নতা আনয়ণ করা হয়। শ্রেণী এবং ওজনগত কারণে বেশ কয়েকবার পরিবর্তন করতে হয়েছে। পুরুষ ক্রীড়াবিদগণ ৮টি বিভাগের একটিতে এবং নারী ক্রীড়াবিদগণ ৭টি বিভাগের একটিতে তাদের শারীরিক গঠনের উপর ভিত্তি করে নির্দিষ্ট শ্রেণীতে প্রতিযোগিতায় লিপ্ত হন। ২০০০ সালে সিডনীতে অনুষ্ঠিত অলিম্পিক গেমসে মহিলাদের ভারোত্তোলন ক্রীড়ার অভিষেক ঘটে।


title: ভারোত্তোলন

text: পুরুষ: ৫৬ কেজি (ব্যান্টমওয়েট); ৬২ কেজি (ফিদারওয়েট); ৬৯ কেজি (লাইটওয়েট); ৭৭ কেজি (মিডিলওয়েট); ৮৫ কেজি (লাইট-হেভিওয়েট); ৯৪ কেজি (মিডিল-হেভিওয়েট); ১০৫ কেজি (হেভিওয়েট) এবং +১০৫ কেজি (সুপার হেভিওয়েট)।


title: ভারোত্তোলন

text:
মহিলা: ৪৮ কেজি; ৫৩ কেজি; ৫৮ কেজি; ৬৩ কেজি; ৬৯ কেজি; ৭৫ কেজি এবং +৭৫ কেজি।
অত্যন্ত প্রতিযোগিতামূলক ক্রীড়া হিসেবে ভারোত্তোলন ক্রীড়ায় সুনির্দিষ্ট কিছু নিয়ম-কানুন রয়েছে। এ সকল নিয়ম-কানুন আন্তর্জাতিক ভারোত্তোলন সংস্থা কর্তৃক নিয়ন্ত্রিত ও পরিচালিত। হাঙ্গেরীর বুদাপেস্টে এ সংস্থার সদর দফতর অবস্থিত। সংস্থাটি ১৯০৫ সালে প্রতিষ্ঠিত হয়েছিল।


title: কৃষ্ণ-বাসুদেব

text:
কৃষ্ণ বাসুদেব পূজা হল ঐতিহাসিক ভাবে কৃষ্ণধর্ম ও বৈষ্ণবধর্মের অন্যতম আদি রূপ। "কৃষ্ণ বাসুদেব" কথাটির অর্থ হল "বসুদেবের পুত্র কৃষ্ণ"। এটি ছিল প্রাচীনকালের কৃষ্ণপূজার একটি অন্যতম প্রধান ধারা। এই ধারাটি ছিল সম্পূর্ণ পৃথক একটি ধারা। পরে এটি অন্য ধারার সঙ্গে মিশে যায়। ভাগবতধর্ম, গোপাল কাল্ট ও বালগোপাল কাল্টের সঙ্গে এই ধারাটি মিশে গিয়ে বর্তমান বৈষ্ণবধর্মের একেশ্বরবাদী রূপটি গড়ে উঠেছে। কোনো কোনো প্রাচীন পণ্ডিত এই ধারাটিকে ভাগবতধর্মের সঙ্গে এক করে দেখেন। এই ধর্মীয় প্রথাটির প্রতিষ্ঠাতা মনে করা হয় স্বয়ং কৃষ্ণকে। তিনি ছিলে বসুদেবের পুত্র। তাই তাঁর অপর নাম ছিল "বাসুদেব"। তিনি ঐতিহাসিক সত্বত জাতির বাসভূমিতে বসা করতেন। তাদের মতে, কৃষ্ণের অনুগামীদের বলা হত ভাগবত। এই ধর্ম প্রতিষ্ঠিত হয় খ্রিস্টপূর্ব দ্বিতীয় শতকে (পতঞ্জলির সমসাময়িক) অথবা খ্রিস্টপূর্ব চতুর্থ শতকে (মেগাস্থিনিস ও কৌটিল্যের অর্থশাস্ত্রের বর্ণনা থেকে জানা যায়)। এই ধর্মে বাসুদেব হলেন সর্বোচ্চ ঈশ্বর।
এই ধর্মের বাইরে ভক্তকে অনেক স্থানে "বাসুদেবক" বলে উল্লেখ করা হয়েছে।


title: কৃষ্ণ-বাসুদেব

text: হরিবংশে কৃষ্ণ, বসুদেব, সঙ্কর্ষণ, প্রদ্যুম্ন ও অনিরুদ্ধের মধ্যে জটিল সম্পর্কগুলির ব্যাখ্যা আছে। এগুলিই পরে বৈষ্ণব অবতার ধারণার জন্ম দেয়।


title: বিদ্রোহী (চিত্রকর্ম)

text: বিদ্রোহী শিল্পাচার্য জয়নুল আবেদিন অঙ্কিত একটি চিত্রকর্ম। ছবিটিতে জয়নুল আবেদিনের নিজস্ব ঢঙে তুলির মোটা ও সাবলীল দাগের মাধ্যমে একটি গাভীর দড়ি ছেঁড়ার প্রচণ্ড উন্মত্ততা প্রকাশ পেয়েছে। চিত্রকর্মটি ঢাকায় অবস্থিত জাতীয় জাদুঘরে সংরক্ষিত রয়েছে।


title: বিদ্রোহী (চিত্রকর্ম)

text: ছবিটিতে একটি গাভী প্রচণ্ড শক্তিতে একটি দড়ি ছিঁড়ে ফেলতে চাইছে। তাকে বেঁধে রাখা দড়িটি টান টান হয়ে রয়েছে, যেকোন সময় ছিঁড়ে যেতে পারে। দড়ির টানে গাভীর ঘাড় বেঁকে গেছে। তবু সে চেষ্টা চালিয়ে যাচ্ছে। ছবিটি মোটা দাগে দ্রুত ভঙ্গিমায় আঁকা কয়েক টানে আঁকা হলেও এর সূক্ষ্ম পরিপূর্ণতা লক্ষ্যনীয়।


title: সাইনা নেহওয়াল

text: সাইনা নেহওয়াল () (জন্ম: ১৭ মার্চ, ১৯৯০) রাজীব গান্ধী খেলরত্নধারী ভারতীয় ব্যাডমিন্টন খেলোয়াড়। ৭ই এপ্রিলের সর্বশেষ র‍্যাংকিং অনুযায়ী বিশ্ব ব্যাডমিন্টন সংস্থার সর্বশেষ র‌্যাংকিংয়ে তিনি বিশ্বের ২ নং খেলোয়াড় হিসেবে আসীন রয়েছেন। ভারতের ১ম খেলোয়াড় হিসেবে তিনি অলিম্পিক পদক জয় করেন। ৪ আগস্ট, ২০১২ তারিখে তিনি লন্ডনে অনুষ্ঠিত অলিম্পিকে ব্রোঞ্জপদক জয় করেন। প্রথম ভারতীয় হিসেবে তিনি বিশ্ব জুনিয়র ব্যাডমিন্টন চ্যাম্পিয়নশীপ বিজয়ী। এছাড়াও, সুপার সিরিজ টুর্নামেন্ট এবং ২০০৯ সালে জাকার্তায় অনুষ্ঠিত ইন্দোনেশিয়া সুপার সিরিজ বা ইন্দোনেশিয়া ওপেনে শীর্ষস্থানীয় চীনা ব্যাডমিন্টন খেলোয়াড় ওয়াং লিন-কে পরাভূত করে সকলের মনোযোগ আকৃষ্ট করেন।


title: সাইনা নেহওয়াল

text: গীত শেঠী এবং প্রকাশ পাদুকোনের পরিচালনায় অলিম্পিকে স্বর্ণ অন্বেষণ থেকে সাইনা সহযোগিতা পাচ্ছেন।


title: সাইনা নেহওয়াল

text: ভারতের হরিয়ানা রাজ্যের হিসার শহরের একটি জাঠ পরিবারে সাইনা নেহওয়ালের জন্ম। তার বাবা-মা যথাক্রমে ড. হরভির সিং নেহওয়াল এবং উষা নেহওয়াল। তারা উভয়েই হরিয়ানার ব্যাডমিন্টন চ্যাম্পিয়ন ছিলেন। বিদ্যালয় জীবনের প্রথম কয়েক বছর হিসারের ক্যাম্পাস স্কুল সিসিএস এইচএইউ-তে কাটান। ড. হরভির সিং নেহওয়াল চৌধুরী চরণ সিং হরিয়ানা এগ্রিকালচারাল ইউনিভার্সিটিতে চাকুরী করেছিলেন এবং তখন থেকেই তাদের আবাস বিশ্ববিদ্যালয় ক্যাম্পাসে গড়ে ওঠে। পরবর্তীতে বিজ্ঞানী হিসেবে ড. হরভির সিং হায়দরাবাদের তৈলবীজ গবেষণা পরিদপ্তরে স্থানান্তরিত হলে সাইনাও সেখানেই শৈশবের বছরগুলো অতিক্রমণ করেন। বিশ্ব ব্যাডমিন্টন অঙ্গনে তার এ পদচারণায় ড. হরভির সিং এবং মা উষা নেহওয়াল গুরুত্বপূর্ণ ভূমিকা রাখেন ও প্রভাবান্বিত করেন।


title: সাইনা নেহওয়াল

text: সাইনা ভারতের ব্যাডমিন্টনের ইতিহাসে শীর্ষস্থানীয় মহিলা খেলোয়াড় ছিলেন। ২০১২ সালে সাংবাদিক ও সাবেক এনডিটিভি সম্পাদক টি. এস. সুধীর সাইনা নেহওয়ালের উপর একটি জীবনীগ্রন্থ রচনা করেন।


title: বোড়াগাড়ী ইউনিয়ন

text: "বোড়াগাড়ী ইউনিয়ন"' বাংলাদেশের নীলফামারী জেলার অন্তর্গত ডোমার উপজেলার একটি ইউনিয়ন।


title: বোড়াগাড়ী ইউনিয়ন

text: বর্তমান চেয়ারম্যান: জনাব মোঃ ইসহাক আলী


title: বোড়াগাড়ী ইউনিয়ন

text: প্রয়াত জনাব আব্দুর রউফ (প্রাক্তন সংসদ সদস্য)


title: টেকনো ইন্ডিয়া ইউনিভার্সিটি

text: টেকনো ইন্ডিয়া ইউনিভার্সিটি হল পশ্চিমবঙ্গের একটি বেসরকারি বিশ্ববিদ্যালয়। এটি কলকাতায় অবস্থিত। এটিই পশ্চিমবঙ্গের রাজ্য আইনে স্থাপিত প্রথম বেসরকারি বিশ্ববিদ্যালয়। বিধাননগরে এর ক্যাম্পাস আছে। জোকায় দ্বিতীয় ক্যাম্পাস নির্মাণাধীন। ৭ আগস্ট, ২০১২ পশ্চিমবঙ্গের মুখ্যমন্ত্রী মমতা বন্দ্যোপাধ্যায় এই বিশ্ববিদ্যালয় উদ্বোধন করেন।


title: টেকনো ইন্ডিয়া ইউনিভার্সিটি

text: এই বিশ্ববিদ্যালয়টি কলকাতার টেকনো ইন্ডিয়া গোষ্ঠীর মালিকানাধীন। এই গোষ্ঠী পূর্ব ভারতের একটি উল্লেখযোগ্য শিক্ষাপ্রতিষ্ঠান পরিচালনাকারী গোষ্ঠী। শিলং শহরে টেকনো গ্লোবাল ইউনিভার্সিটি নামে এই গোষ্ঠীর আরও একটি বিশ্ববিদ্যালয় আছে।


title: ভারতীয় বিজ্ঞান শিক্ষা ও গবেষণা সংস্থান, কলকাতা

text: ভারতীয় বিজ্ঞান শিক্ষা ও গবেষণা সংস্থা, কলকাতা (; IISER-K) হল ভারতের একটি স্বশাসিত বিজ্ঞান শিক্ষা ও গবেষণা প্রতিষ্ঠান। ২০০৬ সালে ভারত সরকারের মানবসম্পদ উন্নয়ন মন্ত্রক এই বিশ্ববিদ্যালয়টি স্থাপন করে। এই প্রতিষ্ঠানটি নদিয়া জেলার মোহনপুরে অবস্থিত। বর্তমানে বিধানচন্দ্র কৃষি বিশ্ববিদ্যালয়ের ক্যাম্পাসেই এই প্রতিষ্ঠানের কাজকর্ম চলছে। এর স্থায়ী ক্যাম্পাস তৈরি হবে হরিণঘাটায়


title: উইং চুন

text: উইং চুন (চীনা: 咏 春; পিনইন: yǒng চুন; আক্ষরিক "স্প্রিং ভজন"), বাঁকা হরফে ভিং সুন বা উইং সুন , (এবং অক্ষরের সাথে মাঝে মাঝে প্রতিস্থাপিত 永春 "শাশ্বত বসন্তকাল"); (সর্প-সারস শৈলী নামেও পরিচিত); একটা ধারণাভিত্তিক চীনা মার্শাল আর্ট এবং আত্মরক্ষা বিশেষত নিকট-সীমা রণে আঘাত এবং আঁকড়াইয়া ধরতে ব্যবহিত হয়।


title: উইং চুন

text: বিকল্প অক্ষর 永春 "শাশ্বত বসন্ত" আরো কিছু অন্যান্য দক্ষিণ চীনা মার্শাল আর্ট যেমন উয়েং চুন কুংফু এবং সাদা সারস উয়েং চুন (ইয়ং চুন) এর সঙ্গে যুক্ত।


title: ইপ মান

text: ইপ ম্যান (জন্ম: ১লা অক্টোবর, ১৮৯৩ - মৃত্যু: ২রা ডিসেম্বর, ১৯৭২), এছাড়াও আইপি ম্যান, ইপ কাই-ম্যান নামেও পরিচিত, ছিলেন একজন চীনা মার্শাল আর্টিস্ট। তার বেশ কিছু ছাত্র ছিল যারা পরে তাদের নিজস্ব মার্শাল আর্ট শিক্ষক হয়ে ওঠে, যেমন ব্রুস লি।


title: ইপ মান

text: ইপ মানের জন্ম চীনের ফোশানে। অত্যন্ত সম্ভ্রান্ত পরিবারে তার জন্ম। ছোটবেলা থেকেই স্বচ্ছলভাবে বেড়ে ওঠা ইপ দারিদ্র্যতা দেখেনি।


title: ইপ মান

text: ইপ মান চান ওয়া শুনের কাছ থেকে উইং চুন শিখে যিনি ছিলেন অত্যন্ত নামকরা একজন কুংফু শিক্ষক। বলা হয়, ইপ ছিল তার শেষ ছাত্র।


title: ইপ মান

text:
ইপ মান ১৬ বছর বয়সে হংকং চলে যান। সেখানে সেন্ট স্টিফেনস কলেজে পড়াশোনা শুরু করেন। হংকংয়ে পরিচয় হয় লিয়ান বাইকের সঙ্গে। তার ছেলে লিয়ান জান যে উইং চুন স্টাইলে প্রশিক্ষিত। তবে ভিন্ন আঙ্গীকে। ইপ এখানে পরিচিত হলো উইং চুন স্টাইলের ভিন্ন ধারার সঙ্গে।
দীর্ঘ সময় পর ইপ ফিরে আসেন চীনে পুলিশ হিসেবে। তখন ইপ ‘উইং চুন’ স্টাইলের অন্যতম ধারক ও বাহক। অনেক বছর তিনি কাউকে প্রশিক্ষণ দেয়নি। ১৯৪২ সালের দিকে জাপানিরা তাদের শহর দখল করে নেয়। ইপের সব সম্পত্তি জাপানিরা দখল করে এবং অনেক সম্পত্তি নষ্ট করে দেয়। ইপ অসহায় হয়ে পড়ে ও অর্থিক কষ্টতেও ভোগা শুরু করেন। কয়েক বছর পর ১৯৪৯ সালে কমিউনিস্টরা মাথা চাড়া দিয়ে ওঠে। কমিউনিস্টরা তাকে পুলিশ প্রধানের দায়িত্ব দিয়ে বসে। এ জীবনটা ইপ মোটেও উপভোগ করছিল না। এদিকে পুলিশের কুংফু শিক্ষকও করে দেওয়া হলো। কিন্তু ইপের কাছে কুং ফু একটি শিল্প। সে এটিকে দিয়ে মানুষকে দমানোর কাজ করত চায় না। সে শিক্ষক হতেও চায়নি। এ শিল্পকে ছড়িয়ে দিতে চেয়েছে। কিন্তু এভাবে নয়। খুব কম সময়ের মধ্যেই প্রমাণ করলো যে শিক্ষক হিসেবে ইপ মোটেও যোগ্য নয়। তার চাকরি গেল। আবার আর্থিক সমস্যায় পড়ে গেলেন ইপ।


title: ইপ মান

text: হংকংয়ে আসার পর ইপ মানের স্কুলে ছাত্ররা আসতে থাকে কিন্তু বেশিদিন কেউই অবস্থান করতনা। কারণ কিছুদিন পরই তারা নিজেরা স্কুল খুলে ফেলত।


title: ইপ মান

text: ইপ মানের মৃত্যু ঘটে ১৯৭২ সালের ২ ডিসেম্বর, হংকংয়ে। গলার ক্যান্সারে মৃত্যুবরণ করেন তার ছাত্র ব্রুস লির এক মাস আগেই। ইপ মানের উত্তরাধিকার উইং চুনের বিশ্বব্যাপী ছড়িয়ে পড়া।


title: ডনি ইয়েন

text: ডনি ইয়েন জি-ড্যান (জন্ম ২৭ জুলাই ১৯৬৩) একজন হংকং অভিনেতা, মার্শাল আর্টিস্ট, চলচ্চিত্র পরিচালক এবং প্রযোজক, কর্ম ব্যালেটনাচের পরিকল্পক, এবং বিশ্ব উশু টুর্নামেন্ট পদকপ্রাপ্ত ব্যক্তি। একজন সুপরিচিত ফিল্ম এবং টেলিভিশনের অভিনেতা ছাড়াও, ইয়েন আন্তর্জাতিকভাবে বিখ্যাত অন্যান্য অভিনেতা যেমন জ্যাকি চ্যান, জেট লিএবং মাইকেল ইয়েওহ সঙ্গে বহু ছায়াছবির জন্য আন্তর্জাতিক স্বীকৃতি লাভ করেছে।


title: রৌপ্যপদক

text: রৌপ্যপদক () সাধারণতঃ অ্যাথলেটিক্স প্রতিযোগিতায় দ্বিতীয় স্থান বা রানার-আপ অর্জনকারীকে প্রদান করা হয়। অলিম্পিক ক্রীড়া, কমনওয়েলথ গেমস এবং সমগোত্রীয় অন্যান্য ক্রীড়া প্রতিযোগিতায় ব্যক্তিগত কিংবা দলগতভাবে দ্বিতীয় স্থান অধিকারী এ মর্যাদার দাবীদার।


title: রৌপ্যপদক

text: শীর্ষস্থান বা চ্যাম্পিয়ন এবং তৃতীয় স্থানের অধিকারী খেলোয়াড় বা দলকে সনাতনী ধারায় যথাক্রমে স্বর্ণপদক এবং ব্রোঞ্জপদক প্রদান করা হয়ে থাকে।


title: রৌপ্যপদক

text: এছাড়াও, রৌপ্য-স্বর্ণমণ্ডিত পদক রয়েছে যা অলিম্পিক ক্রীড়াসহ, লরেঞ্জ মেডেল, মার্কিন যুক্তরাষ্ট্রের কংগ্রেসনাল গোল্ড মেডেল, নোবেল পুরস্কারে প্রদান করা হয়।


title: রৌপ্যপদক

text: সামরিক বাহিনীতে পুরস্কার প্রদানের সুনির্দিষ্ট মানদণ্ড প্রবর্তনের পূর্বে সর্বোচ্চ সামরিক সম্মাননা হিসেবে মেডেল অব অনার প্রদান করা হতো। উল্লেখযোগ্য সামরিক সফলতা অথবা নৌ বিজয় অথবা অর্জিত গুণাবলীকে জাতীয় পর্যায়ে স্বীকৃতি প্রদানের লক্ষ্যে স্বর্ণপদক দেয়া হয়। মার্কিন যুক্তরাষ্ট্রের কংগ্রেস আইনসভায় এ সংক্রান্ত অধ্যাদেশ জারী করা হয় যাতে প্রেসিডেন্ট সংশ্লিষ্ট ও মনোনীত সামরিক ব্যক্তিকে স্বর্ণপদক প্রদান করবেন। এতে আরো বলা হয়, কমান্ডিং অফিসারকে স্বর্ণপদক এবং তাঁর অধীনস্থ কর্মকর্তাকে "রৌপ্যপদক" প্রদান করা হবে। অন্যান্য দেশগুলোও তাদের সামরিক এবং নৌ-বিজয়ে একই ধরনের সম্মাননা প্রদানের চর্চা করতে শুরু করে।


title: রৌপ্যপদক

text:
জয়-পরাজয় নির্ধারণী প্রতিযোগিতায় পদক প্রদান অনেক পূর্ব থেকেই প্রবর্তিত হয়েছে। ক্রীড়া প্রতিযোগিতা বিশেষতঃ এথলেটিক্সে বিভিন্ন ধরনের পদক প্রদান করা হয়। ঐতিহ্যগতভাবে পদকে বিভিন্ন ধরনের ধাতব পদার্থ ব্যবহার করা হয়। তন্মধ্যে -
ধাতব পদার্থের প্রকারভেদের মাধ্যমে গ্রীক পুরাণে বর্ণিত "তিন যুগের মানুষকে" নির্দেশ করা হয়েছে। স্বর্ণযুগে মানুষ দেবতাদের সংস্পর্শে বসবাস করতো; রৌপ্যযুগে মানুষের যৌবন শত বৎসর এবং ব্রোঞ্জযুগে বীরদের রাজত্ব হিসেবে চিহ্নিত করা হয়েছে।


title: রৌপ্যপদক

text: পুরস্কার প্রদানের ক্ষেত্রে ধারাবাহিকভাবে শীর্ষস্থান অর্জনকারীকে স্বর্ণ, রৌপ্য এবং ব্রোঞ্জ পদকের মাধ্যমে কমপক্ষে ঊনবিংশ শতক থেকে প্রদান করা হচ্ছে।


title: রৌপ্যপদক

text: ১৮৯৬ সালের গ্রীষ্মকালীন অলিম্পিক্‌সের আসরে বিজয়ী বা চ্যাম্পিয়ন প্রতিযোগীদেরকে স্বর্ণপদক প্রদান করা হয়নি। বিজয়ীকে রূপার পদক ও জলপাই পাতার মুকুট প্রদান করার মাধ্যমে সম্মানিত করা হয়েছিল। দ্বিতীয় স্থান অধিকারীকে তামা বা ব্রোঞ্জের পদক ও লরেল পাতার মুকুট প্রদান করা হয়। ১৯০০ সালে অধিকাংশ বিজয়ীকে পদকের পরিবর্তে কাপ কিংবা ট্রফি দেয়া হয়। পরবর্তীতে ১৯০৪ সালের গ্রীষ্মকালীন অলিম্পিকে প্রথম তিন স্থান অধিকারীকে স্বর্ণপদক, রৌপ্যপদক এবং ব্রোঞ্জপদক প্রদান করা হয়। এ ধারাটি পরবর্তীকালে বিভিন্ন ক্রীড়া প্রতিযোগিতায় অনুসরণ করা হয়। পদক হিসেবে স্বাগতিক দেশের টাকশাল বা কোষাগার থেকে প্রদানের দায়িত্ব অর্পণ করা হয়। ১৯২৮ গ্রীষ্মকালীন অলিম্পিক্‌সের আসর থেকে শুরু করে ১৯৬৮ গ্রীষ্মকালীন অলিম্পিক্‌সের আসর পর্যন্ত ফ্লোরেন্সে জন্মগ্রহণকারী বিখ্যাত চিত্রকর ও ভাস্কর গিউসেপ্পি ক্যাসিওলি'র অঙ্কিত নকশার একপার্শ্বে স্বাগতিক শহরের নাম ও অন্যপার্শ্বে অলিম্পিক চ্যাম্পিয়নের প্রতিকৃতি সম্বলিত পদকের প্রচলন ছিল। লক্ষ্যণীয় যে, ক্যাসিওলি'র অঙ্কিত নকশায় রোমানদের রঙ্গস্থলের দৃশ্য তুলে ধরা হয়েছে যা গ্রীক নাম থেকে উদ্ভূত। ১৯৭২ সালের গ্রীষ্মকালীন অলিম্পিক্‌স থেকে ২০০০ সালের গ্রীষ্মকালীন অলিম্পিক্‌স পর্যন্ত ক্যাসিওলি'র অঙ্কিত নকশায় অল্প পরিবর্তন করা হয়। কিন্তু সম্মুখ পার্শ্বের নকশা ২০০৪ সালের এথেন্স অলিম্পিকে পরিবর্তিত হয়।


title: রৌপ্যপদক

text: শীতকালীন অলিম্পিকে এ পদক আরো ভিন্নতর হয়েছে। তবে, পাতলা তুষারের আবরণ পদকে তুলে ধরা হতো। পাশাপাশি স্বর্ণ এবং ব্রোঞ্জপদকগুলোকে সর্বদাই একই নকশা অনুসরণ করে প্রস্তুত করা হয়।


title: রৌপ্যপদক

text: গল্ফ প্রতিযোগিতা হিসেবে ওপেন চ্যাম্পিয়নশীপে পেশাদার খেলোয়াড়ের সর্বনিম্ন স্কোর করার ফলে রৌপ্যপদক দেয়া হয়।


title: রৌপ্যপদক

text: ১৯৫৫ সালে প্রখ্যাত মনোবিজ্ঞানীত্রয় - ভিক্টোরিয়া মেডভেক, স্কট ম্যাদে এবং থমাস গিলোভিচ আধুনিক অলিম্পিক ক্রীড়ায় বিপরীতধর্মী চিন্তা-ভাবনা সম্বলিত প্রতিক্রিয়া গবেষণা আকারে তুলে ধরেন। তাঁরা দেখিয়েছেন, যে সকল প্রতিযোগী ব্রোঞ্জপদক জয় করে তারা রৌপ্যপদক জয়ী ক্রীড়াবিদের তুলনায় অধিকতর সুখী। রৌপ্যপদক জয়ী ক্রীড়াবিদ মানসিক অবসাদগ্রস্ততায় ভোগেন, কেননা তারা অল্পের জন্য স্বর্ণপদক প্রাপ্তি থেকে নিজেকে বিচ্যুত করেছেন। সে তুলনায় ব্রোঞ্জপদক জয়ী খেলোয়াড় ক্রীড়া প্রতিযোগিতা থেকে কমপক্ষে একটি পদক জয়ে সক্ষমতা ও পারঙ্গমতা দেখিয়েছেন। চতুর্থ স্থান অধিকারী প্রতিযোগীকে সাধারণতঃ কোন পদক দেয়া হয় না। নক-আউটভিত্তিক প্রতিযোগিতা হিসেবে ফিফা বিশ্বকাপ ফুটবলে পুণরায় ফুটবল খেলায় অংশগ্রহণ করে ব্রোঞ্জপদক অর্জন করতে হয়। চূড়ান্ত খেলায় পরাজিত হবার প্রেক্ষাপটে পরাজিত দলকে রৌপ্যপদক প্রদান করা হয়।


title: ল্যাঞ্জা মোটাঠুঁটি

text: ল্যাঞ্জা মোটাঠুঁটি (বৈজ্ঞানিক নাম: "Psarisomus dalhousiae") () বা ল্যাজঝোলা গোদাঠোঁটি Eurylaimidae (ইউরিলাইমিডি) গোত্র বা পরিবারের অন্তর্গত "Psarisomus" (স্যারিসোমাস) গণের এক প্রজাতির মাঝারি আকারের বনচর পাখি। ল্যাঞ্জা মোটাঠুঁটির বৈজ্ঞানিক নামের অর্থ "ডালহৌসির কটিঙ্গা" ( "psaris" = কটিঙ্গা; গ্রিক: "soma" = দেহের, "dalhousiae" = ডালহৌসির, বৃটিশ ভারতের গভর্নর লর্ড ডালহৌসির স্ত্রী ক্রিস্টিনা ডালহৌসির নামে)। সারা পৃথিবীতে প্রায় ১৩ লাখ ২০ হাজার বর্গ কিলোমিটার জায়গা জুড়ে এদের আবাস। বিগত কয়েক দশক ধরে এদের সংখ্যা ক্রমেই কমে গেলেও আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত নয়। পৃথিবীতে এদের সংখ্যা সম্বন্ধে তেমন কিছু জানা যায় নি।


title: ল্যাঞ্জা মোটাঠুঁটি

text: ল্যাঞ্জা মোটাঠুঁটির মূল আবাস দক্ষিণ ও দক্ষিণ-পূর্ব এশিয়ার বিভিন্ন দেশে। বাংলাদেশ, ভারত, ভুটান, নেপাল, মায়ানমার, চীন, থাইল্যান্ড, লাওস, কম্বোডিয়া, মালয়েশিয়া, ইন্দোনেশিয়া ও ভিয়েতনাম জুড়ে এদের বিস্তৃতি।


title: ল্যাঞ্জা মোটাঠুঁটি

text: ল্যাঞ্জা মোটাঠুঁটির মোট নয়টি উপপ্রজাতি সনাক্ত করা গেছে। উপপ্রজাতিগুলো হল:ল্যাঞ্জা মোটাঠুঁটি মাঝারি আকারের সবুজ পাখি। এর দৈর্ঘ্য কমবেশি ২৭ সেন্টিমিটার, ডানা ১০.৫ সেন্টিমিটার, ঠোঁট ২.২ সেন্টিমিটার, পা ২.৯ সেন্টিমিটার ও লেজ ১১.৫ সেন্টিমিটার। ওজন ৬৫ গ্রাম। স্ত্রী ও পুরুষ পাখির চেহারা ও আকার অভিন্ন। প্রাপ্তবয়স্ক পাখির পিঠ কালচে সবুজ। দেহতল হালকা নীলচে-সবুজ। মাথার চাঁদিতে নীল ছোপ থাকে। মাথার কপাল ও টুপি কালো। মাথার দু'পাশে হালকা হলুদ ফোঁটা থাকে। গলার উজ্জ্বল হলুদ ছোপ চোখ পর্যন্ত বিস্তৃত। লেজ নীল ও ক্রমবিন্যাস্ত। সবুজ ডানার প্রান্ত পালকে নীল পট্টি থাকে। ডানার পালক-তল কালো। ওড়ার সময় পালক-তলে সাদা পট্টি নজরে পড়ে। চোখ বাদামি। চোখের চারিদিকে সবজে বলয় থাকে। ঠোঁট বেশ মোটা। নিচের ঠোঁটের গোড়া পাটকিলে রঙের। এছাড়া পুরো ঠোঁট হলদে-সবুজ রঙের। পা ও পায়ের পাতা চুন-সবুজ। অপ্রাপ্তবয়স্ক পাখির শরীরে উজ্জ্বল হলুদের জায়গায় ফিকে হলদে-সবুজ রঙ দেখা যায়। টুপি সবুজ রঙের হয়।


title: মাল্টা (ফল)

text:
মাল্টা হচ্ছে "Citrus" × "sinensis" উদ্ভিদের ফল। এর ইংরেজি নাম Orange বা Sweet orange, যদিও অনেকে ভুল করে একে grapefruit ("C. paradisi") বলে থাকেন। এছাড়া Mandarin orange-কে বাংলায় কমলা বলা হয়, যা "C. reticulata" উদ্ভিদের ফল।
মাল্টা ফলটি জাম্বুরা ("Citrus maxima") এবং কমলা ("Citrus reticulata") এই দুই ফলের শংকরায়নের মাধ্যমে উদ্ভাবন করা হয়েছে। 'বারি মাল্টা ১' নামে একটি উন্নত মাল্টার জাত বাংলাদেশে উদ্ভাবিত হয়েছে এবং বাংলাদেশের পাহাড়ি এলাকাগুলোতে এর কিছু চাষ হচ্ছে। বাংলাদেশে এটি বেশ জনপ্রিয় ফল, তবে স্থানীয় উৎপাদন খুবই কম; বেশির ভাগই বিদেশ থেকে আমদানি করা হয়। উর্দু ভাষাতেও একে 'মাল্টা' বলা হয়। এছাড়া হিন্দিতে একে 'সান্তারা' এবং অসমীয়া ভাষায় একে 'সুমথিৰা টেঙা' বলা হয়।


title: পি.এইচ

text:
রসায়নে পি.এইচ () হচ্ছে দ্রবীভূত হাইড্রোজেন আয়নের সক্রিয়তার পরিমাপ। পি.এইচ দ্বারা মূলত হাইড্রজেন আয়নের ঘনত্ব বোঝায়।
২৫ ডিগ্রি সেলসিয়াস তাপমাত্রায় বিশুদ্ধ পানির পি.এইচ ৭ যাকে পি.এইচ স্কেলের নিরপেক্ষ মান হিসেবে ধরা হয়। পানি বিক্রিয়ক বিশেষে কখনও অম্ল আবার কখনও ক্ষারকের মত আচরণ করে এজন্য পানিকে Amorphous বা, অনিয়তাকার ( নির্দিষ্ট আকার বিহীন) পদার্থ বলা হয়ে থাকে। পি.এইচ স্কেলে নিরপেক্ষ পানির পি.এইচ কে মধ্যমান ধরে যাদের পি.এইচ ৭ এর নিচে তাদের অম্ল এবং যাদের পি.এইচ ৭ এর ওপরে তাদের ক্ষারক বলা হয়। জলীয় দ্রবণের পি.এইচ মাপার জন্য পি.এইচ নির্দেশক, গ্লাস-ইলেকট্রড অথবা পি.এইচ মিটার ব্যবহার করা হয়। জীববিজ্ঞান,রসায়ন,কৃষিবিজ্ঞান,বনবিদ্যা, পরিবেশ বিজ্ঞান, ফরেনসিক,খাবারের মান যাচাই,গবেষণাগারের বিভিন্ন পরীক্ষা-নীরিক্ষা সহ অসংখ্য ক্ষেত্রে পি.এইচ পরিমাপের প্রয়োজনীয়তা অত্যন্ত গুরুত্বপূর্ণ।


title: মেরি কম

text:
মেরি কম (জন্ম: ১ মার্চ, ১৯৮৩) হলেন একজন ভারতীয় বক্সার। তাঁর পুরো নাম মাংতে চুংনেইজাং মেরি কম। তিনি পাঁচ বারের বিশ্ব বক্সিং চ্যাম্পিয়ন এবং ছয়টি বিশ্ব চ্যাম্পিয়নশিপেই পদকজয়ী একমাত্র মহিলা বক্সার। তিনিই একমাত্র ভারতীয় মহিলা বক্সার যিনি ২০১২ লন্ডন অলিম্পিকসে ৫১ কেজি ফ্লাইওয়েট বিভাগে প্রতিদ্বন্দ্বিতা করার সুযোগ পান। এই অলিম্পিকসে তিনি একটি ব্রোঞ্জ পদক জয় করেছেন। তিনি এআইবিএ ওয়ার্ল্ড উইমেন'স র‌্যাঙ্কিং ফ্লাইওয়েট ক্যাটাগরিতে চতুর্থ স্থান অধিকার করেছেন।
কম উত্তর ভারতের গ্রামীণ মণিপুরের চুরচাঁদপুর জেলার মৈরাং লামখাই, কঙ্গাথী গ্রামে জন্মগ্রহণ করেন। তিনি একটি দরিদ্র পরিবার থেকে এসেছেন। তাঁর পিতামাতা, মাঙতে টনপা কম এবং মাঙতে আকম কম, ঝুম ক্ষেত্রগুলিতে ভাগিদারী চাষি হিসাবে কৃষিকার্য্য করতেন। তাঁরা তার নামকরণ করেন চুংনেইজাং। কম দীনদরিদ্র পরিবারে বড় হয়েছে। সেখানে তিনি পিতামাতাকে চাষের কাজে সাহায্য করতেন, স্কুলে যেতেন এবং প্রাথমিকভাবে অ্যাথলেটিক্স শিখেছেন এবং পরে বক্সিং। কম বয়সে কমের বাবা ছিলেন একজন উৎসাহী কুস্তিগীর। তিনি তিন সন্তানের মধ্যে জ্যেষ্ঠ ছিলেন - তাঁর একটি ছোট বোন ও ভাই আছে।
২০১৮ সালের ২৪ নভেম্বর, নতুন দিল্লিতে অনুষ্ঠিত ১০ তম এআইবিএ মহিলা ওয়ার্ল্ড বক্সিং চ্যাম্পিয়নশিপ জিতে তিনি ৬ টি বিশ্ব চ্যাম্পিয়নশিপ সোনা জয়ী বিশ্বের প্রথম মহিলার শিরোপা অর্জন করেন।


title: ব্রোঞ্জপদক

text: ব্রোঞ্জপদক () এক ধরনের পদক যা ব্রোঞ্জ পদার্থ দিয়ে তৈরী। সাধারণতঃ অ্যাথলেটিক্স প্রতিযোগিতায় তৃতীয় স্থান অর্জনকারীকে এ পদক প্রদান করা হয়। অলিম্পিক ক্রীড়া, কমনওয়েলথ গেমস এবং সমগোত্রীয় অন্যান্য ক্রীড়া প্রতিযোগিতায় ব্যক্তিগত কিংবা দলগতভাবে তৃতীয় স্থান অধিকারী এ মর্যাদার দাবীদার। মার্কিন যুক্তরাষ্ট্রের মিসৌরী অঙ্গরাজ্যের সেন্ট লুইসে অনুষ্ঠিত ১৯০৪ সালের গ্রীষ্মকালীন অলিম্পিক্‌সে সর্বপ্রথম প্রদান করা হয়। তৃতীয় স্থান অধিকারীর জন্য এ পদক বরাদ্দ করা হলেও এর পূর্বেকার অলিম্পিক আসরে ১ম ও ২য় স্থান অধিকারীকে ব্রোঞ্জপদক প্রদান করা হয়েছিল।


title: ব্রোঞ্জপদক

text: এছাড়াও, শীর্ষস্থান বা চ্যাম্পিয়ন এবং দ্বিতীয় স্থানের অধিকারী খেলোয়াড় বা দলকে সনাতনী ধারায় যথাক্রমে স্বর্ণপদক এবং রৌপ্যপদক প্রদান করা হয়ে থাকে।


title: ব্রোঞ্জপদক


title: ব্রোঞ্জপদক


title: ব্রোঞ্জপদক


title: ব্রোঞ্জপদক


title: ব্রোঞ্জপদক

text: তবে, মুষ্টিযুদ্ধ, জুডো, তাইকোন্দো এবং কুস্তির ন্যায় কিছু কিছু ক্রীড়া বিষয়ে সেমি-ফাইনালে পরাজিত খেলোয়াড়দ্বয়কে ব্রোঞ্জপদক দেয়া হয়।


title: ব্রোঞ্জপদক

text: ১৯৫৫ সালে প্রখ্যাত মনোবিজ্ঞানীত্রয় - ভিক্টোরিয়া মেডভেক, স্কট ম্যাদে এবং থমাস গিলোভিচ আধুনিক অলিম্পিক ক্রীড়ায় পদক প্রদানে বিপরীতধর্মী চিন্তা-ভাবনা সম্বলিত প্রতিক্রিয়া গবেষণা আকারে তুলে ধরেন। তাঁরা দেখিয়েছেন, যে সকল প্রতিযোগী ব্রোঞ্জপদক জয় করে তারা রৌপ্যপদক জয়ী ক্রীড়াবিদের তুলনায় অধিকতর সুখী। রৌপ্যপদক জয়ী ক্রীড়াবিদ মানসিক অবসাদগ্রস্ততায় ভোগেন, কেননা তারা অল্পের জন্য স্বর্ণপদক প্রাপ্তি থেকে নিজেকে বিচ্যুত করেছেন। সে তুলনায় ব্রোঞ্জপদক জয়ী খেলোয়াড় ক্রীড়া প্রতিযোগিতা থেকে কমপক্ষে একটি পদক জয়ে সক্ষমতা ও পারঙ্গমতা দেখিয়েছেন। চতুর্থ স্থান অধিকারী প্রতিযোগীকে সাধারণতঃ কোন পদক দেয়া হয় না। নক-আউটভিত্তিক প্রতিযোগিতা হিসেবে ফিফা বিশ্বকাপ ফুটবলে পুণরায় ফুটবল খেলায় অংশগ্রহণ করে ব্রোঞ্জপদক অর্জন করতে হয়। চূড়ান্ত খেলায় পরাজিত হবার প্রেক্ষাপটে পরাজিত দলকে রৌপ্যপদক প্রদান করা হয়।


title: শমসের

text: শমসের (ফার্সি: شمشیر) বা শামশির এবং ছিমছির হল সৈন্যবল একটি বক্ররেখা যে একটি অসি জন্য ভিত্তিগত বিবেচিত হয় টাইপ: থেকে টিপ উপদেশ থেকে ৫ থেকে ১৫ ডিগ্রী, নাম ফার্সি شمشیر shamshīr, যা "অসি" (সাধারণ) মানে থেকে উদ্ভূত হয়. আমূল নত অসি পরিবার শামশির, করপাল, তলোয়ার, কিলিজ, পুলওয়ার এবং তুরকো-মঙ্গোল সামরিক শক্তি রয়েছে।


title: শমসের

text: একটি শামশির শিকারগার (ফার্সি: شمشیر شکارگر shamshir ই shekârgar; আক্ষরিক অর্থ, "hunters 'অসি" অথবা "শিকার তলোয়ার")। হল ফলক এবং নামাঙ্কিত সাধারণত শিকার সিনারীসহ সজ্জিত হয়, ব্যতীত একটি শামশির অনুরূপ


title: ঘেটু পুত্র কমলা

text: ঘেটু পুত্র কমলা এটি ২০১২ খ্রিস্টাব্দে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিকল্পনা ও নির্মাণ করেছেন বাংলাদেশের জনপ্রিয় কথাসাহিত্যিক-চলচ্চিত্রকার হুমায়ূন আহমেদ। ইমপ্রেস টেলিফিল্ম এই চলচ্চিত্রটি প্রযোজনা করেছে। ছবির কাহিনি ও, চিত্রনাট্য করেছেন হুমায়ূন আহমেদ। এটি ২০১০-২০১১ খ্রিস্টাব্দে নির্মিত হয় এবং কোনোরূপ কর্তন ছাড়াই ২০১২ খ্রিস্টাব্দে মুক্তির জন্য সরকারি অনুমোদন লাভ করে। এই চলচ্চিত্রের কেন্দ্রীয় প্রসঙ্গ সমকামী পুরুষমানুষের বালকপ্রীতি । চলচ্চিত্রের ঘেটুপুত্র কমলা চরিত্রে অভিনয় করেছেন শিশুশিল্পী মামুন।


title: ঘেটু পুত্র কমলা

text: এটি হুমায়ূন আহমেদ নির্মিত সর্বশেষ চলচ্চিত্র। চলচ্চিত্রটি আনুষ্ঠানিকভাবে মুক্তির আগেই ১৯শে জুলাই, ২০১২ যুক্তরাষ্ট্রের নিউ ইয়র্ক শহরের একটি হাসপাতালে চিকিত্সাধীন অবস্থায় শেষ নিশ্বাস ত্যাগ করেন। তবে একমাসের জন্যে দেশে ফিরে পুনরায় নিউ ইয়র্ক যাওয়ার আগে ৩০ মে ২০১২ তারিখে তিনি ছবিটি দেখে যেতে পেরেছিলেন। এ সময় তিনি এ চলচ্চিত্রটি টেলিভিশনে মুক্তি না দিয়ে প্রেক্ষাগৃহে প্রদর্শনের কড়া নির্দেশ দিয়ে যান।


title: ঘেটু পুত্র কমলা

text: ৮৫তম অস্কার প্রতিযোগিতায় ‘সেরা বিদেশী ভাষার চলচ্চিত্র ’ বিভাগের জন্য বাংলাদেশ থেকে মনোনয়ন পেয়েছে ‘ঘেটুপুত্র কমলা’। ৮৫তম অস্কার বাংলাদেশ কমিটি চলচ্চিত্রটিকে মনোনয়ন দিয়েছে। এছাড়া চলচ্চিত্রটি ভারত, যুক্তরাষ্ট্র, সুইডেন, কানাডা ও সিঙ্গাপুরের বিভিন্ন চলচ্চিত্র উত্সবের আয়োজক কমিটির কাছ থেকে আমন্ত্রণ পেয়েছে।


title: ঘেটু পুত্র কমলা

text: নবীনগর গ্রামের জহির ওরফে কমলা নামের এমনই এক ঘেটুপুত্রের গল্প নিয়েই হুমায়ুন আহমেদের ‘ঘেটুপুত্র কমলা’। ঘেটুপুত্র কমলা চরিত্রে অভিনয় করেছেন শিশুশিল্পী মামুন।


title: ঘেটু পুত্র কমলা

text: চলচ্চিত্রটির সময়কাল ব্রিটিশ আমল। প্রায় দেড়শ বছর আগের এক গ্রামীণ পরিবেশের কথা খুঁজে পাওয়া যায় চলচ্চিত্রটিতে। ব্রিটিশ শাসনাধীন (বর্তমান বাংলাদেশের) হবিগঞ্জ জেলার জলসুখা গ্রামের পটভূমিতে চলচ্চিত্রটির কাহিনী চিত্রিত। সে সময় জলসুখা গ্রামের এক বৈষ্ণব আখড়ায় ঘেটুগান নামে নতুন গ্রামীণ সঙ্গীতধারা সৃষ্টি হয়েছিল। নতুন সেই সঙ্গীত ধারাতে মেয়েদের পোশাক পরে কিছু সুদর্শন সুন্দর মুখের কিশোরদের নাচগান করার রীতি চালু হয়। এই কিশোরদের আঞ্চলিক ভাষাতে ঘেটু নামে ডাকা হতো। "ঘাটু" নামের নব এই সঙ্গীত ধারাতে গান প্রচলিত সুরে কীর্তন করা হলেও উচ্চাঙ্গসঙ্গীতের প্রভাব বেশ লক্ষনীয় ছিল। গ্রাম্য অঞ্চলের অতি জনপ্রিয় নতুন সঙ্গীতরীতিতে নারী বেশধারী কিশোরদের উপস্থিতির কারণেই এর মধ্যে অশ্লীলতা ঢুকে পড়ে। শিশুদের প্রতি যৌনসংসর্গে আগ্রহী বিত্তবানরা বিশেষ করে জোতদার প্রমুখ এইসব কিশোরকে যৌনসঙ্গী হিসেবে পাবার জন্যে লালায়িত হতে শুরু করে। একসময় সামাজিকভাবে বিষয়টা স্বীকৃতি পেয়ে যায়। হাওর অঞ্চলের জমিদার ও বিত্তবান শৌখিন মানুষরা বর্ষাকালে জলবন্দি সময়টায় কিছুদিনের জন্যে হলেও ঘেটুপুত্রদের নিজের কাছে রাখবেন এই বিষয়টা স্বাভাবিকভাবে বিবেচিত হতে থাকে। শিশুদের প্রতি যৌনসংসর্গে আগ্রহী বিত্তবানদের স্ত্রীরা ঘেটুপুত্রদের দেখতেন সতিন হিসেবে।


title: ঘেটু পুত্র কমলা

text: হুমায়ূন আহমেদেরই গল্প "একজন সৌখিনদার মানুষ" থেকে "ঘেটুপুত্র কমলা" চলচ্চিত্রের চিত্রনাট্য রচনা করা হয়েছে। গাজীপুরের নুহাশ পল্লী, ব্রাহ্মণবাড়িয়ার মাধবপুরের হরিপুরের হাওর এলাকার এক পুরনো জমিদার বাড়িতে চলচ্চিত্রটির দৃশ্যধারণ করা হয়। চলচ্চিত্রটিতে নৃত্য পরিচালনায় ছিলেন মেহের আফরোজ শাওন, প্রধান সহকারী পরিচালক জুয়েল রানা ও প্রযোজনায় ইমপ্রেস টেলিফিল্ম।


title: ঘেটু পুত্র কমলা

text: "ঘেটু পুত্র কমলা" চলচ্চিত্রের মূল সঙ্গীত পরিচালক মকসুদ জামিল মিন্টু, এবং "শুয়া উড়িল" গানটির সঙ্গীত পরিচালনা করেছেন এস আই টুটুল। আবহসঙ্গীত পরিচালনা করেছেন ইমন সাহা। "শুয়া উড়িল" গানটি রচনা করেছেন শিতালং শাহ এবং "সাবান আইনা" ও "যমুনার জল" দুটি গানের কথা সংগৃহীত। এছাড়া ছবির পরিচালক হুমায়ূন আহমেদ "বাজে বংশী" গানটি রচনা করেছিলেন। কণ্ঠশিল্পীরা হলেন অভিনেতা ফজলুর রহমান বাবু, শফি মণ্ডল ও প্রান্তি।


title: আজিজুল হক (পণ্ডিত)

text: আল্লামা আজিজুল হক (জন্ম: ১৯১৯ - মৃত্যু: আগস্ট ৮, ২০১২) উপমহাদেশের প্রখ্যাত মুহাদ্দিস, ইসলামী ঐক্য জোটের প্রতিষ্ঠাতা, বাংলাদেশ খেলাফত মজলিস অভিভাবক পরিষদের চেয়ারম্যান, ইসলামী চিন্তাবিদ এবং বাংলাদেশের একজন সুপরিচিত রাজনৈতিক ও ইসলামী ব্যক্তিত্ব। বিখ্যাত হাদিসগ্রন্থ বুখারি শরীফ পূর্ণাঙ্গভাবে বাংলা ভাষায় সর্বপ্রথম তিনি অনুবাদ করেন। হাদিসশাস্ত্রে বিশেষ পাণ্ডিত্যের জন্য তাঁকে ‘শায়খুল হাদিস’ উপাধি দেওয়া হয়।


title: আজিজুল হক (পণ্ডিত)

text: আজিজুল হক তত্কালীন ঢাকা জেলার মুন্সিগঞ্জ মহকুমার বিক্রমপুর পরগনার লৌহজং থানার ভিরিচ খাঁ গ্রামের কাজী পরিবারে ১৩২৬ বাংলা সনের পৌষ মাস অনুযায়ী ১৯১৯ সালে জন্মগ্রহণ করেন। তাঁর বাবার নাম আলহাজ এরশাদ আলী ও মাতার নাম হাজেরা বেগম। শৈশবে মাত্র পাঁচ বছর বয়সে তিনি তাঁর মাকে হারান। তাই তিনি তাঁর নানাবাড়িতে নানি ও খালার কাছে লালিত-পালিত হন ।


title: আজিজুল হক (পণ্ডিত)

text: প্রথমে তিনি গ্রামের মক্তবে পড়াশোনা করেন। কিছুদিন পড়ার পর সাত বছর বয়সে ব্রাহ্মনবাড়িয়ার জামেয়া ইউনুসিয়া কওমি মাদরাসায় ভর্তি হন। সেখানে মাওলানা শামসুল হক ফরিদপুরীর তত্ত্বাবধানে ৪ বছর অধ্যয়ন করেন। ১৯৩১ সালে তিনি ঢাকার বড় কাটারা কওমি মাদরাসায় ভর্তি হন এবং দীর্ঘ ১২ বছর লেখাপড়া শেষে দাওরায়ে হাদীস পাশ করেন। এ সময়ে আল্লামা যফর আহমদ উছমানী, আল্লামা রফিক কাশ্মীরী, মাওলানা শামছুল হক ফরিদপুরী, হযরত হাফেজ্জী হুজুর প্রমূখ বিজ্ঞ হাদীস বিশারদদের কাছে কুরআন-হাদীসের জ্ঞান অর্জন করেন। ১৯৪৩ সালে তিনি উচ্চশিক্ষা অর্জনের জন্য ভারতের ডাভেল জামেয়া ইসলামিয়ায় ভর্তি হন। সেখানে মাওলানা শাব্বীর আহমাদ উসমানী, মাওলানা বদরে আলম মিরাঠী প্রমুখের কাছে শিক্ষা লাভ করেন। সবশেষে তিনি ভারতের দারুল উলুম দেওবন্দ থেকে মাওলানা ইদরীস কান্ধলবী এর তত্ত্বাবধানে তাফসীর বিষয়ে উচ্চ শিক্ষা লাভ করেন। এরপর তিনি তাঁর প্রিয় শিক্ষক মাওলানা শামছুল হক ফরিদপুরীর নির্দেশে ঢাকায় চলে আসেন।


title: আজিজুল হক (পণ্ডিত)

text: ভারতের ডাভেলস্থ জামেয়া ইসলামিয়ায় উচ্চ শিক্ষা শেষ করার পর তাকে সেখানে অধ্যাপনার প্রস্তাব দেয়া হয়। কিন্তু প্রিয় শিক্ষক মাওলানা শামসুল হক ফরিদপুরীর আদেশে তিনি স্বদেশে ফেরার সিদ্ধান্ত নেন। ফলে তাঁর কর্মজীবন শুরু ঢাকার বড় কাটরা কওমি মাদরাসায় শিক্ষকতার মাধ্যমে। ১৯৪৬ সাল থেকে ১৯৫২ সাল পর্যন্ত সেখানেই তিনি সফলতার সাথে শিক্ষকতা করেন। ১৯৫২ সালে তিনি সেসময় মাওলানা শামসুল হক ফরিদপুরী এবং মাওলানা মোহাম্মদুল্লাহ হাফেজ্জী হুজুরের হাতে সদ্য প্রতিষ্ঠিত লালবাগ কওমি মাদরাসায় বুখারী শরীফের শিক্ষক হিসেবে নিয়োগ পান। ১৯৮৫ সাল পর্যন্ত এখানে ইসলামি আইন, হাদিস ও তাফসীরসহ বিভিন্ন বিষয়ে শিক্ষকতা করেন। এখানে সফলভাবে দীর্যদিন বুখারী শরীফেরপাঠ দানের কারণে তিনি শাইখুল হাদিস (হাদিস বিশেষজ্ঞ) উপাধি পান। এসময়েই তাঁর রচিত বুখারী শরীফের বঙ্গানুবাদ প্রকাশিত হয়। লালবাগ কওমি মাদরাসায় অধ্যাপনার ফাঁকে ১৯৭১ সাল থেকে ২ বছর বরিশাল জামিয়া মাহমুদিয়া মাদরাসায় শিক্ষকতা করেন। ১৯৭৮ সালের ৩ এপ্রিল প্রতিষ্ঠিত বাংলাদেশ কওমী মাদরাসা শিক্ষা বোর্ড বেফাকের অন্যতম প্রতিষ্ঠাতা এবং প্রথম সাধারণ সম্পাদক হিসাবে দায়িত্ব লাভ করেন। ১৯৭৯ খ্রিস্টাব্দ থেকে নিয়ে ৩ বছর তিনি ঢাকা বিশ্ববিদ্যালয়ের ইসলামিক স্টাডিজ বিভাগে ভিজিটিং প্রফেসর হিসেবেও বুখারী শরীফের অধ্যাপনা করেন। তিনি লালবাগ কেল্লা জামে মসজিদ, মালিবাগ শাহী মসজিদ ও আজিমপুর স্টেট জামে মসজিদের খতিব ছিলেন। তিনি জাতীয় ঈদগাহেও ঈদের ইমাম হিসেবে কয়েক বছরদায়িত্ব পালন করেন। । আল-আরাফাহ ইসলামী ব্যাংকের শরিয়া বোর্ডের চেয়ারম্যান ছিলেন তিনি। ১৯৮৮ সালে ঢাকার মোহাম্মদপুরে সাতমসজিদের পাশে জামিয়া রাহমানিয়া আরাবিয়া গড়ে তোলেন। মৃত্যুর আগ পর্যন্ত তিনি এ মাদ্রাসার প্রিন্সিপাল এবং শাইখুল হাদীস হিসেবে দায়িত্ব পালন করেন। এর আগে তিনি মালিবাগ জামিয়া শারইয়্যাতেও প্রিন্সিপাল হিসেবে কিছুদিন দায়িত্ব পালন করেন।


title: আজিজুল হক (পণ্ডিত)

text: ছাত্রজীবনেই আজিজুল হক পাকিস্তান গঠন আন্দোলনে প্রিয় শিক্ষক শামসুল হক ফরিদপুরীর নেতৃত্বে অংশগ্রহণ করেন। পাকিস্তান গঠনের পর মাওলানা আতহার আলী ও শীর্ষস্থানীয় কয়েকজন আলেম ইসলামী বিধান বাস্তবায়নের জন্য "নেজামে ইসলাম পার্টি" গঠন করলে তিনি তার নির্বাহী কমিটির সদস্য নির্বাচিত হন। এ সময় দলের পক্ষে গণমত আদায়ের লক্ষ্যে তিনি দেশের বিভিন্ন প্রান্তে সফর করেন। পাকিস্তানের স্বৈরশাসক জেনারেল আইয়ুব খান কুরআন-সুন্নাহবিরোধী পারিবারিক আইন প্রণয়ন ও কার্যকর করলে গোটা পাকিস্তানে তার বিরুদ্ধে বিক্ষোভ-বিতর্কের সৃষ্টি হয়। পূর্ব পাকিস্তানে (বর্তমান বাংলাদেশ) হযরত শামসুল হক ফরিদপুরী এই আইনের বিরুদ্ধে আন্দোলনে অবতীর্ণ হলে আল্লামা আজিজুল হক তার মুখপাত্র হিসেবে বিরাট ভূমিকা পালন করেন। ১৯৭১ সালে দেশ স্বাধীন হওয়ার পর বাংলাদেশে আলেমসমাজের প্রথম রাজনৈতিক দল "জমিয়তে উলামায়ে ইসলাম বাংলাদেশ" গঠিত হলে তিনি এর সভাপতি নির্বাচিত হন। ১৯৮১ সালে হাফেজ্জী হুজুর ইসলামি খেলাফত বাস্তবায়নের আন্দোলনের "তাহরীকে খেলাফত বাংলাদেশ" নামে দল গঠন করেন। আল্লামা আজিজুল হক তখন হাফেজ্জী হুজুরের প্রধান মুখপাত্র হিসেবে কাজ করেন। ১৯৮২ সালে ইরাক-ইরান যুদ্ধ বন্ধের লক্ষ্যে হাফেজ্জী হুজুর এ দুটি দেশ সফর করে সাদ্দাম হোসেন ও আয়াতুল্লাহ খোমেনীর সাক্ষাৎ করেন। এই সফরেও তিনি হাফেজ্জী হুজুরের মুখপত্র হিসেবে দায়িত্ব পালন করেন। ১৯৮৭ সালে তার নেতৃত্বে প্রতিষ্ঠিত হয় ইসলামী শাসনতন্ত্র আন্দোলন বর্তমান ইসলামী আন্দোলন বাংলাদেশ । এ সময় তিনি স্বৈরাচারবিরোধী আন্দোলনে ভূমিকা রাখেন। ১৯৮৯ সালের ৮ ডিসেম্বর তিনি খেলাফত মজলিস প্রতিষ্ঠা করেন। ১৯৯১ সালে সমমনা কয়েকটি ইসলামী দল নিয়ে তিনি ইসলামী ঐক্যজোট গঠন করেন। তিনি এর চেয়ারম্যান হিসেবে দায়িত্ব পালন করেন। তার নেতৃত্বে ইসলামী ঐক্যজোট সে বছর সংসদ নির্বাচনে অংশগ্রহণ করে একটি আসন (সিলেট-৫) লাভ করে। ১৯৯২ সালের ৬ ডিসেম্বর ভারতের অযোধ্যায় বাবরি মসজিদ ধ্বংস এবং এর পরবর্তী মুসলিম হত্যাযজ্ঞের প্রতিবাদে ২ জানুয়ারি ১৯৯৩ সালে আল্লামা আজিজুল হক ঢাকা থেকে অযোধ্যা অভিমুখে লংমার্চে বের হন। এ লংমার্চে তাঁর নেতৃত্বে বিভিন্ন শ্রেণীর অসংখ্য মানুষ অংশগ্রহণ করে। লংমার্চ খুলনা সীমান্তে পৌঁছলে বাধা প্রাপ্ত হয় এবং সেখানে গুলিতে দু'জন নিহত হয়। ইসলামি বিশ্বে তাঁর এই পদক্ষেপ প্রশংসিত হয় এবং উপমহাদেশ এবং আরবের বিভিন্ন আলেম তাঁকে লংমার্চের জন্য অভিনন্দন জানান। তাঁর এই পদক্ষেপের কারণে সৌদি আরবের কিং সউদ বিশ্ববিদ্যালয়ের পরিচালনা পর্ষদের সদস্য এবং গবেষক আলেম শেখ আব্দুল ফাত্তাহ আবু গুদ্দাহ তাঁকে "আলমুজাহিদুল কাবীর" আখ্যা দেন। এছাড়া বাবরি মসজিদ ভাঙার পর তিনি ভারতের তৎকালীন প্রধানমন্ত্রী নরসিমা রাওকে বাংলাদেশে অবাঞ্ছিত ঘোষণা করেন এবং বিমান বন্দর ঘেরাও কর্মসূচির ডাক দেন। ফলে তৎকালীন বাংলাদেশ সরকার ৯ এপ্রিল ১৯৯৩ সালে তাকে গ্রেফতার করে। তবে জনগণের বিক্ষোভের কারণে পরবর্তী ৮ মে তারিখে সরকার শায়খুল হাদিসকে মুক্ত করে দেয়। ২০০৬ সালে খেলাফত মজলিসের আমির থাকাকালে তিনি আওয়ামী লীগের সাথে বহুল আলোচিত পাঁচ দফা চুক্তি স্বাক্ষর করেন। পরবর্তীতে অসুস্থতার কারণে তিনি খেলাফত মজলিসের আমির পদ ছেড়ে দেন এবং আওয়ামী লীগের সাথে করা সেই চুক্তিও বাতিল হয়ে যায়।


title: আজিজুল হক (পণ্ডিত)

text:
তাঁর রচনাবলীর মাঝে সবচেয়ে বিখ্যাত হলো দশ খন্ডে প্রকাশিত বুখারি শরিফের অনুবাদ। তাঁর করা অনুবাদটিই বাংলা ভাষায় "বুখারি শরীফে"র সর্বপ্রথম পূর্ণাঙ্গ অনুবাদ। অনুবাদের পাশাপাশি তিনি বিভিন্ন হাদীসের ব্যাখ্যাও পেশ করেছেন। বুখারী শরীফের এই অনুবাদটি রচনা শুরু করেন ১৯৫২ সালে হজ্জের সফরে এবং দীর্ঘ ষোল বছরে এই অনুবাদ তিনি সম্পন্ন করেন। এই অনুবাদের একটি বড় অংশ রচিত হয়েছে মদিনায় অবস্থিত মুহাম্মাদ সাল্লাল্লাহু আলাইহি ওয়া সাল্লামের সমাধির কাছে।
তাঁর বিখ্যাত আরেকটি গ্রন্থ হলো উর্দু ভাষায় রচিত বুখারি শরিফের ব্যাখ্যাগ্রন্থ "ফজলুল বারী শরহে বুখারী"। এটি তিনি ছাত্রজীবনেই রচনা করেন। ১৮০০ পৃষ্ঠা সংবলিত এই ব্যাখ্যাগ্রন্থটি প্রথম দুই খন্ড পাকিস্তানে প্রকাশিত হয়েছে। তৃতীয় খন্ডসহ পুরো বইটি বাংলাদেশে প্রকাশের কাজ সম্পন্ন হয়েছে। এছাড়া তিনি বঙ্গানুবাদসহ হাদীসের বিষয়ভিত্তিক একটি সংকলন রচনা করেন, যার নাম "মুসলিম শরীফ ও অন্যান্য হাদীসের ছয় কিতাব"।
এগুলো ছাড়াও তাঁর বেশকিছু রচনা রয়েছে। নিচে সেগুলোর তালিকা দেয়া হলোঃ
১. জালাল উদ্দিন মুহাম্মদ রুমির বিখ্যাত ফার্সি কাব্যগ্রন্থ "মসনবি-"এর বঙ্গানুবাদ
২." পুঁজিবাদ, সমাজবাদ ও ইসলাম"
৩. "কাদিয়ানি মতবাদের খণ্ডন"
৪. "মাসনূন দোয়া সংবলিত মুনাজাতে মাকবূল (অনুবাদ)"
৫." সত্যের পথে সংগ্রাম (বয়ান সংকলন)"


title: আজিজুল হক (পণ্ডিত)

text: দীর্ঘদিন বার্ধক্যজনিত রোগে আক্রান্ত থাকার পর আল্লামা আজিজুল হক ২০১২ সালের ৮ আগস্ট ঢাকার আজিমপুরে অবস্থিত নিজ বাসগৃহে মৃত্যুবরণ করেন। মৃত্যুর সময় তাঁর বয়স ছিল ৯৩ বছর। মৃত্যুকালে তিনি স্ত্রী, আট মেয়ে, পাঁচ ছেলে রেখে যান। পরদিন ৯ আগস্ট সকাল সোয়া ১১টায় জাতীয় ঈদগাহে তাঁর জানাজা অনুষ্ঠিত হয়। তাঁর পুত্র মোহাম্মদপুর জামিয়া রাহমানিয়া আরাবিয়া মাদ্রাসার অধ্যক্ষ মাওলানা মাহফুজুল হক এই জানাজা নামাজ পড়ান। পরবর্তীতে তাঁকে ঢাকার কেরানীগঞ্জের ঘাটারচর এলাকায় পারিবারিক কবরস্থানে সমাধিস্ত করা হয়।


title: ওয়াটার পোলো

text: ওয়াটার পোলো বা ওয়াটার বল () এক ধরনের জলক্রীড়া যা বল সহযোগে দলগতভাবে জলে খেলা হয়। প্রতিটি দলে ৬ জন মাঠ পর্যায়ের খেলোয়াড় ও ১ জন গোলরক্ষক থাকে। সহায়ক ক্রীড়া পোলো অনুসরণে এ ক্রীড়া অনুষ্ঠিত হয়। এছাড়াও এটি ভূমিতে অনুষ্ঠিত দলগত হ্যান্ডবল ক্রীড়ার সাথে সর্বাধিক সাদৃশ্যপূর্ণ। খেলায় সাঁতার, এগবিটার কিক যা পায়ের তলায় চাপ প্রয়োগের সাহায্যে পানির উপরে দাঁড়ানোর চেষ্টা করে বল ধরা কিংবা বিপক্ষের গোলি বা গোলরক্ষককে পাশ কাটিয়ে জালে প্রবেশ করা এ খেলার অন্তর্ভুক্ত। খেলোয়াড়েরা বিপক্ষের জালে বল ঢুকিয়ে সর্বাধিক গোল করার প্রাণান্তকর চেষ্টা চালায়। প্রতিপক্ষের জালে ঢোকানোর সর্বাধিক গোল করার মাধ্যমে খেলার জয়-পরাজয় নির্ধারণ করা হয়।


title: ওয়াটার পোলো

text:
ঊনবিংশ শতকে ইংল্যান্ডে "ওয়াটার রাগবি" নামে ওয়াটার পোলো দলগত ক্রীড়া হিসেবে উৎপত্তি ঘটে। ইংল্যান্ড ও স্কটল্যান্ডের খেলোয়াড়গণ নিজ নিজ শক্তিমত্তা, সাঁতারে দক্ষতাকে প্রদর্শন করান। এতে জলক্রীড়া এবং সাঁতারের প্রদর্শনীতে নিজ নিজ কাউন্টির মেলা ও উৎসবকে প্রদর্শনী আকারে তুলে ধরা হয়েছিল। তখনকার যুগে এ খেলাটি বর্তমানের ন্যায় শান্তিপূর্ণ ছিল না; বরং আগ্রাসীমূলক ও হিংস্রাত্মক ক্রীড়া হিসেবে বিবেচিত ছিল। ১৯০০ সালের গ্রীষ্মকালীন অলিম্পিকের মাধ্যমে ওয়াটার পোলো দলগত ক্রীড়ারূপে অলিম্পিকে প্রথম অন্তর্ভুক্তি ঘটে। উইলিয়াম উইলসন নামীয় স্কটিশ ক্রীড়াব্যক্তিত্ব জলক্রীড়ার পথিকৃৎ ও উদ্ভাবক হিসেবে ওয়াটার পোলো ক্রীড়ার জন্যে সর্বপ্রথম নিয়ম-কানুন প্রবর্তন করেন। বর্তমানে এ খেলাটি বিশ্বের প্রায় সকল দেশে প্রচলিত ও জনপ্রিয় ক্রীড়া। তবে ইউরোপ মহাদেশের - হাঙ্গেরী, ইতালি, গ্রেট ব্রিটেন, সাবেক যুগোস্লাভিয়া, সাবেক সোভিয়েত ইউনিয়ন, জার্মানি, স্পেন, ফ্রান্স, নেদারল্যান্ড, বেলজিয়াম, রাশিয়া, সুইডেন, সার্বিয়া ও মন্টেনিগ্রো, ক্রোয়েশিয়া, গ্রীস, সাবেক পশ্চিম জার্মানি ওয়াটার পোলো খেলায় একচ্ছত্র আধিপত্য বিস্তার করে আছে।
ওয়াটার পোলো এক প্রকার দলগত ক্রীড়া। দুই দলের মধ্যে এ খেলায় প্রতিদ্বন্দ্বিতা হয়। প্রত্যেক খেলার মোট সময়কে চারটি সমান অংশে বিভক্ত করা হয়। সাধারণতঃ প্রত্যেক অংশ ৫ থেকে ৮ মিনিটের মধ্যে হয়ে থাকে। এ সময়ের মধ্যে খেলার নিয়মভঙ্গতাজনিত অপরাধ কিংবা বাইরে বল চলে যাবার ফলে অতিরিক্ত কোন সময় যুক্ত করা হয় না।


title: ওয়াটার পোলো

text: প্রত্যেক দলে ৪ জন ড্রাইভার, ১ জন ফ্লোটার ব্যাক ও ১ জন ফ্লোটারসহ ৬ জন মাঠ খেলোয়াড় এবং ১ জন গোলরক্ষকসহ সর্বমোট ৭ জন খেলোয়াড় অংশ নিয়ে থাকেন। যেহেতু জলক্রীড়া, তাই প্রত্যেক খেলোয়াড়কে ভাল সাঁতারু এবং বল হাতে রাখতে আত্মস্থ হতে হয়। তাদেরকে ভাল পদক্ষেপ গ্রহণ এবং সচেতনতার প্রয়োজন রয়েছে। খেলা চলাকালীন সময়ে খেলোয়াড়কে অবশ্যই জলে ভাসমান অবস্থায় থাকতে হয়। তারা পুল বা ক্ষুদ্র জলাশয়ে দাঁড়াতে পারবে না। জলের গভীরতা ২ মিটারের ঊর্ধ্বে, দৈর্ঘ্যে ৩০ মিটারএবং প্রস্থে ২০ মিটার হতে হবে।


title: ওয়াটার পোলো

text: ওয়াটার পোলো খেলার জন্যে খেলোয়াড়কে অবশ্যই সাঁতারের পোষাক, টুপি, মুখবন্ধনী থাকতে হবে। টুপির নকশা একই হতে হবে যা মাথা ও কানকে সুরক্ষিত রাখবে। পাশাপাশি একটি বল এবং গোলপোস্টেরও প্রয়োজন রয়েছে।


title: ওয়াটার পোলো

text: খেলা সুষ্ঠুভাবে পরিচালনার জন্য বেশ কিছু নিয়ম রেফারী প্রতিপালন করেন। তন্মধ্যে নিম্নলিখিত কারণে খেলায় নিয়মভঙ্গতাজনিত অপরাধ হয় -


title: বাল্ট্রা দ্বীপ

text: বাল্ট্রা দ্বীপ বা ইসলা বালত্রা গালাপাগোস দ্বীপপুঞ্জের অন্তর্গত ছোট দ্বীপ। দ্বীপটি দক্ষিণ সিমুর (লর্ড হিউ সিমুর-এর নামে) নামেও পরিচিত। বাল্ট্রা দ্বীপটি গালাপাগোস দ্বীপপুঞ্জের কেন্দ্রে অবস্থিত একটি ছোট সমতল দ্বীপ। দ্বীপ খুব শুষ্ক এবং ছোটখাটো শক্ত ঝোপঝাড়, একজাতের ফণীমনসা এবং পালো সান্টো গাছে পরিপূর্ণ।


title: বাল্ট্রা দ্বীপ

text: দ্বিতীয় বিশ্বযুদ্ধের সময় দ্বীপটি মার্কিন যুক্তরাষ্ট্র সেনাবাহিনীর এয়ার ফোর্স বেস হিসাবে প্রতিষ্ঠিত হয়। পানামা খালকে সুরক্ষিত রাখা এবং পূর্ব প্রশান্ত মহাসাগরীয় অঞ্চলকে শত্রুর আক্রমণ থেকে রক্ষা করার ক্ষেত্রে বাল্ট্রা দ্বীপ গুরুত্বপূর্ণ ভূমিকা পালন করে।


title: বাল্ট্রা দ্বীপ

text: যুদ্ধের পর ইকুয়েডর সরকারের কাছে দ্বীপটি হস্তান্তর করা হয়। দ্বীপ বর্তমানে ইকুয়েডর সেনাবাহিনীর একটি সামরিক ঘাঁটি হিসেবে ব্যবহৃত হচ্ছে। মার্কিন ঘাঁটির কিছু স্থাপনা এখনও দ্বীপের কিছু কিছু অংশে দেখা যায়।


title: বাল্ট্রা দ্বীপ

text: ১৯৮৬ সাল পর্যন্ত দ্বীপের সিমুর বিমানবন্দরটি সমগ্র গালাপাগোস দ্বীপপুঞ্জের একমাত্র বিমানবন্দর ছিল। বর্তমানে গালাপাগোস দ্বীপপুঞ্জ দুটি মোট বিমানবন্দর রয়েছে; অন্য বিমানবন্দরটি সান ক্রিস্তোবাল দ্বীপে অবস্থিত। তবে কেবল সিমুর বিমানবন্দরেই দিন-রাত ২৪ ঘণ্টা সেবা পাওয়া যায়।


title: বাল্ট্রা দ্বীপ

text: বাল্ট্রা দ্বীপে দু'টি ফেরিঘাট রয়েছে। পর্যটক আকর্ষণ ও অন্যান্য উদ্দেশ্যে ইকুয়েডর সরকার দ্বীপটির সার্বিক উন্নয়নের জন্য কর্মসূচি হাতে নিয়েছে।


title: বাল্ট্রা দ্বীপ

text: দ্বীপটি গালাপাগোস দ্বীপপুঞ্জ জাতীয় উদ্যানের অন্তর্গত। গালাপাগোস ইগুয়ানা নামে এক প্রজাতির সরিসৃপ একসময় এই দ্বীপে বসবাস করত এবং পরবর্তীতে তা বিলুপ্ত হয় যায়। বর্তমানে প্রজাতিটি দ্বীপে অবমুক্ত করা হয়েছে।


title: ভুবন চিল

text: ভুবন চিল, বাদামি চিল, গোদা চিল, ডোম চিল (বৈজ্ঞানিক নাম: "Milvus migrans") () বা কেবলই চিল Accipitridae (অ্যাক্সিপিট্রিডি) গোত্র বা পরিবারের অন্তর্গত "Milvus" ("মিলভাস") গণের এক প্রজাতির মাঝারি আকারের সুলভ শিকারী পাখি। ভুবন চিলের বৈজ্ঞানিক নামের অর্থ "পরিযায়ী চিল" (গ্রিক "Milvus" = চিল, "migrans" = পরিযায়ন)। সাঁওতালি ভাষায় ভুবন চিলের নাম "কুরিত", সিংহলিতে "রাজালিয়া", অসমিয়ায় "চিলানা" ও "মুগাচারানি"; সিন্ধিতে নাম "সিরিউন"।


title: ভুবন চিল

text: দুই মেরু আর দুই আমেরিকা মহাদেশ বাদে প্রায় পুরো পৃথিবী জুড়ে এদের বিস্তৃতি। এরা বিগত কয়েক বছরে কি হারে কমছে বা বাড়ছে সে সম্পর্কে তেমন কিছু জানা যায়নি। তবে এরা সন্তোষজনক সংখ্যায় রয়েছে। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। পৃথিবীতে মোট ভুবন চিলের সংখ্যা আনুমানিক ১০ লক্ষ থেকে ৬০ লক্ষটি বলে বার্ডলাইফ ইন্টারন্যাশনাল উল্লেখ করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: ভুবন চিল

text: অ্যাক্সিপিট্রিডি (Accipitridae) গোত্রের অন্তর্গত "Milvus" ও "Haliaeetus" (সিন্ধুঈগল) গণদ্বয়ের মধ্যে যথেষ্ট পরিমাণে মিল রয়েছে। প্রকৃতপক্ষে গণ দুইটি একটি উপগোত্রের অন্তর্গত। "Milvus" গণের আরেকটি প্রজাতি লাল চিলের ("Milvus milvus") সাথে ভুবন চিলের বেশ মিল রয়েছে। বন্দী অবস্থায় এবং বন্য পরিবেশে এই দুই প্রজাতির সংমিশ্রণে সঙ্কর ছানা জন্ম দেয়ারও নজির রয়েছে।


title: ভুবন চিল

text:
ভুবন চিলের প্রকৃতপক্ষে মোট কতটি উপপ্রজাতি রয়েছে তা একটি [[বিতর্ক|বিতর্কের বিষয়। পূর্বে ভুবন চিলের মোট সাতটি উপপ্রজাতি ছিল। "aegyptius" ও "parasitus" উপপ্রজাতি দু'টো নিয়ে নতুন একটি প্রজাতি [[হলদে-ঠুঁটি চিল|হলদে-ঠুঁটি চিলের]] উদ্ভব হয়েছে। অনেকে অবশ্য এই নতুন প্রজাতিকরণ সমর্থন করেন না। উপপ্রজাতি দু'টিকে ভুবন চিলেরই উপপ্রজাতিরূপে গণ্য করেন। "aegyptius"-এর আবাস [[মিশর]], [[আরব উপদ্বীপ|আরব উপদ্বীপের]] পশ্চিমাংশ এবং [[কেনিয়া]] পর্যন্ত পূর্ব উপকূলীয় আফ্রিকা জুড়ে এদের বিস্তৃতি সীমাবদ্ধ। আর "parasitus" উপপ্রজাতির প্রধান আবাস দক্ষিণ সাহারা, [[কেপ ভার্দ|কেপ ভার্দ দ্বীপপুঞ্জ]], [[কোমোরোস|কমোরোস দ্বীপপুঞ্জ]] ও [[মাদাগাস্কার]]। অন্য পাঁচটি উপপ্রজাতিগুলো হল:[[চিত্র:Schwanz-Milane.jpg|thumb|left|লেজের গঠনে বিভিন্নতা: ভুবন চিল (বামে) ও [[লাল চিল]] (ডানে)]]
[[চিত্র:Milvus migrans -National Museum of Natural History, National Mall, Washington, D.C., USA -Skeleton-8.jpg|thumb|left|ভুবন চিলের কঙ্কাল, জাতীয় প্রাকৃতিক ইতিহাস জাদুঘর, [[ওয়াশিংটন ডি. সি.]], [[যুক্তরাষ্ট্র]]]]
ভুবন চিল লম্বা চেরা লেজওয়ালা কালচে-বাদামি মাঝারি আকারের [[শিকারী পাখি]]। এর দৈর্ঘ্য কমবেশি ৬১ সেন্টিমিটার, ডানা ৪৩.৮ সেন্টিমিটার, ঠোঁট ৩.৬ সেন্টিমিটার, পা ৫.২ সেন্টিমিটার ও লেজ ২৬.৫ সেন্টিমিটার। পুরুষ চিলের ওজন ৬৩০-৯৩০ গ্রাম এবং স্ত্রী পাখির ওজন ৭৫০-৯৪০ গ্রাম। স্ত্রী ও পুরুষ পাখির চেহারা অভিন্ন। তবে স্ত্রী পাখি পুরুষ পাখির তুলনায় একটু বড় হয়। প্রাপ্তবয়স্ক পাখির দেহ স্পষ্ট গাঢ় লালচে-বাদামি। পিঠ কালচে লাল-বাদামি। ডানার উপরের অংশের মধ্য-ঢাকনি বরাবর ফিকে বাদামি রঙের ফিতা থাকে। ওড়ার সময় এর ডানার নিচের সাদা প্রাথমিক পালকগুলো স্পষ্ট নজরে পড়ে। ঠোঁট স্লেট-কালো। চোখ বাদামি; এবং পা ও পায়ের পাতা ফিকে হলুদ। অপ্রাপ্তবয়স্ক পাখির মাথা ও পেটে প্রশস্ত সাদাটে কিংবা পীতাভ ডোরা থাকে। গায়ে অনিয়মিত ফিকে তিলা দেখা যায়। তখন দূর থেকে এদের হালকা বাদামি দেখায়। উপপ্রজাতিভেদে ভুবন চিলের চেহারায় বিভিন্নতা দেখা যায়।


title: ভুবন চিল

text: খোলা বিস্তীর্ন এলাকা ভুবন চিলের প্রিয় এলাকা। এছাড়া ঘন বন, পাতলা বন, পার্বত্য অঞ্চল, নদীর পাড়, বেলাভূমি, বন প্রান্ত, ঘাসবন, সাভানা প্রভৃতি অঞ্চলে দেখা যায়। এছাড়া বড় বড় বন্দর, শহরাঞ্চল ও গ্রামাঞ্চলেও দেখা যায়। "govinda" উপপ্রজাতিটি নগর এলাকায় বেশি দেখা যায়। "lineatus" উপপ্রজাতি আর্দ্র ও জনহীন এলাকায় ঘুরে বেড়ায়। বড় বড় গাছে এরা দলবদ্ধভাবে রাত কাটায়। ভোরে সূর্য উঠলে এরা দল বেঁধে আকাশে ওড়ে আর অনেক্ষণ ঝাঁক বেঁধে চক্রাকারে উড়ে বেড়ায়। তারপর খাদ্যের সন্ধানে বিভক্ত হয়ে যায়। সন্ধ্যা বেলায় এরা তাদের আবাসে ফিরে আসে এবং পুণরায় ভোর বেলার মত চক্রাকারে কিছুক্ষণ ওড়ে। তারপর গাছে এসে বসে পড়ে।


title: ভুবন চিল

text: শীতে বিপুলসংখ্যক পরিযায়ী ভুবন চিল এসে বাংলাদেশে আবাসিক পাখির দলে যোগ দেয়।


title: ভুবন চিল

text: ভুবন চিল সুযোগসন্ধানী খাদক। এর খাদ্যতালিকা বেশ বিশাল। এর খাদ্যতালিকা স্থানীয় খাদ্যের যোগানের উপর অনেকাংশে নির্ভরশীল। পানির আশেপাশে আবাস হলে মাছই এদের প্রধান শিকার হয়। অনেকসময় এরা মৃত বা রুগ্ন মাছও খায়। আহত, মৃত বা অপ্রাপ্তবয়স্ক পাখি, স্তন্যপায়ী, ব্যাঙ, সরিসৃপ ও পোকামাকড়ও খায়। অন্য ভুবন চিল, পাখি বা প্রাণীর কাছ থেকে এরা খাবার ছিনিয়ে খায়। গ্রামে হাঁস-মুরগির ছানা ছিনতাই করতে এরা ওস্তাদ। বর্জ্যভূক পাখি হিসেবে কসাইখানা, বর্জ্য-স্তুপ, ময়লাপোঁতা, মাছবাজার ও পোতাশ্রয়ে ওরা উচ্ছিষ্ট ও বর্জ্য খায়। প্রায়ই [[শকুন|শকুনের]] সাথে মিলে উচ্ছিষ্ট বা পশুর মৃতদেহ খায়।


title: ভুবন চিল

text: খাদ্যের সন্ধানে এরা আকাশে ঘণ্টার পর ঘণ্টা অলস ভঙ্গিমায় চক্কর কেটে বেড়ায়। এরা খুব কমই ডানা ঝাপটায়। ডানার তুলনায় শরীর হালকা হওয়ায় এরা অনেক্ষণ ডানা না ঝাপটে ভেসে বেড়াতে পারে। নৌকার হালের মতো লেজ ব্যবহার করে ঝটপট দিক বদল করতে পারে। উড়তে পারে বাতাসের প্রতিকূলেও। খাদ্যের সন্ধান পেলে এরা ডানা গুটিয়ে ফেলে ও ঝাঁপ দিয়ে শিকার ধরে।


title: ভুবন চিল

text: ভুবন চিল দীর্ঘ কাঁপা কাঁপা সুরে শিস দিয়ে ডাকে: "কিউইইইইইইই-উয়ি-উয়ি-উয়ি-উই-উ..."।


title: ভুবন চিল

text: মার্চ থেকে মে ভুবন চিলের প্রধান [[প্রজনন ঋতু]]। এ সময় পুরুষ চিল আকাশে চক্রাকারে উড়তে থাকে এবং হঠাৎ ঝাঁপ দিয়ে ডালে বসে থাকা স্ত্রী চিলের পিঠে এসে নামে। স্থানভেদে প্রজনন মৌসুমে বিভিন্নতা দেখা যায়। উঁচু গাছে কাঠি, ডালপালা ও কাঠি দিয়ে এলোমেলো মাচার মত বাসা বানায়। উঁচু দালানে পানির ট্যাঙ্কেও বাসা করতে পারে। বাসায় নষ্ট কাগজ, পাখির পালক, ছেঁড়া কাপড়, শুকনো গোবর, কাদা, উজ্জ্বল প্লাস্টিকের বস্তুও থাকে। বাসার উচ্চতা ভূমি থেকে ৫ মিটার থেকে ৩০ মিটার পর্যন্ত হয়। বাসা বানানো হয়ে গেলে ২-৪টি ডিম পাড়ে। ডিমের রঙ পাটল-সাদা। ডিমের মাপ ৫.৩ × ৪.৩ সেন্টিমিটার। ৩০ থেকে ৩৪ দিনে ডিম ফুটে ছানা বের হয়। ছানারা প্রায় দুই মাস বাসায় থাকে। স্ত্রী ও পুরুষ উভয় চিলই বাসা বানায়, ডিমে তা দেয় ও সন্তান লালন-পালনের ভার নেয়। দুই বছর বয়সে ছানারা প্রজননক্ষম হয়।


title: ভুবন চিল

text:
[[বিষয়শ্রেণী:এশিয়ার পাখি]]
[[বিষয়শ্রেণী:আফ্রিকার পাখি]]
[[বিষয়শ্রেণী:ওশেনিয়ার পাখি]]
[[বিষয়শ্রেণী:ইউরোপের পাখি]]
[[বিষয়শ্রেণী:শিকারী পাখি]]
[[বিষয়শ্রেণী:ভারতের পাখি]]
[[বিষয়শ্রেণী:বাংলাদেশের পাখি]]
[[বিষয়শ্রেণী:মায়ানমারের পাখি]]
[[বিষয়শ্রেণী:থাইল্যান্ডের পাখি]]
[[বিষয়শ্রেণী:মালয়েশিয়ার পাখি]]
[[বিষয়শ্রেণী:ইন্দোনেশিয়ার পাখি]]
[[বিষয়শ্রেণী:কম্বোডিয়ার পাখি]]
[[বিষয়শ্রেণী:লাওসের পাখি]]
[[বিষয়শ্রেণী:ভিয়েতনামের পাখি]]
[[বিষয়শ্রেণী:Milvus]]


title: রাগবি সেভেন্‌স

text: রাগবি সেভেন্‌স বা রাগবি ৭ () রাগবি ফুটবল খেলা সংশ্লিষ্ট রাগবি ইউনিয়ন প্রতিযোগিতার ক্ষুদ্রতম সংস্করণ উপযোগী, দ্রুত ও ক্ষীপ্রগতির দলগত ক্রীড়াবিশেষ। রাগবি ইউনিয়ন প্রতিযোগিতার এ সংস্করণটি বর্তমানে অত্যন্ত জনপ্রিয়। এ ক্রীড়ার প্রধান বৈশিষ্ট্যই হচ্ছে প্রত্যেক দলে ৭ (সাত) জন খেলোয়াড় অংশগ্রহণ করে যা মূল সংস্করণের খেলায় খেলোয়াড়ের সংখ্যা ১৫। দু'টি দল একে-অপরের বিরুদ্ধে প্রতিদ্বন্দ্বিতায় লিপ্ত হয়ে সর্বাধিকসংখ্যক পয়েন্ট সংগ্রহের চেষ্টা চালানোর মাধ্যমে খেলার জয়-পরাজয় নির্ধারিত হয়।


title: রাগবি সেভেন্‌স

text: নিউজিল্যান্ড, ফ্রান্স, ফিজি, ইংল্যান্ড এবং ওয়েলসের জাতীয় রাগবি ইউনিয়ন দলগুলো রাগবি সেভেন্‌স খেলায় খুবই সফলতা দেখিয়েছে।


title: রাগবি সেভেন্‌স

text: ১৫ খেলোয়াড়ের রাগবি ইউনিয়ন প্রতিযোগিতার ন্যায় রাগবি সেভেন্‌সে একই নিয়ম এবং একই আয়তনের মাঠে খেলা হয়। কিন্তু রাগবি সেভেন্‌স খেলায় মোট সময়কালের ব্যাপ্তি মাত্র ১৫ মিনিট। তন্মধ্যে উভয় অর্ধে (প্রথমার্ধ ও দ্বিতীয়ার্ধ) ৭ মিনিট করে এবং ১ মিনিট খেলার বিরতিকালের জন্যে। কিন্তু চূড়ান্ত খেলা ২০ মিনিটেরও অধিক হয়ে থাকে। তন্মধ্যে উভয় অর্ধে ১০ মিনিট করে। পয়েন্ট পদ্ধতিও একই রাখা হয়েছে। খেলোয়াড়েরা বলকে ইন-গোলে নেয়ার প্রাণান্তকর চেষ্টা চালায় এবং বলকে মাটিতে রাখে। কোন কারণে তা করতে পারলে "ট্রাই" নামে ফলাফলে অন্তর্ভুক্ত হয় ও দল ৫ পয়েন্ট পায়। "কনভারসনের" জন্য ২ পয়েন্ট এবং "পেনাল্টি" ও "ড্রপ-গোলের" জন্য ৩ পয়েন্ট পাওয়া যায়। লক্ষণীয় যে, ড্রপ-গোল রাগবি সেভেন্‌স খেলায় খুব কমই হয়ে থাকে। পনের খেলোয়াড়বিশিষ্ট রাগবি ইউনিয়নের খেলার তুলনায় রাগবি সেভেন্‌সে নিয়মিতভাবে পয়েন্ট সংখ্যা বৃদ্ধি পায়। কারণ, খেলোয়াড়েরা দৌঁড়ানোর জন্যে বেশী পরিমাণে ফাঁকা জায়গা পায়। সেজন্যে খেলোয়াড়দের শারীরিক সক্ষমতা, দক্ষতা, পারস্পরিক সমঝোতাবোধ গড়ে তোলা প্রয়োজন।


title: রাগবি সেভেন্‌স

text: রাগবি সেভেন্‌স প্রতিযোগিতাটি রাগবি ইউনিয়নের সর্বোচ্চ সংস্থা হিসেবে আন্তর্জাতিক রাগবি সংস্থা কর্তৃক নিয়ন্ত্রিত। ১৮৮৬ সালে প্রতিষ্ঠিত সংস্থাটি রাগবি ইউনিয়নের বিশ্বব্যাপী সম্প্রসারণে বিরাট ভূমিকা রাখছে। এর ৯৮টি সদস্য ও ২০টি সহযোগী সদস্য রয়েছে। আয়ারল্যান্ডের ডাবলিনে সংস্থার সদর দফতর অবস্থিত।


title: রাগবি সেভেন্‌স

text: এ প্রতিযোগিতাটিকে রিও ডি জেনেইরোতে অনুষ্ঠিতব্য ২০১৬ গ্রীষ্মকালীন অলিম্পিক্‌স-এর ক্রীড়াবিষয় হিসেবে অন্তর্ভুক্তির চেষ্টা চালানো হচ্ছে। ২০১২ সালের লন্ডন অলিম্পিকসে প্রদর্শনীমূলক খেলা হিসেবে রাগবি সেভেন্‌সের অন্তর্ভুক্তির কথা থাকলেও অন্যান্য কয়েকটি খেলার ন্যায় এটিও বাদ পড়ে যায়।


title: নীলফামারী পৌরসভা

text: নীলফামারী একটি প্রাচীন জনপথ। খ্রীঃ পুর্ব নবম শতকে খননকৃত বিরাট রাজার দিঘী অপভ্রংশে বিন্যাদিঘী নীলফামারীর প্রাচীণ ইতিহাসের কথা স্বরন করিয়ে দেয়। এছাড়া ও বিলুপ্ত প্রায় ধর্মপালেরগড়, হরিশ চন্দ্রের পাঠ, ভীমের মায়ের চুলা, ময়নামতির দূর্গ জেলার ঐতিহাসিক নিদর্শনসহ কৃষক বিদ্রোহ, নীল বিদ্রোহ,তেভাগার আন্দোলন, ভাষা আন্দোলন ও ৭১ এর মুক্তিযুদ্ধ নীলফামারীর ইতিহাসের অন্যতম অধ্যায়। নীলফামারী জেলার উপর দিয়ে তিস্তা, বুড়িতিস্তা, ইছামতি চারালকাটা, সর্বমঙ্গলা,সালকী সহ অনেক নদ নদী প্রবাহীত হয়েছে। বর্তমান শহরের উপ-কেন্দ্র দিয়ে সর্বমঙ্গলা নদীর তীরে শাখামাছা নামক দুটি বন্দর ছিল, এ বন্দর পথেই নীল করদের মালামাল রপ্তানী করা হত। ১৮০০ শতকে প্রথমার্ধে কার্জির হাট সহ অত্র অঞ্চলের বৃহত্তম জমিদারী প্রথা ভেঙ্গে নতুন নতুন জমিদার সৃষ্টি হয়। ১৮০১ খ্রিষ্টাব্দের ১০ এপ্রিল ১৩ জন জমিদার স্বাক্ষরিত অভিযোগ নামায় দেখা যায় মিঃ বি- মার্স চিনির কুঠি ও দুরা কুটি, মিঃ বাফটন ডিমলায়, মিঃ আর ব্রাউড কিশোরগঞ্জ ও মিঃ ডবিডউ টেরানিক্স টেংগনমারীতে নীল ফ্যক্টরী স্থাপন করেছিলেন। পরবর্তীতে এই অঞ্চলে ইংরেজ বেনিয়াদের বহু সংখ্যক নীল কুঠি ও নীল খামার গড়ে উঠেছিল। ইংরেজি  FIRME  এর বাংলা অর্থ খামার, এই নীল ফার্ম তথা নীলখামারী থেকে কালক্রমে নীলফামারী নামের উৎপত্তি হয়। বর্তমান নীলফামারী শহরের ৩ কিলোমিটার উত্তরে পুরাতন রেল ষ্টেশনের অদুরে একটি বড় নীল খামার ছিল, যার ধংশাবশেষ আজও বিদ্যামান। ১৮৪৭-৪৮ খ্রিষ্টাদ্বে নীলচাষ অলাভ জনক হওয়ায় কৃষকেরা নীল চাষে উৎসাহ হারিয়ে ফেললে, নীলচাষ করানোর জন্য নীলকরেরা নীলচাষীদের উপর বিভিন্ন ধরনের অত্যাচারের ষ্ট্রীম রোলার চালায়। যার নৈপত্থ্য চিত্র দিনবন্ধু মিত্রের ‘‘ নীল দর্পন’’ নাটকে দেখা যায়। ১৮৫৯-৬০ সালে কৃষকদের ব্যাপক বিদ্রোহের ফলে অত্র অঞ্চলে নীলচাষ বন্ধ হয়ে যায়। কিন্তু কালের চাকায় নীল খামার- নীলফামারী নামের স্বার্থকতা লাভ করে।


title: নীলফামারী পৌরসভা

text: ব্রিটিশ সরকার ১৭৯৩ খ্রিঃ ২২ নং রেজুলেশন দ্বারা রংপুর জেলায় ২২ টি থানায় সৃষ্টি করলে ডিমলা, দারোয়ানী, বারোয়ানী ও বাগদুয়ার প্রথম এই চারটি থানা সৃষ্টি হয়। ১৮০৯ খ্রিঃ ডাঃ বুকানন হ্যামিলটনের সার্ভে অনুযায়ী দারোয়ানী থানা বর্তমান নীলফামারী ও সৈয়দপুরের কিয়দংশ নিয়ে ২২৮ বর্গমাইল জুড়ে গঠিত ছিল। পরবর্তীতে ১৮৭৫ খ্রিঃ ১৮ মে বর্তমান ডোমার উপজেলার বাগডোগরায় নীলফামারী মহকুমার প্রথম কার্যক্রম শুরূ হয়। ১৯০১ সালের পুর্বে নীলফামারী মহকুমাকে তিনটি থানায় বিভক্ত করা হয় এবং ১৯৩৫ খ্রিষ্টাব্দে ছয়টি থানা, যথা নীলফামারী সদর, সৈয়দপুর, ডোমার, ডিমলা, জলঢাকা ও কিশোরগঞ্জ থানায় বিভক্ত করা হয়। কালের পরিক্রমায় ১৯৮৪ সালে নীলফামারী মহকুমা জেলায় রূপান্তরিত হয়।


title: নীলফামারী পৌরসভা

text: বর্তমান নীলফামারী জেলা কর্কট ক্রান্তি রেখার সামান্য উপরে অবস্থিত। এই জেলার উত্তরে ভারতের জলপাইগুড়ি ও কোচবিহার জেলা দক্ষিণ ও পুর্বে রংপুর জেলা পশ্চিমে দিনাজপুর ও পঞ্চগড় জেলা। নীলফামারী জেলা ২৫.৪৪ ডিগ্রী উত্তর থেকে ২৬.১৯ ডিগ্রী উত্তর ও ৮৮.৪৬ ডিগ্রী থোকে ৮৯.১২ ডিগ্রী পুর্বে অবস্থিত। বর্তমানে জেলার আয়তন ১৮২১.৭০ বর্গকিলোমিটার। মিউনিসিপ্যাল এডমিনিঃ অডিনেন্স জারী করা হয়। ফলে ১৯৬৪ সালের ১লা সেপ্টেম্বর নীলফামারী ইউনিয়ন পরিষদ নীলফামারী টাউন কমিটিতে রূপামিত্মরিত হয়। স্বাধীনতার পরে ১৯৭২ সালে ২০ জানুযারী টাউন কমিটি নীলফামারী পৌরসভায় পরিনত হয়।


title: নীলফামারী পৌরসভা

text: নীলফামারী পৌরসভা হল নীলফামারী জেলার অধীনস্থ একটি পৌরসভা। এই পৌরসভা প্রতিষ্ঠিত হয় ১৯৭২ সালে “গ” শ্রেণীর পৌরসভা হিসেবে। ‘গ’ শ্রেনীর পৌরসভা থেকে ‘খ’ শ্রেনীর পৌরসভার মর্যাদা লাভ করে ১৯৯৬ সালে। ২৩ মার্চ ২০০৮ সালে ‘ক’ শ্রেনীর পৌরসভার মর্যাদা লাভ করার কথা থাকলেও বর্তমানে তাহা প্রক্রিয়াধীন রয়েছে।


title: নীলফামারী পৌরসভা

text: পৌরসভার বর্তমান মেয়র হলেন জনাব দেওয়ান কামাল আহমেদ।


title: নীলফামারী পৌরসভা

text: নীলফামারী অতি দ্রুত উন্নত থেকে উন্নততর হচ্ছে।একসময়কার অবহেলিত এ জনপদ আজ কোন কিছু দিক দিয়েই পিছিয়ে নেই। নীলফামারী পৌরসভা 'খ' শ্রেণির মর্যাদা লাভের পর এ এলাকার উন্নয়নের গতিও বেড়েছে কয়েকগুণ। বড় বড় শহরের সাথে তাল মেলাতে নীলফামারীও বদ্ধপরিকর। বর্তমানে এই পৌরসভা ৯ টি ওয়ার্ড থেকে ১৫ টি ওয়ার্ডে উন্নিত করণ প্রক্রিয়াধীন রয়েছে।এই বিষয় নিয়ে আদালতে মামলা প্রক্রিয়াধীন রয়েছে। এছাড়া নীলফামারী পুলিশ লাইন, সাকির্ট হাউজ, ডাক-বাংলো, দারোয়ানী টেক্সটাইল, উত্তরা ইপিজেডসহ বড় বড় শিল্পকারখানাসমূহ নীলফামারী পৌরসভার অধীনস্ত করা প্রক্রিয়া চলছে। খুব শিগ্রই নীলফামারী পৌরসভা 'ক' শ্রেনীর পৌরসভায় উন্নীতকরন হলে এসবই পৌরসভার আওতায় চলে আসবে। এবং পৌরসভা ৯ টি ওয়ার্ড থেকে ১৫ টি ওয়ার্ডে উন্নিত করণ করা হবে।


title: নীলফামারী পৌরসভা

text: ৪২,৭০ বর্গ কিলোমিটার ( ২৭.৫০ পুর্বের এবং ১৫.২০ বর্গকিলোমিটার প্রক্রিয়ধীন ) আয়তনের এই পৌরসভার উত্তরে টুপামারী ইউনিয়ন দক্ষিনে কুন্দপুকুর ও ইটাখোলা ইউনিয়ন পুর্বে ইটাখোলা ইউনিয়ন এবং পশ্চিমে কুন্দুপুকুর ইউনিয়ন। বার্ষিক গড় সর্বোচ্চ তাপমাত্রা ৩২.৯ ডিগ্রী সেঃ এবং সর্বোনিম্ন ৮ ডিগ্রী সেঃ, বার্ষিক বৃষ্টিপাত ১৯৭৩ মিমি। সমতল ভূমি । এই পৌরসভা অত্যন্ত মনোরম ও বসবাসের উপযোগী।


title: বার্ডলাইফ ইন্টারন্যাশনাল

text: বার্ডলাইফ ইন্টারন্যাশনাল () বৈশ্বিক জীববৈচিত্র্য এবং বিশ্বের সকল প্রজাতির পাখি ও তাদের আবাসস্থল সংরক্ষণের জন্য একটি অংশীদারী দাতব্য সংস্থা। সংস্থাটি প্রাকৃতিক সম্পদ রক্ষা ও টেকসই পরিবেশ সৃষ্টির লক্ষ্যে কাজ করে যাচ্ছে। বার্ডলাইফ ইন্টারন্যাশনাল পৃথিবীর সবচেয়ে বড় অংশীদারী সংস্থা; মোট ১০০টি সংগঠন এই সংস্থাটির সদস্য। এটি একটি বেসরকারী দাতব্য সংগঠন। পাখি, তাদের আবাসস্থল, পরিবেশ ও বাস্তুতন্ত্র রক্ষার্থে বার্ডলাইফ ইন্টারন্যাশনাল গুরুত্বপূর্ণ ভূমিকা পালন করছে।


title: বার্ডলাইফ ইন্টারন্যাশনাল

text: মার্কিন পক্ষীবিদ টমাস গিলবার্ট পিয়ারসন ও জাঁ থিওডর দেলাক্যঁ ১৯২২ খ্রিস্টাব্দে বার্ডলাইফ ইন্টারন্যাশনাল প্রতিষ্ঠা করেন। তখন সংস্থাটির নাম ছিল "ইন্টারন্যাশনাল কাউন্সিল ফর বার্ড প্রিজারভেশন"। দ্বিতীয় বিশ্বযুদ্ধের পরে সংস্থাটির কার্যক্রম বন্ধ হয়ে যায়। ১৯৮৩ খ্রিস্টাব্দে সংস্থাটি পুনরায় চালু হয় এবং ১৯৯৩ খ্রিস্টাব্দে সংস্থাটির নাম পরিবর্তন করে রাখা হয় বার্ডলাইফ ইন্টারন্যাশনাল।


title: বার্ডলাইফ ইন্টারন্যাশনাল

text: বার্ডলাইফ ইন্টারন্যাশনালের সংরক্ষণ কার্যক্রম কয়েকটি অঞ্চলে বিভক্ত। অঞ্চলগুলো হল- আফ্রিকা, আমেরিকা (উত্তর আমেরিকা ও দক্ষিণ আমেরিকা একসাথে), ইউরোপ ও মধ্য এশিয়া, মধ্যপ্রাচ্য, এশিয়া, প্রশান্ত মহাসাগর ও ক্যারিবিয়ান। প্রতিটি অঞ্চলে সংস্থাটির নিজস্ব কিছু কার্যক্রম চালু রয়েছে। সংস্থাটি পাখিদের ৭,৫০০টি গুরুত্বপূর্ণ বিচরণস্থল চিহ্নিত করেছে। বন্যপ্রাণীর আবাস এমন ১০ লক্ষ হেক্টর এলাকা সংস্থাটির নজরে রয়েছে।


title: বার্ডলাইফ ইন্টারন্যাশনাল

text: বার্ডলাইফ ইন্টারন্যাশনাল "ওয়ার্ল্ড বার্ডওয়াচ" নামে একটি পাক্ষিক পত্রিকা প্রকাশ করে। পত্রিকাটিতে বিশ্বে পাখিদের সংরক্ষণ, আবাস, বিভিন্ন প্রজাতির পাখি সম্পর্কে নতুন ও সাম্প্রতিক তথ্যাবলী তুলে ধরা হয়।


title: বার্ডলাইফ ইন্টারন্যাশনাল

text: পাখিদের জন্য আইইউসিএন লাল তালিকার প্রধান কর্তৃপক্ষ ও তত্ত্বাবধায়ক হল বার্ডলাইফ ইন্টারন্যাশনাল। সংস্থাটি ২০১২ সালে মোট ১,৩১৩টি পাখি প্রজাতিকে বিলুপ্তির দ্বারপ্রান্তে বলে ঘোষণা করেছে। এসব প্রজাতির সবগুলোই মহাবিপন্ন, বিপন্ন ও সংকটাপন্ন শ্রেণীর অন্তর্ভুক্ত। এই প্রজাতিগুলো বিশ্বে মোট জীবিত ১০,০৬৪টি পাখি প্রজাতির ১৩ শতাংশ।


title: মূল্যায়িত নয়

text: মূল্যায়িত নয় () বলতে এমন একটি প্রজাতিকে বোঝায় যার সংরক্ষণ অবস্থা আই. ইউ. সি. এন. কর্তৃক মূল্যায়িত হয় নি এবং যা আইইউসিএন লাল তালিকার অন্তর্ভুক্ত নয়। অমূল্যায়িত প্রজাতিটির বর্তমান অবস্থা কোন ব্যক্তি, সংগঠন বা আইইউসিএন-এর কোন অঙ্গসংগঠন কর্তৃক মূল্যায়িত হয় নি বলে ধরে নেওয়া হয়।


title: আলঝেইমার’স ডিজিজ

text: আলঝেইমার’স ডিজিজ () চিকিৎসা বিজ্ঞানে যা আলঝেইমার রোগ নামেও পরিচিত, স্মৃতিভ্রংশের সবচেয়ে সাধারণ রূপ। এই রোগের কোন প্রতিকার নেই, রোগটি অগ্রগতির সাথে সাথে খারাপ অবস্থা প্রাপ্ত হয় এবং অবশেষে মৃত্যুর পথে পরিচালিত করে। ১৯০৬ সালে জার্মান মনোচিকিৎসক অ্যালয়েস আলঝেইমার সর্বপ্রথম এ রোগটির বর্ণনা দেন, আর তারই নাম অনুসারেই এ রোগের এমন নাম রাখা হয়।


title: আলঝেইমার’স ডিজিজ

text: সাধারণত ৬৫ বছর বয়সের বেশি লোকেরা এই রোগে আক্রান্ত হন। যদিও আলঝেইমারের প্রারম্ভিক-সূত্রপাত অনেক আগেও হতে পারে। ২০০৬ সালে, ২ কোটি ৬৬ লক্ষ লোক এই রোগে আক্রান্ত ছিল। ধারণা করা হচ্ছে ২০৫০ সালের মধ্যে এই সংখ্যা প্রতি ৮৫ জনে ১ জন হবে।


title: আলঝেইমার’স ডিজিজ

text:
যদিও এই রোগ বিভিন্নজনে বিভিন্নভাবে বিকশিত হয় তথাপি ইহার কিছু সাধারণ উপসর্গ দেখা যায়। প্রাথমিক উপসর্গগুলোকে প্রায়শ বার্ধক্যজনিত সমস্যা বা মানসিক চাপের বহিঃপ্রকাশ বলে করে ভুল করা হয়।
প্রারম্ভিক অবস্থায় প্রকাশিত উপসর্গ সমূহের সবচেয়ে সাধারণ রূপ হল সাম্প্রতিক ঘটনা ভুলে যাওয়া কিন্তু অতীতের ঘটনা (যা স্বাভাবিকভাবে মনে থাকে না) এর পূর্ণ স্মৃতিচারণ।


title: আলঝেইমার’স ডিজিজ

text:
রোগের অবনতির সাথে সাথে রোগী দ্বিধাগ্রস্থতা, অস্থিরতা, রোষপ্রণতা, ভাষা ব্যবহারে অসুবিধা, দীর্ঘমেয়াদী স্মৃতিভ্রংশতা এবং ক্রমান্বয়ে শারীরিক ক্রিয়াকর্মের বিলুপ্ততা ও অবশেষে মৃত্যু মুখে পতিত হয়।
আলঝেইমার রোগের প্রকৃত কারণ উদঘাটন করা এখনও সম্ভব হয় নি। তবে গবেষণায় এটি নিরূপিত যে, এটি মষ্তিস্কের প্লাক ও টেঙ্গুল(যা হাইড্রোফসফোরাইলেটেড টাউ প্রোটিনের সমষ্টি) সংশ্লিষ্ট রোগ। ৫-১০% ক্ষেত্রে বংশগতির প্রভাব পরিলক্ষিত হয়েছে।


title: আলঝেইমার’স ডিজিজ

text: এই রোগে আক্রান্তের মস্তিষ্কে তিনটি উপাদানের অস্বাভাবিক উপস্থিতি পরিলক্ষিত হয়েছেঃ


title: আলঝেইমার’স ডিজিজ

text: এই রোগের মূল ঘটনার সূত্রপাত হয় অ্যামাইলয়েড বিটা নামক একধরনের প্রোটিন উৎপাদনের মাধমে যা পরবর্তীতে মস্তিষ্কের রক্তকণিকার ভেতরে দলা পাকিয়ে অ্যামাইলয়েড প্লাক গঠন করে। এই অ্যামাইলয়েড প্লাকই নিউরনের মৃত্যুর জন্য দায়ী।


title: আলঝেইমার’স ডিজিজ

text: প্রকৃতপক্ষে অ্যামাইলয়েড বিটা তৈরি হয় অ্যামাইলয়েড প্রিকারসর প্রোটিন এর এনজাইমেটিক ভাঙ্গণের ফলে। ধারণা করা হয় এই অ্যামাইলয়েড প্রিকারসর প্রোটিন মূলত স্নায়ু প্রতিরক্ষাকারী উপাদান। স্বাভাবিকক্ষেত্রে এটি উৎপন্ন হয় স্নায়ুবিক চাপ অথবা ইঞ্জুরির কারণে।


title: আলঝেইমার’স ডিজিজ

text: উৎপাদিত এই অ্যামাইলয়েড প্রিকারসর প্রোটিনকে ভাঙনের জন্য দুই ধরনের এনজাইম যথাক্রমে আলফা সিক্রেটেজ ও বিটা সিক্রেটেজ প্রতিযোগিতা করে।


title: আলঝেইমার’স ডিজিজ

text: আলফা সিক্রেটেজের দ্বারা ভাঙ্গণের ফলে কোন আমাইলয়েড বিটা প্রোটিন তৈরি হয় না।


title: আলঝেইমার’স ডিজিজ

text:
কিন্তু বিটা সিক্রেটেজের প্রভাবে এক ধরনের প্রোটিন উৎপন্ন হয় যা আবার গামা সিক্রেটেজের প্রভাবে আরো দুই ধরনের অ্যামাইলয়েড বিটা প্রোটিন উৎপন্ন করে যার একটি ৪০ আমিনো এসিড এবং অপরটি ৪২ আমিনো এসিড সমৃদ্ধ।
Aß42 (৪২ আমিনো এসিড সমৃদ্ধ আমাইলয়েড বিটা) আঠালো প্রকৃতির যা মস্তিষ্কের রক্তনালিকার ভেতরে দলা পাকিয়ে অ্যামাইলয়েড প্লাক গঠন করে।


title: আলঝেইমার’স ডিজিজ

text: এই অ্যামাইলয়েড প্লাক নিম্নোক্ত দুটি ঘটনার মাধ্যমে মস্তিষ্কের স্নায়ুর মৃত্যু ঘটায়ঃমস্তিষ্কের কর্টেক্সে ও সম্মুখ ভাগে বৃহদাকার পিরামিড আকৃতির অ্যাসিটাইলকোলিন নিউরন থাকে যা আসিটাইলকোলিন ক্ষরণের মাধ্যমে বুদ্ধিমত্তায় গুরুত্তপূর্ণ ভূমিকা পালন করে। এই আসিটাইলকোলিন নিউরনে স্বাভাবিকের চেয়ে বেশি অণুনালিকা থাকে।


title: আলঝেইমার’স ডিজিজ

text: আলঝেইমার রোগে টাউ প্রোটিনের গাঠনিক পরিবর্তনের কারণে এই আসিটাইলকোলিন নিউরনে কর্মক্ষমতা হ্রাস পায় । সাথে সাথে বুদ্ধিমত্তা , অণুধাবনের ক্ষমতা ও হ্রাস পায়।


title: আলঝেইমার’স ডিজিজ

text: এ রোগের কোন প্রতিকার নেই। এর চিকিৎসা রোগের লক্ষণ ও উপসর্গের উন্নতি সাধন এবং রোগের বিস্তার প্রতিরোধের মধ্যেই সীমাবদ্ধ। এটি একটি বহুল আলোচিত একটি সাইকোলজিক্যাল সিনড্রোম


title: টেবিল টেনিস

text: টেবিল টেনিস বা পিং পং () বিশ্বের অন্যতম জনপ্রিয় খেলা হিসেবে বিভিন্ন দেশের ক্রীড়াবিদদের নিকট অত্যন্ত পরিচিত। ব্যক্তিগত কিংবা দলগত বিষয় হিসেবে এ খেলা টেবিলের উপরের অংশে খেলতে হয়। এছাড়াও, খেলার উপকরণ হিসেবে ব্যাট, ছোট বল, জাল এবং টেবিলের প্রয়োজন পড়ে। ১৮৮০ সালে ইংল্যান্ডে টেবিল টেনিসের উৎপত্তি ঘটে। আধুনিক অলিম্পিকে এ ক্রীড়া ১৯৮৮ সালের সিউল অলিম্পিকে অন্তর্ভুক্ত হয়। বিশ্বের অধিকাংশ সেরা টেবিল টেনিস খেলোয়াড় চীন দেশের জন্মগ্রহণকারী। অন্যদিকে, ইউরোপীয় দেশের মধ্যে জার্মানি অন্যতম।


title: টেবিল টেনিস

text: আন্তর্জাতিক টেবিল টেনিস ফেডারেশন বা আইটিটিএফ টেবিল টেনিসের নিয়ন্ত্রণকারী সংস্থা হিসেবে ১৯২৬ সালে প্রতিষ্ঠিত হয়। চীন, হংকং এবং তাইওয়ানে এ খেলার আনুষ্ঠানিক নাম হচ্ছে "পিং পং কিউ" (乒乓球)। অন্যদিকে জাপানে খেলাটি "তাক্কিও" (卓球) নামে পরিচিত।


title: টেবিল টেনিস

text: আন্তর্জাতিক আইনে খেলার উপযোগী বলের ওজন ২.৭ গ্রাম এবং ব্যাসার্ধ্য ৪০ মিলিমিটার হবে। ৩০.৫ সেন্টিমিটার উচ্চতা থেকে বল আদর্শ স্টিলের পাতে ফেললে বলটি ২৪-২৬ সেন্টিমিটার উচ্চতায় বাউন্স খাবে। বায়ুপূর্ণ সেলুলয়েড বা সমগোত্রীয় প্লাস্টিক পদার্থ দিয়ে বল তৈরী করতে হবে। এর রং হবে সাদা কিংবা কমলা রঙের। টেবিলের রঙের উপর নির্ভর করে বলের রঙের ব্যবহার ঘটবে। যেমন: সাদা বল সহজেই সবুজ কিংবা নীল রঙের টেবিলে দৃশ্যমান হয়। তারকাখচিত চিহ্ন বলের মান নির্দেশক। তিন তারকাখচিত বল সর্বোচ্চ মানের এবং তা আনুষ্ঠানিক প্রতিযোগিতায় ব্যবহৃত হয়ে থাকে।


title: টেবিল টেনিস

text: ব্যবহৃত টেবিলের দৈর্ঘ্য ২.৭৪ মিটার, প্রস্থে ১.৫২ মিটার এবং ৭৬ সেন্টিমিটার উচ্চতাবিশিষ্ট হবে। ম্যাসোনাইট জাতীয় একপ্রকারের হার্ডবোর্ড কিংবা সমমানের কাঠ দিয়ে তৈরী টেবিলের আচ্ছাদন মসৃণ হতে হবে। টেবিলটি ১৫.২৫ সেন্টিমিটার উচ্চতাবিশিষ্ট জাল দিয়ে সমানভাবে বিভক্ত হবে। আইটিটিএফ টেবিলের রঙ সবুজ অথবা নীল নির্ধারণ করেছে। সাধারণ বিনোদন পার্কে কংক্রিট দিয়ে তৈরী টেবিলও মাঝে মাঝে দেখা যায়।


title: টেবিল টেনিস

text: খেলোয়াড়ের হাতলে ধরার উপযোগী করে একদিকে কিংবা উভয় দিকে কাঠের র‌্যাকেট রাবার দিয়ে আচ্ছাদিত থাকে। আনুষ্ঠানিকভাবে আইটিটিএফ পারিভাষিকভাবে র‌্যাকেট, ব্রিটেনে ব্যাট এবং মার্কিন যুক্তরাষ্টে প্যাডেল নামে ডেকে থাকে। র‌্যাকেটের কাঠের অংশ ব্লেডে কাঠ, কর্ক, গ্লাস ফাইবার, কার্বন ফাইবার, অ্যালুমিনিয়াম ফাইবার এবং কেভলারও কখনো কখনো ব্যবহৃত হয়ে থাকে। তবে আইটিটিএফের ধারা মোতাবেক ব্লেডের ৮৫% ঘণত্ব অবশ্যই প্রাকৃতিক কাঠ দিয়ে তৈরী হতে হবে। জাপানে সাধারণ কাঠ হিসেবে বলসা, লিম্বা, সাইপ্রেস অথবা হিনোকি জাতীয় কাঠ ব্যবহারের প্রচলন রয়েছে। ব্লেডের গড়পড়তা দৈর্ঘ্য ৬.৫ ইঞ্চি এবং প্রস্থ ৬ ইঞ্চি হবে।


title: টেবিল টেনিস

text:
টেবিল টেনিসে খেলোয়াড়গণ তাদের ব্যাট বা র‌্যাকেটের হাতলে বিভিন্নভাবে ধরতে পারেন। তবে র‌্যাকেটের হাতল ধরাকে প্রধান দু'টি অংশে বিভক্ত করা হয়েছে। সেগুলো হলো - পেনহোল্ড এবং শ্যাকহ্যান্ড। টেবিল টেনিসের প্রচলিত নিয়ম-কানুনে র‌্যাকেটের হাতল কোন ধরনের পদ্ধতিতে ধরতে হবে এ বিষয়ে সুনির্দিষ্ট কোন নির্দেশনাপত্র তুলে ধরা হয়নি।
টেবিল টেনিসে সাধারণতঃ আক্রমণাত্মক এবং রক্ষণাত্মক কৌশল ভাঙ্গার জন্য স্ট্রোক প্রয়োগ করা হয়।


title: টেবিল টেনিস

text: প্রতিযোগিতামূলক খেলা হিসেবে টেবিল টেনিস এশিয়া এবং ইউরোপসহ অধুনা মার্কিন যুক্তরাষ্ট্রে অত্যন্ত জনপ্রিয়তা অর্জন করেছে। প্রধান ও অত্যন্ত গুরুত্বপূর্ণ আন্তর্জাতিক প্রতিযোগিতারূপে বিশ্ব টেবিল টেনিস চ্যাম্পিয়নশীপ, বিশ্বকাপ টেবিল টেনিস, অলিম্পিক্‌স, আইটিটিএফ প্রো ট্যুর অন্যতম। এছাড়াও, মহাদেশীয় প্রতিযোগিতা হিসেবে ইউরোপীয়ান চ্যাম্পিয়নশীপ, ইউরোপ টপ-১২, এশিয়ান চ্যাম্পিয়নশীপ এবং এশিয়ান গেমস উল্লেখযোগ্য।


title: টেবিল টেনিস

text: চীনে জন্মগ্রহণকারী খেলোয়াড়েরা ১৯৫৯ সাল থেকে পুরুষদের বিশ্ব চ্যাম্পিয়নশীপে ৬০ শতাংশ শিরোপা জয় করেছেন। অপরদিকে, ১৯৭১ সাল থেকে মহিলাদের প্রতিযোগিতায় চীনা খেলোয়াড়গণ তিনটি প্রতিযোগিতা বাদে বিশ্ব চ্যাম্পিয়নশীপের সবগুলোই নিজেদের দখলে রেখেছেন। এছাড়া, অন্যান্য শক্তিশালী দলরূপে পূর্ব এশিয়া এবং ইউরোপীয় দেশগুলো রয়েছে। সেগুলো হচ্ছে - অস্ট্রিয়া, বেলারুশ, জার্মানি, হংকং, জাপান, দক্ষিণ কোরিয়া, সিঙ্গাপুর, সুইডেন এবং তাইওয়ান।


title: বব বিমন

text: রবার্ট বব বিমন (; জন্ম: ২৯ আগস্ট, ১৯৪৬) মার্কিন যুক্তরাষ্ট্রের সাবেক ট্র্যাক এন্ড ফিল্ড অ্যাথলেট। ১৯৬৮ সালে মেক্সিকোতে অনুষ্ঠিত অলিম্পিকে লং জাম্প বা দীর্ঘ লম্ফে বিশ্বরেকর্ড করে স্মরণীয় হয়ে আছেন। এ রেকর্ডটি দীর্ঘ ২২ বছর ৩১৬ দিন অক্ষুণ্ন ছিল যা পরবর্তীতে ১৯৯১ সালে মাইক পাওয়েল ভেঙ্গে ফেলেন। এটি দ্বিতীয় দীর্ঘতম রেকর্ড ছিল। তাঁর পূর্বে জেসি ওয়েন্স রেকর্ডটি ১৯৩৫ থেকে ১৯৬০ সাল পর্যন্ত ২৫ বছর নিজের দখলে রেখেছিলেন।


title: বব বিমন

text: নিউইয়র্কের কুইন্সের সাউথ জ্যামাইকায় বব বিমন জন্মগ্রহণ করেছিলেন। দিদির সাহচর্য্যে তিনি শৈশবকাল অতিক্রমণ করেন। দিদি বলেছিলেন যে, যখন বিমনের বয়স ছিল মাত্র ৮ মাস, তখন তাঁর মা ২৫ বছর বয়সে যক্ষ্মা রোগে আক্রান্ত হয়ে মৃত্যুবরণ করেন। কিন্তু পরবর্তীকালে তিনি দেখতে পান যে বাবা তাঁর মাকে শারীরিকভাবে নির্যাতন করছেন। বাবা তাঁকে দিদির কাছে পাঠিয়ে দেন যদি তাঁর মা তাকে বাড়ীতে ফেরত আনেন তাহলে বিমনকে হত্যা করারও হুমকি দেন।


title: বব বিমন

text: জ্যামাইকা হাই স্কুলে অধ্যয়নকালীন তিনি ল্যারি এলিস নামীয় একজন জনপ্রিয় ট্র্যাক কোচের সুদৃষ্টিতে পড়েন। পরবর্তীতে বিমন অল-আমেরিকান ট্র্যাক এন্ড ফিল্ড দলের অবিচ্ছেদ্য অংশ হয়ে পড়েছিলেন। ১৯৬৫ সালে মার্কিন যুক্তরাষ্ট্রের লং জাম্পের শীর্ষ তালিকায় ২য় স্থানে ছিলেন এবং ট্র্যাক এন্ড ফিল্ড বিষয়ে বৃত্তি নিয়ে এল প্যাসোয় অবস্থিত ইউনিভার্সিটি অব টেক্সাস এট এল প্যাসোতে অধ্যয়ন করেন।


title: বব বিমন

text: বর্ণবৈষম্য নীতিতে সংশ্লিষ্টতার অভিযোগে ব্রাইঘাম ইয়াং ইউনিভার্সিটির বিরুদ্ধে প্রতিযোগিতা করতে অস্বীকার করায় বিশ্ববিদ্যালয় কর্তৃপক্ষ তাঁকে বহিস্কার করেন। এরফলে তিনি কোচের সংষ্পর্শবিহীন অবস্থায় থাকেন। পরবর্তীতে রাল্ফ বোস্টন নামীয় একজন অলিম্পিয়ান অনানুষ্ঠানিকভাবে তাঁর কোচের দায়িত্ব পালন করেন।


title: বব বিমন

text: মেক্সিকো সিটিতে অনুষ্ঠিত অলিম্পিকে বব বিমন শীর্ষস্থানীয় প্রতিযোগী হিসেবে অংশগ্রহণ করেন। ঐ বছর তিনি ২৩টি মিটের ২২টিতেই জয়লাভ করেছিলেন। তন্মধ্যে খেলোয়াড়ী জীবনের সেরা ৮.৩৩ মিটার (২৭ ফুট ৪ ইঞ্চি) এবং বিশ্বের সেরা ৮.৩৯ মিটারও (২৭ ফুট সাড়ে ছয় ইঞ্চি) ছিল। কিন্তু বাতাসের সহযোগিতা নিয়ে বিশ্ব রেকর্ডটি সৃষ্টি হয়েছে এ অজুহাতে তা রেকর্ড বইয়ে স্থান পায়নি। অলিম্পিকের চূড়ান্ত প্রতিযোগিতায় তাঁর অংশগ্রহণের সম্ভাবনা খুবই ক্ষীণ ছিল। কেননা, যোগ্যতা নির্ধারণী পর্বে তিনি প্রথম দু'টি চেষ্টায় নিয়ম লঙ্ঘন করেছিলেন। একটিমাত্র সুযোগ বাকী থাকা অবস্থায় সঠিকভাবে লাফ দিয়ে চূড়ান্ত-পর্বে উত্তীর্ণ হন। সেখানে তিনি পূর্বেকার দুই স্বর্ণপদক জয়ী আমেরিকার রাল্ফ বোস্টন (১৯৬০) এবং গ্রেট ব্রিটেনের লিন ডেভিস (১৯৬৪) ও দু'বারের ব্রোঞ্জপদক জয়ী সোভিয়েত ইউনিয়নের ইগর তে-ওভানেসিয়ানের মুখোমুখি হন।


title: বব বিমন

text: ১৮ অক্টোবর, ১৯৬৮ সালে অনুষ্ঠিত লং জাম্পের প্রথম চেষ্টাতেই ৮.৯০ মিটার (২৯ ফুট আড়াই ইঞ্চি) দূরত্ব অতিক্রমণ করে বিশ্বরেকর্ড সৃষ্টি করেন যা পূর্বেকার বিশ্বরেকর্ডের চেয়ে ৫৫ সে.মি (পৌনে বাইশ ইঞ্চি) বেশী ছিল। ঘোষক যখন এ দূরত্বের কথা অপ্রচলিত মেট্রিক পদ্ধতিতে ঘোষণা করেন, তখনও বিমন আত্মস্থ করতে পারেননি যে তিনি কি ধরনের র্কীতি গড়েছেন।


title: বব বিমন

text: অলিম্পিকে স্বর্ণপদক জয়ের পর তিনি কখনো ৮.২২ মিটারের (২৬ ফুট পৌনে বার ইঞ্চি) বেশী লাফ দিতে সক্ষম হননি।


title: বব বিমন

text: মেক্সিকো সিটি অলিম্পিকের স্বল্প সময় পরেই বব বিমন ফিনিক্স সান্‌স বাস্কেটবল দলের সাথে সম্পৃক্ত হন। ১৯৭২ সালে এদেলফি বিশ্ববিদ্যালয় থেকে সমাজবিজ্ঞান বিষয়ে স্নাতক ডিগ্রী অর্জন করেন। বর্তমানে তিনি শিকাগো স্ট্যাট ইউনিভার্সিটিতে সহযোগী অ্যাথলেটিক পরিচালক হিসেবে কর্মরত আছেন। এছাড়াও তিনি ইলিনয়িস রাজ্যের শিকাগোতে স্থায়ীভাবে বসবাস করছেন।


title: বব বিমন

text: বিমন ন্যাশনাল ট্র্যাক এন্ড ফিল্ড হল অফ ফেমে স্থান পেয়েছেন। পাশাপাশি ১৯৮৩ সালে ইউনাইটেড স্ট্যাটস অলিম্পিক হল অফ ফেম প্রবর্তনের পর তিনি ঐ বছরেরই পদবীধারীদের একজন ছিলেন।


title: বন্য পরিবেশে বিলুপ্ত

text: বন্য পরিবেশে বিলুপ্ত () আই ইউ সি এন লাল তালিকায় বিলুপ্ত বিভাগের পূর্ববর্তী বিভাগ। সেই সকল প্রজাতি বা উপপ্রজাতিকেই বন্য পরিবেশে বিলুপ্ত বলে ঘোষণা করা হয় যাদের সর্বশেষ জ্ঞাত জীবিত সদস্য বা সদস্যসমূহ তাদের ঐতিহাসিক আবাসস্থল ছাড়া অন্য কোথাও বসবাস করছে কিংবা বন্দী অবস্থায় রয়েছে। প্রজাতি বা উপপ্রজাতি বন্য পরিবেশে বিলুপ্ত হয়েছে কিনা সে ব্যাপারে নিশ্চিত হওয়ার জন্য তাদের ঐতিহাসিক আবাসস্থলে নির্দিষ্ট সময়ে একটি নির্দিষ্ট সময় পর্যন্ত অনুসন্ধান চালানো হয়। অনুসন্ধান ব্যর্থ হলে প্রজাতি বা উপপ্রজাতিটি বন্য পরিবেশে বিলুপ্ত বলে ঘোষণা করা হয়।


title: বন্য পরিবেশে বিলুপ্ত

text: পুনঃঅবমুক্তকরণ বলতে কোন একটি প্রজাতি বা উপপ্রজাতিকে তাদের পুরোন আবাস, যেখান থেকে একসময় তারা স্থানীয়ভাবে বিলুপ্ত হয়ে গিয়েছিল সেখানে পুণরায় অবমুক্ত করাকে বোঝায়। যেসকল প্রজাতি বা উপপ্রজাতি বন্য পরিবেশে বিলুপ্ত হয়ে গেছে এবং বিভিন্ন চিড়িয়াখানায় বা সংরক্ষিত স্থানে প্রজাতি বা উপপ্রজাতিটির শেষ কিছু সদস্য জীবিত রয়েছে, তাদেরকে তাদের পুরোন আবাসে ফিরিয়ে আনা সম্ভব। তবে এক্ষেত্রে অনেকগুলো প্রতিবন্ধকতা রয়েছে। একটি প্রজাতির সঠিক প্রজননক্ষম স্ত্রী ও পুরুষ সদস্য খুঁজে বের করা বেশ কঠিন ব্যাপার। এই কারণে পৃথিবী থেকে একটি প্রজাতি সম্ভবত সম্পূর্ণভাবে হারিয়ে গেছে। একলা জর্জ (Lonesome George) ছিল পৃথিবীর শেষ পিন্টা দ্বীপের কচ্ছপ। সে ছিল গালাপাগোস কচ্ছপের একটি উপপ্রজাতির শেষ জীবিত সদস্য। ২০১২ খ্রিস্টাব্দের ২৪ জুন একলা জর্জ মারা যায়। একই উপপ্রজাতির অন্য কোন প্রজননক্ষম স্ত্রী সদস্য পাওয়া যায়নি বলে উপপ্রজাতিটি সংরক্ষণ করা সম্ভব হয়নি।


title: বন্য পরিবেশে বিলুপ্ত

text: আবার অনেকসময় গুটিকতক সদস্যের বংশবৃদ্ধির ফলে জীন-বৈচিত্র্য ব্যাহত হয়। জীনের স্বল্পতার ফলে কয়েক বংশধর পর মারণ জীনের উদ্ভব হয় ও প্রজাতির সদস্যরা একে একে মারা যেতে থাকে। আবার আবদ্ধ পরিবেশে জন্ম নেওয়া প্রাণীরা বন্য পরিবেশে জীবন-ধারণের উপযোগী হয় না। ফলে তাদেরকে তাদের পুরনো আবাসে পুণঃঅবমুক্তকরণ কষ্টসাধ্য হয়ে দাঁড়ায়।


title: সংকটাপন্ন

text: সংকটাপন্ন () অবস্থা আইইউসিএন লাল তালিকায় বন্য প্রজাতি ও উপপ্রজাতিসমূহের জন্য সর্বপ্রথম বিপজ্জনক অবস্থা। সংকটাপন্ন প্রজাতি বলতে বোঝায়- বিগত ১০ বছরে অথবা তিনটি প্রজন্মের মধ্যে প্রজাতিটির ৫০% বিলুপ্ত হয়েছে বা ভবিষ্যতে হবে। কোন একটি প্রজাতি সংকটাপন্ন কিনা তা মূলত পাঁচটি বিষয়ের উপর নির্ভরশীল। এই পাঁচটি বিষয় প্রজাতিটির সংকটাপন্ন হওয়ার নির্ধারক। প্রজাতিটির মোট সংখ্যা আশঙ্কাজনক হারে হ্রাস পেলে, প্রজাতিটি মোট ২,০০০ থেকে ২০,০০০ বর্গকিলোমিটার এলাকা জুড়ে বিস্তৃত হলে, পূর্ণবয়স্ক প্রজননক্ষম নমুনার সংখ্যা ১০,০০০ এর কম অথবা ১,০০০ এর বেশি হলে অথবা প্রাপ্ত তথ্যের ভিত্তিতে যদি ধারণা করা হয় যে, আগামী ১০০ বছর পরে প্রজাতিটি বন্য পরিবেশে বিলুপ্ত হয়ে যাওয়ার সম্ভাবনা ১০%, তবে প্রজাতিটিকে সংকটাপন্ন ঘোষণা করা যাবে।


title: বিজয় '৭১ (ভাস্কর্য)

text:
মহান মুক্তি সংগ্রামে বাংলার সর্বস্তরের মানুষের স্বতঃস্ফূর্ত অংশগ্রহণের মূর্তপ্রতীক বাংলাদেশ কৃষি বিশ্ববিদ্যালয়ের মুক্তিযুদ্ধের ভাস্কর্য 'বিজয় '৭১।
বাংলাদেশ কৃষি বিশ্ববিদ্যালয়ের ক্যাম্পাসের শিল্পাচার্য জয়নুল আবেদিন মিলনায়তনের সামনে মাথা উঁচু করে দাঁড়িয়ে আছে বিজয় '৭১।


title: বিজয় '৭১ (ভাস্কর্য)

text: পরম আকাঙ্ক্ষিত বিজয়ের এ ভাস্কর্য বিশ্ববিদ্যালয়ের ছাত্র, শিক্ষক, কর্মকর্তা, কর্মচারীসহ অজস্র মানুষের প্রেরণার উৎস। ভাস্কর্যে একজন নারী, একজন কৃষক ও একজন ছাত্র মুক্তিযোদ্ধার নজরকাড়া ভঙ্গিমা বারবার মুক্তিযুদ্ধের সেই দিনগুলোতে নিয়ে যায় দর্শনার্থীদের। একজন কৃষক মুক্তিযোদ্ধা বাংলাদেশের পতাকা তুলে ধরেছে আকাশের দিকে। তার ডান পাশেই শাশ্বত বাংলার সর্বস্বত্যাগী ও সংগ্রামী নারী দৃঢ়চিত্তে মুক্তিযুদ্ধে অংশগ্রহণের আহ্বান জানাচ্ছেন। যার সঙ্গে আছে রাইফেল। অন্যদিকে একজন ছাত্র মুক্তিযুদ্ধে গ্রেনেড ছোড়ার ভঙ্গিমায় বাম হাতে রাইফেল নিয়ে তেজোদীপ্ত চিত্তে দাঁড়িয়ে আছে। বিখ্যাত ভাস্কর্য শিল্পী শ্যামল চৌধুরীর তত্ত্বাবাধানে ক্যাম্পাসে নির্মিত বিজয় '৭১ ভাস্কর্যটির নির্মাণ কাজ ২০০০ সালের জুন মাসে শেষ হয়। ভাস্কর্যটি নির্মাণে ব্যয় হয় প্রায় ২৪ লাখ টাকা।


title: হরলাল রায়

text: হরলাল রায় (১৯৩২-১৯৯৪) একজন কণ্ঠশিল্পী ও গীতিকার। তিনি ১৯৩২ সালে নীলফামারীর সূবর্ণ খুলি গ্রামে জন্মগ্রহণ করেন। তিনি টিভি ও বেতারে সঙ্গীত পরিবেশন ছাড়াও বাংলা চলচ্চিত্রে অভিনয় করেন। ভাওয়াইয়া সঙ্গীতে তার অবদান উল্লেখযোগ্য। তিনি জনপ্রিয় সংগীত শিল্পী রথীন্দ্রনাথ রায় -এর পিতা।


title: খয়রাত হোসেন

text: খয়রাত হোসেন (জন্ম: ১৪ই নভেম্বর, ১৯০৯- মৃত্যু: ১৯৭২) নীলফামারী জেলার সোনারায় ইউনিয়নের বেড়াকুঠি গ্রামে জন্মগ্রহণ করেন। ১৯৩০ সনে তিনি রংপুর কারমাইকেল কলেজের প্রথম মুসলিম ভিপি নির্বাচিত হন। ১৯৪৪ সালে নীলফামারী অঞ্চল থেকে এমএলএ নির্বাচিত হন। ১৯৫৫ সালে যুক্তফ্রন্ট মন্ত্রী পরিষদের খাদ্য, মৎস ও পশুপালন মন্ত্রী হিসেবে আড়াই বছর দায়িত্ব পালন করেন। ১৯৭১ সালে তিনি দুরারোগ্য ক্যান্সারে আক্রান্ত হন এবং ১৯৭২ সালে ইন্তেকাল করেন। নীলফামারী জেলায় খয়রাত হোসেন মার্কেট, খয়রাত হোসেন সড়ক ও খয়রাত নগর রেলওয়ে স্টেশন তাঁর স্মৃতি বহন করছে।


title: বিয়ার গ্রিলস

text: এডওয়ার্ড মাইকেল "বিয়ার" গ্রিল্‌স (জন্ম জুন ৭, ১৯৭৪) একজন ব্রিটিশ অভিযাত্রী, লেখক এবং টেলিভিশন উপস্থাপক। তিনি তাঁর "ম্যান ভার্সেস ওয়াইল্ড" (২০০৬-২০১১), যা যুক্তরাজ্যে "বর্ন সার্ভাইবর: বিয়ার গ্রিল্‌স" নামে প্রচলিত, টেলিভিশন ধারাবাহিকের কারণে সর্বাধিক পরিচিত। এছাড়াও তিনি যুক্তরাজ্য ও যুক্তরাষ্ট্রে বিপুল সংখ্যক টেলিভিশন ধারাবাহিকের সাথে যুক্ত ছিলেন।


title: বিয়ার গ্রিলস

text: ২০০৯ সালের জুনে গ্রিল্‌স ৩৫ বছর বয়সে সর্বকনিষ্ঠ স্কাউট প্রধান হিসেবে নিযুক্ত হন।


title: বিয়ার গ্রিলস

text: বিয়ার গ্রিলস উত্তর আয়ারল্যান্ডের ডোনাঘাডি এলাকায় ৪ বছর বয়স অবধি শৈশব অতিবাহিত করেছেন। এরপর তিনি তাঁর পরিবারের সাথে ক্যামব্রিজ অঞ্চলে যান। কনজারভেটিভ পার্টির প্রয়াত রাজনীতিবিদ স্যার মাইকেল গ্রিলস ছিলেন বিয়ারের পিতা। বিয়ারের মা হলেন লেডি গ্রিলস যার মা প্যাট্রিসিয়া ফোর্ড ছিলেন পেশায় একজন রাজনীতিবিদ এবং সংসদ সদস্য। বিয়ার গ্রিলসের একজন বড় বোন রয়েছেন, তাঁর নাম লারা ফাউসেট। লারা পেশায় একজন টেনিস কোচ। লারাই বিয়ার গ্রিলসের “বিয়ার” নামটি দেন যখন তাঁর বয়স কেবল এক সপ্তাহ।


title: বিয়ার গ্রিলস

text: গ্রিলস ইটন হাউস, লুডগ্রুভ স্কুল, ইটন কলেজে শিক্ষা লাভ করেছেন। ইটন কলেজের ছাত্রাবস্থায় তিনি সেখানকার প্রথম পর্বতারোহণ ক্লাব প্রতিষ্ঠা করেন। এছাড়া তিনি ইউনিভার্সিটি অফ লন্ডন থেকে স্নাতক ডিগ্রী অর্জন করেন। অতি অল্প বয়সেই গ্রিলস তাঁর বাবার কাছ থেকে পর্বতারোহন এবং নৌচালনা শিখেছেন। তাঁর বাবা নৌচালনায় দক্ষ ছিলেন। কৈশোরেই গ্রিলস স্কাইডাইভিং এবং কারাতে শেখেন। তিনি যোগ ও নিনজৎসু চর্চা করেন। আট বছর বয়সে তিনি কাব স্কাউট হন। গ্রিলস ইংরেজি, স্প্যানীয় এবং ফরাসি ভাষা জানেন। তিনি ধর্মে একজন খ্রিস্টান, এবং তিনি ধর্মবিশ্বাসকে তাঁর জীবনের “মেরুদন্ড” হিসেবে অভিহিত করেছেন।


title: বিয়ার গ্রিলস

text: বিয়ার গ্রিলস ২০০০ সালে সারা গ্রিলসকে বিয়ে করেন। তাঁদের তিন পুত্র সন্তান রয়েছে। তাঁদের নাম জেস, মার্মাডিউক এবং হাক্‌লবেরি।


title: বিয়ার গ্রিলস

text: বিদ্যালয় জীবন শেষ হবার পর বিয়ার গ্রিলস ব্রিটিশ সেনাবাহিনীতে যোগ দেয়ার মনঃস্থ করেন। এসময় তিনি সিক্কিম অঞ্চলে হিমালয়ে হাইকিং করেন। গ্রিলস ব্রিটিশ সেনাবাহিনীতে যোগ দেন এবং ইউনাইটেড কিংডম স্পেশাল ফোর্স রিজার্ভে কাজ করেন। স্পেশাল এয়ার সার্ভিসে তিনি ১৯৯৬ পর্যন্ত তিন বছর কাজ করেন। ১৯৯৬ সালে জাম্বিয়ায় গ্রিলস একটি প্যারাশুট দুর্ঘটনার সম্মুখীন হন। এসময় গ্রিলসের চিরতরে হাঁটার ক্ষমতা বন্ধের সম্ভাবনা দেখা দেয়। পরবর্তী বারো মাস গ্রিলস মিলিটারির সকল কার্যকলাপ থেকে বিরত থাকেন। ধীরে ধীরে তিনি সুস্থ হয়ে উঠেন এবং তাঁর শৈশবের লালিত স্বপ্ন মাউন্ট এভারেস্ট জয়ের নেশায় উদ্বেলিত হন। মানব সেবায় অবদান রাখার জন্যে ২০০৪ সালে গ্রিলসকে সম্মানসূচক পদ লেফটেন্যান্ট কমান্ডারে পদোন্নতি দেয়া হয়।


title: বিয়ার গ্রিলস

text: ১৯৯৮-এর ১৬ মে বিয়ার গ্রিলস তাঁর শৈশবের লালিত স্বপ্ন মাউন্ট এভারেস্ট জয় করেন। আট বছর বয়সে যখন তাঁর বাবা তাকে এভারেস্টের একটি ছবি উপহার দেন, তখনই গ্রিলসের মনে এভারেস্ট জয় করার ইচ্ছা জাগে। এভারেস্ট জয়ের মাধ্যমে মাত্র ২৩ বছর বয়সে তিনি গিনেস বুক অফ ওয়ার্ল্ড রেকর্ডস-এ সর্বকনিষ্ঠ ব্রিটিশ হিসেবে এভারেস্ট জয়ের রেকর্ড করেন। তাঁর প্যারাশুট দুর্ঘটনার আঠারো মাস পরেই তিনি এভারেস্টে আরোহণ করেন। জেমস অ্যালেন নামের একজন অস্ট্রেলীয় নাগরিক ২২ বছর বয়সে একটি দলের সাথে এভারেস্ট জয় করেন। মাত্র ১৯ বছর বয়সে এভারেস্ট জয় করে রব গন্টলেট নামের এক ব্রিটিশ তরুণ গ্রিলসের রেকর্ড ভেঙে ফেলেন।


title: বিয়ার গ্রিলস

text: বিয়ার গ্রিলস টেলিভিশন জগতে প্রবেশ করেন একটি ডিওডোরেন্টের বিজ্ঞাপনে অংশগ্রহণের মাধ্যমে। ইংল্যান্ডের প্রতিরক্ষা মন্ত্রণালয়ের উদ্যোগে নির্মিত সেনাবাহিনীর মাদক-বিরোধী টিভি ক্যাম্পেইনেও বিয়ার গ্রিলস উপস্থিত হন। এছাড়া বিশ্বখ্যাত হ্যারডস দোকানের বিজ্ঞাপনেও গ্রিলস অংশগ্রহণ করেন। গ্রিলস বেশ কিছু টেলিভিশন প্রোগ্রামে অংশ নিয়েছেন। এর মধ্যে রয়েছে ফ্রাইডে নাইট উইথ জোনাথন রোজ, অপরাহ উইনফ্রে শো, দ্য টুনাইট শো উইথ যে লেনো, দ্য লেট শো ডেভিড লেটারম্যান ইত্যাদি। গ্রিলস ইন্টারনেটে পাঁচ পর্বের একটি সিরিজে উপস্থিত হন যেখানে তাকে নগর-জীবনে টিকে থাকার কৌশল দেখাতে হয়। ওয়ার্নার ব্রাদার্স গ্রিলসকে তাদের ক্ল্যাশ অফ দ্য টাইটানস চলচ্চিত্রে অভিনয়ের প্রস্তাব দিয়েছিল।


title: বিয়ার গ্রিলস

text: বিয়ারের প্রথম রচিত বইয়ের নাম "ফেসিং আপ"। এটি যুক্তরাজ্যের সবচেয়ে বেশি বিক্রিত বইয়ের তালিকায় স্থান পায়। এটি যুক্তরাষ্ট্রে "দ্য কিড হু ক্লাইম্বড এভারেস্ট" নামে প্রকাশিত হয়। এভারেস্টে তাঁর অভিযান এবং অভিজ্ঞতা নিয়ে রচিত দ্বিতীয় বই ফেসিং "দ্য ফ্রোজেন অশেন" ২০০৪ সালে উইলিয়াম হিল স্পোর্টস বুক অফ দ্য ইয়ার পুরস্কারের জন্য মনোনীত হয়। গ্রিলসের তৃতীয় বই "বর্ন সারভাইভর: বিয়ার গ্রিলস"; এটি পৃথিবীর বেশ কিছু প্রতিকূল পরিবেশে তাঁর টিকে থাকার অভিজ্ঞতা অবলম্বনে রচিত হয়েছে। এটি সানডে টাইমস টপ টেন বেস্ট সেলার তালিকায় স্থান পায়। এছাড়া তিনি "বিয়ার গ্রিলস আউটডোর অ্যাডভেঞ্চার" নামে একটি বই লিখেন। ২০১১ সালে বিয়ার গ্রিলস আত্মজীবনী প্রকাশ করেন। এর নাম "মাড, সোয়েট অ্যান্ড টিয়ারস: দ্য অটোবায়োগ্রাফি"। দুর্গম স্থানে টিকে থাকার কৌশলের উপর শিশু-কিশোরদের জন্য তিনি বেশ কটি বই রচনা করেন। এগুলো হল "মিশন সারভাইভাল: গোল্ড অফ দ্য গডস", "মিশন সারভাইভাল: ওয়ে অফ দ্য ওলফ", "মিশন সারভাইভাল: স্যান্ডস অফ দ্য স্করপিয়ন", "মিশন সারভাইভাল: ট্র্যাক্স অফ দ্য টাইগার"।


title: বিয়ার গ্রিলস

text: ২০০৫ সালে বিয়ার গ্রিলস এবং তাঁর এগারো সহযোগীর ফ্রেঞ্চ ফরেন লিজিওনের আওতায় সাহারা মরুভূমিতে প্রশিক্ষণের উপর "এস্কেপ টু দ্য লিজিওন" নামে একটি টেলিভিশন শো নির্মিত হয়। এটি যুক্তরাজ্যের চ্যানেল ফোর এবং যুক্তরাষ্ট্রের মিলিটারি চ্যানেলে প্রচারিত হয়। এছাড়া ২০০৮-এও এটি যুক্তরাজ্যের হিস্টোরি চ্যানেলে পুনঃপ্রচারিত হয়।


title: বিয়ার গ্রিলস

text: যুক্তরাজ্যের চ্যানেল ফোর-এ বর্ন সারভাইভর: বিয়ার গ্রিলস নামে গ্রিলস একটি প্রোগ্রাম করে থাকেন। এটি অস্ট্রেলিয়া, নিউজিল্যান্ড, কানাডা, ভারত এবং যুক্তরাষ্ট্রে ম্যান ভার্সেস ওয়াইল্ড নামে প্রচারিত হয়। এছাড়া ইউরোপ, এশিয়া এবং আফ্রিকার অনেক দেশীটি আল্টিমেট সারভাইভাল নামে প্রচারিত হয়। এই অনুষ্ঠানে দেখানো হয়, বিয়ার গ্রিলসকে কোন প্রতিকূল পরিবেশে নিয়ে যাওয়া হয়। সেই পরিবেশে প্রতিকূলতার মধ্যে কীভাবে বেঁচে থাকাওতে হয় তা গ্রিলস প্রদর্শন করে। ২০০৬ সালে ম্যান ভার্সেস ওয়াইল্ড শুরু হয় এবং এটি যুক্তরাষ্ট্রের সর্বাধিক জনপ্রিয় টেলিভিশন প্রোগ্রামে পরিণত হয়। বিশ্বজুড়ে ১.২ বিলিয়ন মানুষ এই অনুষ্ঠান দেখে থাকে।


title: বিয়ার গ্রিলস

text: এই অনুষ্ঠানে দেখায় বিয়ার গ্রিলস সুউচ্চ পর্বত-শৃঙ্গে আরোহণ করছে, হেলিকপ্টার থেকে প্যারাশুট নিয়ে নামছে, প্যারাগ্লাইডিং করছে, বরফ-আবৃত পাহাড়ে উঠছে, গভীর অরণ্যের আগুনের মধ্য দিয়ে দৌড়াচ্ছে, সাপ পোকা-মাকড় কীট-পতঙ্গ খাচ্ছে, মরুভূমির কড়া রোদ থেকে পরিত্রাণের জন্য প্রস্রাব-সিক্ত টিশার্ট দিয়ে মাথা আবৃত করছে, সাপের খোলসের মধ্যে প্রস্রাব জমিয়ে রেখে পান করছে, হাতির মল নিঃসৃত তরল পান করছে, হরিণের বিষ্ঠা খাচ্ছে, কুমিরের সাথে যুদ্ধ করছে, সীলের চামড়াকে পোশাকের মত বানিয়ে সাঁতারের সময় হ্রদের হিমশীতল পানি থেকে পরিত্রাণের জন্য তা পরিধান করছে, জলপ্রপাত থেকে ঝাপিয়ে পড়ছে, বাঁশ দিয়ে ভেলা বানিয়ে সাগর পাড়ি দিচ্ছে, সাগরের তলদেশে কোন প্রকার যন্ত্রের সাহাযে ছাড়াই মাছসহ অন্যান্য জলজ প্রাণী শিকার করে খাচ্ছে, প্রতিকূল পরিবেশে আশ্রয় হিসেবে স্থানীয় জিনিস দিয়ে থাকার জায়গা বানাচ্ছে এবং দুর্গম পরিবেশে টিকে থাকার জন্য এমনি আরো উপায় ও কৌশল সে অবলম্বন করছে।


title: বিয়ার গ্রিলস

text: ২০১২ এর মার্চে ডিসকভারি চ্যানেল বিয়ার গ্রিলসের সাথে চুক্তি-সংক্রান্ত মতৈক্যের কারণে ম্যান ভার্সেস ওয়াইল্ড অনুষ্ঠান নির্মাণ বন্ধ করে। যদিও পরবর্তিতে তিনি আবার ডিসকভারি চ্যানেলের সাথে কাজ করা শুরু করেন।


title: শাফায়াত জামিল

text: কর্নেল (অবসরপ্রাপ্ত) শাফায়াত জামিল (জন্ম: ১ মার্চ, ১৯৪০ - মৃত্যু: ১১ আগস্ট, ২০১২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।


title: শাফায়াত জামিল

text: শাফায়াত জামিল মার্চ ১, ১৯৪০ তারিখে কিশোরগঞ্জ জেলার কুলিয়ারচর উপজেলার খড়গমারা গ্রামে জন্মগ্রহণ করেন। তাঁর বাবার নাম এ এইচ এম করিমউল্লাহ এবং মায়ের নাম লায়লা জোহরা বেগম। তাঁর পিতা এএইচ করিমুল্লাহ ছিল ইস্ট পাকিস্তান সিভিল সার্ভিস (জুডিশিয়াল) অফিসার ছিলেন। তার স্ত্রীর নাম রাশিদা শাফায়াত। তাঁদের তিন ছেলে। শাফায়াত জামিল ঢাকা কলেজ, ঢাকা বিশ্ববিদ্যালয় এবং পাকিস্তান মিলিটারি একাডেমী থেকে শিক্ষা গ্রহন করেন। তিনি ঐ একাডেমীতে জেনারেল পারভেজ মুশাররফের (পরবর্তীতে পাকিস্তানের প্রেসিডেন্ট) সহপাঠি ছিলেন।


title: শাফায়াত জামিল

text: শাফায়াত জামিল ১৯৬৪ সালে পাকিস্তান সেনাবাহিনীর ইস্ট বেঙ্গল রেজিমেন্টে সেকেন্ড লেফটেন্যান্ট হিসেবে কমিশনপ্রাপ্ত হন। মুক্তিযুদ্ধের সময় তিনি চতুর্থ বেঙ্গল রেজিমেন্টে কর্মরত ছিলেন। এই রেজিমেন্টের অবস্থান ছিল কুমিল্লা সেনানিবাসে। সম্ভাব্য ভারতীয় আগ্রাসনের কথা বলে পাকিস্তানি সেনারা এই রেজিমেন্টের দুটি কোম্পানিকে ১৯৭১ সালের ১ মার্চ ব্রাহ্মণবাড়িয়ায় পাঠায়। একটি কোম্পানির নেতৃত্বে ছিলেন তিনি। ২৬ মার্চ পাকিস্তানি সেনাদের আক্রমণের সংবাদ পেয়ে তিনি তাঁর ও অপর কোম্পানির সবাইকে নিয়ে বিদ্রোহ করে মুক্তিযুদ্ধে যোগ দেন। প্রতিরোধপর্বে আশুগঞ্জ-ব্রাহ্মণবাড়িয়া ও আখাউড়া-গঙ্গাসাগর এলাকায় যুদ্ধ করেন। এরপর ভারতের ত্রিপুরা রাজ্যের মতিনগরে যান। তাঁকে তৃতীয় ইস্ট বেঙ্গল রেজিমেন্টের অধিনায়ক হিসেবে দায়িত্ব দেওয়া হয়। তিনি দেওয়ানগঞ্জ, সিলেটের ছাতকসহ আরও কয়েক স্থানে যুদ্ধ করেন।


title: শাফায়াত জামিল

text: ১৯৭১ সালের মার্চ মাসে জামিল পাকিস্তান সেনাবাহিনীতে মেজর পদে উন্নীত হন এবং ২৭ মার্চ পূর্ব পাকিস্তান/বাংলাদেশে পাকিস্তান সেনাবাহিনীর গণহত্যার খবর জানতে পেরে তিনি পাকিস্তান সেনাবাহিনী অন্যান্য বাঙালী অফিসার এবং ৪র্থ ইস্ট বেঙ্গল রেজিমেন্টের (ডাকনাম বেবি টাইগার্স) সেনাদের সাথে সেনাবাহিনী ছেড়ে চলে আসেন। ১০ অক্টোবর হটাৎ সিলেট সেক্টরে বদলি হয়ে যাওয়ার আগ পর্যন্ত তিনি সেক্টর-১১ এর অধিনে বাংলাদেশ ফোর্সের (BDF) অফিসার হিসেবে পাকিস্তানি বাহিনীর বিরুদ্ধে যুদ্ধে অংশগ্রহন করেছিলেন। জুন মাসে তিনি সেক্টর ১১ এর অধিনে ৩য় ইস্ট বেঙ্গল রেজিমেন্টের কমান্ডিং অফিসার হিসাবে নিয়োগ পান, এই সেক্টরের সেক্টর কামান্ডার ছিলেন মেজর জিয়াউর রহমান, পরবর্তীতে তিনি জেড ফোর্স ব্রিগেড গঠন করেছিলেন। ৩য় ইস্ট বেঙ্গল রেজিমেন্ট ছোট এবং বড় আকারের গেরিলা অভিযানের অংশ নিয়েছিলো। এছাড়াও জিয়া জামিলকে তেল ঢাকা এলাকা মুক্ত এবং নিরাপদ রাখার দায়িত্ব দিয়েছিলেন। লেফট্যানেন্ট নুরুন্নবী এবং আনোয়ার মেজর জামিলকে এই এলাকার প্রথমিক প্রশাসনিক কার্যকলাপে সহায়তা করেছিলেন। ২৭ আগস্ট প্রথম ডাকঘর এবং দুটি সাব পোস্টঅফিসের উদ্বোধনী অনুষ্ঠানে জিয়ার সঙ্গে উপস্থিত ছিলেন তিনি। ১১ অক্টোবর ১৯৭১ মেজর শাফায়াত জামিলের নেতৃত্বে ৩য় ইস্ট বেঙ্গল রেজিমেন্ট সিলেটের ছাতকের যুদ্ধেঅংশ নেয়। যদিও ছাতক অপারেশন ব্যর্থ তবুও ৩য় ইস্ট বেঙ্গল রেজিমেন্ট ৩৬৪জন পাকিস্তানি সৈন্যকে হত্যা করে।


title: শাফায়াত জামিল

text: ১৯৭১ সালের ২৬ নভেম্বর ভারতীয় সেনাবাহিনীর গোর্খা রেজিমেন্টের তিনটি কোম্পানি সিলেটের রাধানগরে পাকিস্তানি সেনাবাহিনীর অবস্থানে আক্রমণ করে। কিন্তু তাদের সেই আক্রমণ ব্যর্থ হয়। পাকিস্তানিদের পাল্টা আক্রমণে ব্যাপক ক্ষয়ক্ষতির শিকার হয় তখন। এরপর মিত্রবাহিনীর জেনারেল গিল নিয়মিত মুক্তিবাহিনীর ৩ ইস্ট বেঙ্গল রেজিমেন্টের অধিনায়ক শাফায়াত জামিলের ওপর দায়িত্ব দিয়ে সিলেটের রাধানগর এলাকার ছোটখেল মুক্ত করান। শাফায়াত জামিল সিদ্ধান্ত নেন, তিনি নিজেই ওই যুদ্ধে নেতৃত্ব দেবেন। প্রথাগত সামরিক যুদ্ধে এক কোম্পানি বা তার কম সেনা থাকলে ব্যাটালিয়ন অধিনায়ক সাধারণত যুদ্ধের ময়দানে না গেলেও তিনি তাঁর সিদ্ধান্তে অটল থাকলেন। যোদ্ধা হিসেবে গোর্খাদের সুনাম পৃথিবীব্যাপী। ভারতীয় সেনাবাহিনীর গোর্খা রেজিমেন্ট যা পারেনি, সে কাজটি বাঙালি মুক্তিযোদ্ধারা ১৯৭১ সালে সম্ভব করেন। অকৃত্রিম দেশপ্রেম, মমত্ব ও দেশকে শত্রুমুক্ত করার দৃঢ় সংকল্প আর শাফায়াত জামিলের অদম্য ও অটল মনোভাব সেদিন মুক্তিযোদ্ধাদের সাহসী যোদ্ধায় রূপান্তর করেছিল। ২৭ নভেম্বর গভীর রাতে শুরু হয় সেই ঐতিহাসিক অভিযান। ধানখেতের মধ্য দিয়ে প্রায় ১৫০ জন মুক্তিযোদ্ধা এগিয়ে চললেন পাকিস্তানি সেনাদের অবস্থানের দিকে। সবার সামনে ছিলেন শাফায়াত জামিল ও কোম্পানি অধিনায়ক এস আই নূরুন্নবী খান। পাকিস্তানি সেনাদের অবস্থানের কাছাকাছি গিয়ে তিনি অগ্রসর হলেন বাঁ দিক থেকে এবং এস আই নূরুন্নবী ডান দিক দিয়ে। ক্ষিপ্রতার সঙ্গে গুলি করতে করতে তাঁরা পাকিস্তানি সেনাদের বিভিন্ন বাংকারের দিকে এগিয়ে চললেন। কয়েকটি বাংকারে হাতাহাতি যুদ্ধ হলো। মুক্তিযোদ্ধারা তখন অজেয়, অপ্রতিরোধ্য। প্রচণ্ড আক্রমণের তীব্রতায় কিছুক্ষণের মধ্যেই পাকিস্তানি সেনারা সেখান থেকে পালিয়ে গেল। মাত্র ২০ মিনিটের মধ্যেই ছোটখেল মুক্তিযোদ্ধাদের দখলে চলে এল। নিহত হলো অসংখ্য পাকিস্তানি সেনা। আশপাশে চলছিল বিক্ষিপ্ত গোলাগুলি। চারদিকে মৃত পাকিস্তানি সেনাদের লাশ, অস্ত্রশস্ত্র ও গোলাবারুদ ছড়িয়ে-ছিটিয়ে পড়ে আছে। ভোরের আলোয় শাফায়াত জামিল তদারক করছেন অবস্থান সুদৃঢ় করার কাজ। এমন সময় তাঁর ডান কোমরে গুলি লাগে। ছিটকে পড়েন তিনি, গুরুতর আহত হন। সহযোদ্ধারা তাঁকে ফিল্ড হাসপাতালে পাঠান।


title: শাফায়াত জামিল

text: বাংলাদেশের স্বাধীনতা যুদ্ধের পরে, জামিল লেফটেন্যান্ট কর্নেল পদে উন্নীত হন এবং বীর বিক্রম পদক লাভ করেন। ১৯৭৪ সালে তিনি কর্নেল পদে উন্নীত হন এবং ৪৬ পদাতিক ব্রিগেডের কমান্ডার নিযুক্ত হন । ৩ নভেম্বর, ১৯৭৫ তারিখে তিনি এবং খালেদ মোশাররফ খন্দকার মোস্তাক আহমদের বিরুদ্ধে একটি অভ্যুত্থান ঘটান । ৬ নভেম্বর মোস্তাক রাষ্ট্রপতির পদ থেকে সরে দাঁড়ান এবং বিচারপতি আবু সাদাত মোহাম্মদ সায়েম তার স্থলাভিসিক্ত হন। ৭ নভেম্বর এক পাল্টা অভ্যুত্থানে খালেদ মোশাররফকে হত্যা করা হয় এবং কর্নেল জামিল গ্রেফতার হন । জামিল ১৯৮০ সালের ২৬ মার্চ সেনাবাহিনী থেকে অবসরপ্রাপ্ত হন ।


title: ট্র্যাক অ্যান্ড ফিল্ড

text: ট্র্যাক অ্যান্ড ফিল্ড () অ্যাথলেটিক্‌স ক্রীড়ার অংশবিশেষ। এতে দৌঁড়, লাফ, নিক্ষেপের ন্যায় ক্রীড়াবিষয়গুলো অন্তর্ভুক্ত থাকে। এ ক্রীড়া স্টেডিয়ামে অনুষ্ঠিত হয়। দৌঁড়ের জন্য নির্দিষ্ট পথ বা ট্র্যাক অথবা মাঠের মাঝখানে ক্রীড়াগুলো আয়োজনের ব্যবস্থা করা হয়। যে সকল অ্যাথলেটিক্‌স ক্রীড়া ট্র্যাক অ্যান্ড ফিল্ডে অনুষ্ঠিত হয় না কিংবা আয়োজনের ব্যবস্থা নেই সেগুলো স্টেডিয়ামের বাইরে হয়ে থাকে। ক্রস কান্ট্রি দৌঁড়, রাস্তায় দৌঁড়, ম্যারাথন, হাঁটা প্রতিযোগিতা এ জাতীয় ক্রীড়াবিষয়গুলো স্টেডিয়ামবিহীন অবস্থায় মাঠের বাইরে অনুষ্ঠিত হয়।


title: ট্র্যাক অ্যান্ড ফিল্ড

text:
মানবজাতির সূচনালগ্ন থেকে ট্র্যাক অ্যান্ড ফিল্ড ক্রীড়ারূপে প্রতিষ্ঠিত হয়ে আছে। সকল ধরনের প্রতিযোগিতায় এটি প্রাচীন ক্রীড়া হিসেবে বিবেচিত। প্রকৃতিগত এবং বৈশ্বিকভাবে মানুষের শারীরিক, শৈল্পিক বহিঃপ্রকাশের স্ফূরণ ঘটেছে দৌঁড়, ঝাঁপ এবং নিক্ষেপের মধ্য দিয়ে। প্রাচীন অলিম্পিক ক্রীড়ায় ট্র্যাক অ্যান্ড ফিল্ড ক্রীড়া উৎসবে পরিণত হয়। ৭৭৬ খ্রীষ্ট-পূর্বাব্দে গ্রীসের অলিম্পিয়া নগরীতে প্রথম প্রাচীন অলিম্পিক ক্রীড়ায় একমাত্র ক্রীড়া ছিল স্ট্যাডিয়ন ফুটরেস।
পরবর্তী বছরগুলোয় আরো কিছু দৌঁড় প্রতিযোগিতা অন্তর্ভুক্তিকরণের মাধ্যমে এর ক্ষেত্র আরো বৃদ্ধি পায়। প্রাচীন অলিম্পিক পেন্টাথলন ক্রীড়া প্রবর্তনের মাধ্যমে ট্র্যাক অ্যান্ড ফিল্ডকে আরো এক ধাঁপ এগিয়ে নেয় যা বর্তমানের পঞ্চ-ক্রীড়া হিসেবে লং জাম্প, জ্যাভলিন আমি শুভ্র এটা
সত্যি


title: ট্র্যাক অ্যান্ড ফিল্ড

text: অ্যাথলেটিক্‌স একটি অতি সাধারণ ক্রীড়া হিসেবে বিশ্বের সর্বত্র প্রচলিত ও জনপ্রিয় ক্রীড়া বিনোদন বিষয়। অ্যাথলেটিক্‌সে বিভিন্ন ধরনের ক্রীড়ার সমন্বয় ঘটে থাকে। সাধারণতঃ দৌঁড়, লাফ এবং নিক্ষেপজাতীয় ক্রীড়াগুলো এর অন্তর্ভুক্ত। দৌঁড় প্রতিযোগিতায় ম্যারাথন ক্রীড়াসহ, হার্ডলস্ দৌঁড়, দীর্ঘ ও স্বল্প দূরত্বের দৌঁড় রয়েছে। হাই জাম্প বা উচ্চ লাফ, লং জাম্প বা দীর্ঘ লম্ফ, ট্রিপল জাম্প, পোল ভল্ট লাফজাতীয় ক্রীড়ার অন্তর্ভুক্ত। নিক্ষেপজাতীয় ক্রীড়ায় জাভেলিন থ্রো বা বর্শা নিক্ষেপ, ডিসকাস থ্রো বা চাকতি নিক্ষেপ, হ্যামার থ্রো বা হাতুরি নিক্ষেপ এবং শটপুট বা গোলক নিক্ষেপ রয়েছে।


title: ট্র্যাক অ্যান্ড ফিল্ড

text: দৌঁড়, ঝাঁপ, নিক্ষেপকে একীভূত করে সম্মিলিত ক্রীড়া হিসেবে ডেকাথলন, হেপ্টাথলন, পেন্টাথলন প্রভৃতি ক্রীড়া রয়েছে। দুই দিনব্যাপী পুরুষ বিভাগের ডেকাথলন ক্রীড়ায় ১০০ মিটার দৌঁড়, লং জাম্প, শট পুট, হাই জাম্প, ৪০০ মিটার দৌঁড়, ১১০ মিটার হার্ডলস্, ডিসকাস থ্রো, পোল ভল্ট, জ্যাভেলিন থ্রো এবং ১৫০০ মিটার দৌঁড় রয়েছে। বিজয়ী খেলোয়াড়ের পাশাপাশি অংশগ্রহণকারী সকল খেলোয়াড়কে প্রতিযোগিতা শেষে বিশেষভাবে সম্মানিত করা হয়। নারী ক্রীড়াবিদগণও দুই দিনের ট্র্যাক অ্যান্ড ফিল্ডের ক্রীড়া হিসেবে ডেকাথলনে অংশগ্রহণ করে থাকেন। ব্যতিক্রম রয়েছে ক্রীড়াসূচীর ধারাবাহিকতা ও ১০০ মিটার হার্ডল্‌স দৌঁড়।


title: ট্র্যাক অ্যান্ড ফিল্ড

text:
অংশগ্রহণকারী সকল প্রতিযোগীকে ক্রীড়ায় স্মরণীয় সাফল্যের জন্যে দীর্ঘস্থায়ী প্রশিক্ষণ গ্রহণ ও কঠোর অনুশীলন পর্ব সমাপণ করতে হয়। ট্র্যাক অ্যান্ড ফিল্ডের অন্যতম প্রধান বৈশিষ্ট্য হিসেবে খেলোয়াড়কে সময় নিয়ন্ত্রণ কিংবা দূরত্বজনিত মানদণ্ডের দিকে সবিশেষ নজর রাখতে হয়। সময়ের সংক্ষিপ্ততা কিংবা দূরত্বের দীর্ঘতার মাঝেই খেলায় জয়-পরাজয় নিহিত থাকে।
ট্র্যাক অ্যান্ড ফিল্ড ক্রীড়া তথা অ্যাথলেটিক্‌স এমন এক ধরনের ক্রীড়া যা বিশ্বের সর্বত্র সর্বস্তরের লোকজন অংশ নিতে পারেন। তবে সাধারণতঃ কিশোর বা তরুণদের জন্যে মূলতঃ এ ক্রীড়া সবিশেষ উপযোগী। নিতান্তই বিনোদন, নির্মল আনন্দের মাঝেই এ ক্রীড়ার স্বার্থকতা। তবে, প্রতিযোগীতামূলক খেলা বিশেষ করে অলিম্পিক কিংবা বিশ্ব চ্যাম্পিয়নশীপে ব্যক্তির সক্ষমতা ও দক্ষতা নিরূপণের লক্ষ্যে বিজয়ী খেলোয়াড়কে পদক কিংবা অর্থপ্রদানপূর্বক যথোপযুক্ত মূল্যায়ণের ব্যবস্থা করা হয়ে থাকে।


title: মার্স সায়েন্স ল্যাবরেটরি

text: মার্স সায়েন্স ল্যাবরেটরি বা এমএসএল ( বা MSL) মহাকাশ গবেষণা সংস্থা নাসা দ্বারা মঙ্গল গ্রহে জৈব অণু অনুসন্ধানের জন্য প্রেরিত রোভার মিশন। ২০১১ সালের ২৬ নভেম্বর এই মিশনের মঙ্গল অভিযাত্রা শুরু হয়। ২০১২ সালের ৬ আগষ্ট মঙ্গলের মাটিতে অবতরন এই মিশনের রোভার কিউরিওসিটি।


title: উপপ্রজাতি

text: উপপ্রজাতি () শ্রেণীবিন্যাসবিদ্যায় প্রজাতি পরবর্তী পদবি বা একক। উপপ্রজাতি বলতে কোন একটি নির্দিষ্ট প্রজাতির মোট সদস্যসংখ্যার এমন একটি অংশকে বোঝায় যাদের আবাস প্রজাতিটির পুরো বিচরণস্থলের একটি নির্দিষ্ট অংশে সীমাবদ্ধ এবং যাদেরকে প্রজাতিটির অন্যান্য সদস্যদের থেকে নির্দিষ্ট বৈশিষ্ট্যের ভিত্তিতে আলাদা করা যায়। কোন একটি প্রজাতির অধীনে কমপক্ষে দু'টি উপপ্রজাতি থাকতে হবে। কারণ একটি নির্দিষ্ট বৈশিষ্ট্যের ভিত্তিতে উপপ্রজাতি সৃষ্টি করতে হলে তুলনীয় আরেকটি উপপ্রজাতি অবশ্যই লাগবে। যে সকল প্রজাতির কোন উপপ্রজাতি নেই, তাদের বলে একপ্রজাতিক। তবে পৃথিবীতে একটিমাত্র উপপ্রজাতি থাকতে পারে যদি প্রজাতির অন্যান্য উপপ্রজাতিগুলো বিলুপ্ত হয়ে যায়; যেমন: "হোমো স্যাপিয়েন্স স্যাপিয়েন্স"।


title: উপপ্রজাতি

text: একই প্রজাতির আলাদা উপপ্রজাতির অন্তর্গত জীবসমূহ নিজেদের মধ্যে প্রজননের মাধ্যমে প্রজননক্ষম বংশধরের জন্ম দিতে পারে। তবে প্রকৃতিতে এমনটি খুব কমই ঘটতে দেখা যায়। তার প্রধান কারণ হল, ভিন্ন উপপ্রজাতির অন্তর্গত জীবেরা ভৌগোলিকভাবে বিচ্ছিন্ন, অর্থাৎ এরা ভিন্ন ভিন্ন ভৌগোলিক অঞ্চলে বসবাস করে। দু'টি উপপ্রজাতির একই এলাকায় সহাবস্থান প্রকৃতিতে একটি বিরল ঘটনা।


title: উপপ্রজাতি

text: প্রধানত দু'টি বৈশিষ্ট্যের উপর ভিত্তি করে উপপ্রজাতিসমূহ আলাদা করা যায়। বৈশিষ্ট্য দু'টি হল: শারীরিক গঠন ও ডিএনএ-র ক্রমবিন্যাস।


title: উপপ্রজাতি

text: উপপ্রজাতিসমূহের শারীরিক গঠনের পার্থক্য দুইভাবে বিচার করা যায়: পরিমাপগত বিভিন্নতা ও দৃশ্যমান বিভিন্নতা। যখন একই প্রজাতির দু'টি সদস্যের মধ্যে গড় দৈর্ঘ্য, গড় ওজন, লেজের দৈর্ঘ্য, পাতার দৈর্ঘ্য, গড় গর্ভকাল ইত্যাদি পরিমাপগত পার্থক্য দেখা যায়, তখন তাদের দু'টি ভিন্ন উপপ্রজাতির অন্তর্গত বলে বিবেচনা করা হয়। এই উপপ্রজাতিকরণের ভিত্তি হল পরিমাপগত বিভিন্নতা। এছাড়া দৃশ্যমান পার্থক্যের কারণেও নতুন উপপ্রজাতির সৃষ্টি হতে পারে। হয়তো দেখা গেল কোন একটি প্রজাতি পাখির এক অঞ্চলের সদস্যসমূহের ডানার রঙ নীল, আরেক অঞ্চলে তা সবুজাভ নীল। কোন এক প্রজাতির বাঘের এক অঞ্চলের সদস্যসমূহের লেজের বলয় ১১টি, অপর অঞ্চলের সদস্যসমূহের বলয় ১৩টি। এসকল দৃশ্যমান বিভিন্নতার কারণে নতুন উপপ্রজাতির সৃষ্টি হয়।


title: উপপ্রজাতি

text: আবার জীনের মিউটেশনের কারণে একটিমাত্র জীবকে ভিন্ন বলে উপপ্রজাতি ঘোষণা করা যাবে না। এক্ষেত্রে জীবটির ভৌগোলিক আবাস ও জীন মানচিত্র পর্যালোচনা করে তার উপপ্রজাতি নির্ধারণ করতে হবে।


title: উপপ্রজাতি

text: আবার যখন দু'টি সদস্যের জীন মানচিত্র পর্যালোচনা করে দেখা যায় যে তাদের ডিএনএ-র ক্রমবিন্যাস ভিন্ন, তখন তাদের আলাদা আলাদা উপপ্রজাতির সদস্য বলে গণ্য করা হয়। কখনও কখনও এমনটি দেখা যায় যে উপপ্রজাতির দু'টি সদস্য শারিরীক গঠনের দিক থেকে হবহু এক, কিন্তু ডিএনএ-র ক্রমবিন্যাসের ভিন্নতার কারণে তারা ভিন্ন ভিন্ন উপপ্রজাতির আওতায় পড়েছে।


title: উপপ্রজাতি

text: যেসকল প্রজাতির জীবকে আর অন্য কোন ছোট এককের মধ্যে ফেলা যায় না, তাদের একপ্রজাতিক জীব বলে। এক্ষেত্রে প্রজাতিটির সকল সদস্য দেখতে একই রকম এবং সেজন্য এদের অন্য কোন ছোট ভাগের বিভক্ত করার কোন প্রয়োজন পড়ে না। এদের মধ্যে যেকোন ধরনের বৈচিত্রের হার খুব কম ও অনিয়মিত। এদের মধ্য জীনের প্রবাহ খুবই নিয়মিত।


title: উপপ্রজাতি

text: অপর দিকে, যে সকল প্রজাতির একাধিক উপশ্রেণী রয়েছে, তাদের বহুপ্রজাতিক জীব বলে।


title: খুংরিকাশি

text: খুংরিকাশি বা ল্যারিঞ্জোট্র্যাকিওব্রঙ্কাইটিস ( বা laryngotracheobronchitis) এক প্রকারের শ্বাসপ্রশ্বাসের সংক্রমণ, যা শ্বাসনালীর উপরিভাগে ভাইরাস সংক্রমণের ফলে হয়৷ এই সংক্রমণের ফলে গলার ভেতরটা ফুলে যায়৷ এই ফোলাভাব স্বাভাবিক শ্বাসপ্রশ্বাসে বাধা সৃষ্টি করে; খুংরিকাশি অর্থাৎ ক্রুপকাশির উপসর্গে "খকখক শব্দ"কাশি, স্ট্রিডর (তীক্ষ্ণ শোঁ শোঁ শব্দ), এবং কর্কশতাথাকে৷ খুংরিকাশির উপসর্গ সামান্য, সহনীয় বা গুরুতর হতে পারে, এবং প্রায়ই রাত্রে এই উপসর্গ বেড়ে যায়৷ মুখ দ্বারা সেবনযোগ্য স্টেরয়েড এর একটামাত্র ডোজ দিয়ে এই অবস্থার চিকিৎসা করা যায়৷ কখনও কখনও খুব গুরুতর ক্ষেত্রে এপিনেফ্রিন ব্যবহার করা হয়৷ বিরল ক্ষেত্রে হাসপাতালে ভর্তি করতে হয়৷


title: খুংরিকাশি

text: লক্ষণ ও উপসর্গ দেখে খুংরিকাশি নির্ণয় করা হয়। উপসর্গের আরো গুরুতর কারণ রয়েছে (উদাহরণস্বরূপ, এপিগ্লটাইটিস অথবা শ্বাসনালীতে বিজাতীয় জিনিস)৷ বেশির ভাগ সময়, আরো অনুসন্ধান - যেমন রক্ত পরীক্ষা, এক্স-রে এবং কালচার করানোর প্রয়োজন হয় না৷ খুংরিকাশি পরিচিত সমস্যা এবং সাধারণত ৬ মাস থেকে ৫-৬ বছর বয়সের প্রায় ১৫% শিশু ও ছোট ছেলেমেয়েদের মধ্যে এটা দেখা যায়৷ কিশোর ও প্রাপ্তবয়স্করা খুব কমই খুংরিকাশিতে আক্রান্ত হয় ৷


title: খুংরিকাশি

text: খুংরিকাশির উপসর্গে "খকখক শব্দ" কাশি, স্ট্রিডর(শ্বাসপ্রশ্বাস নেওয়ার সময় সাধারণত এই সুতীক্ষ্ণ শব্দ হয়), কর্কশভাব, এবং শ্বাসকষ্ট থাকতে পারে, সাধারণত রাত্রে এর আরো অবনতি হয়৷ বলা হয় যে এই "খকখক" কাশি প্রায়ই সীল বা সী লায়নএর ডাকের মত শোনায়৷ কান্নাকাটি করলে এই শোঁ শোঁ শব্দ আরো বেড়ে যেতে পারে, কেননা শোঁ শোঁ শব্দের অর্থ শ্বাসনালী সঙ্কীর্ণ হয়ে পড়েছে৷ খুংরিকাশির আরো অবনতি হলে এই শোঁ শোঁ শব্দ কমে যেতে পারে৷


title: খুংরিকাশি

text: অন্যান্য উপসর্গের মধ্যে রয়েছে জ্বর, করাইজা (সাধারণ সর্দির মত উপসর্গ), এবং বুকের হাড় পাঁজরা দেখা যায়৷ মুখ দিয়ে লালা পড়া বা অসুস্থ চেহারা দেখে অন্যান্য চিকিৎগত অবস্থার ইঙ্গিত পাওয়া যায়৷


title: খুংরিকাশি

text: সাধারণত ভাইরাস সংক্রমণের ফলে খুংরিকাশি হয় বলে মনে করা হয়৷ কেউ কেউ তীব্র ল্যারিঞ্জোট্র্যাকিয়াইটিস, আকস্মিক আক্ষেপসহ খুংরিকাশি, ল্যারিঞ্জিয়াল ডিপথেরিয়া, ব্যাক্টেরিয়াল ট্র্যাকিয়াইটিস, ল্যারিঞ্জোট্র্যাকিওব্রঙ্কাইটিস এবং ল্যারিঞ্জোট্র্যাকিওব্রঙ্কোনিউমোনাইটিস বোঝাতেও এই শব্দটি ব্যবহার করেন৷ প্রথম দুটি রোগাবস্থা ভাইরাসের কারণে হয় এবং তাতে অপেক্ষাকৃত সামান্য উপসর্গ থাকে, শেষ চারটি ব্যাক্টেরিয়ার কারণে হয় এবং সাধারণত অধিক গুরুতর হয়৷


title: খুংরিকাশি

text: ৭৫% ক্ষেত্রে খুংরিকাশির জন্য মূলত টাইপ ১ এবং ২ প্যারাইনপ্লুয়েঞ্জা ভাইরাস দায়ী হয়৷ কখনও কখনও অন্যান্য ভাইরাসের ফলেও খুংরিকাশি হতে পারে, যথা ইনফ্লুয়েঞ্জা এ ও বি, হাম, অ্যাডেনোভাইরাস এবং রেসপিরেটারি সিনসিশিয়াল ভাইরাস (আরএসভি)৷ তীব্র ল্যারিঞ্জোট্র্যাকিয়াইটিসের জন্য যে শ্রেণীর ভাইরাস দায়ী সেই একই শ্রেণীর ভাইরাসের ফলে আকস্মিক খুংরিকাশি (খকখক কাশিসহ খুংরিকাশি) হয়, তবে তাতে সংক্রমণের পরিচিত লক্ষণগুলি (যেমন জ্বর, গলা ব্যথা, এবং শ্বেত রক্তকণিকা সংখ্যা)র বৃদ্ধি থাকে না৷ উভয় ক্ষেত্রে একই ধরণের চিকিৎসা করা হয়, এবং চিকিৎসার প্রতিক্রিয়া অনুরূপ হয়৷


title: খুংরিকাশি

text: ব্যাক্টেরিয়াঘটিত খুংরিকাশিকে ল্যারিঞ্জিয়াল ডিপথেরিয়া, ব্যাক্টেরিয়াল ট্র্যাকি‍য়াইটিস, ল্যারিঞ্জোট্র্যাকিওব্রঙ্কাইটিস এবং ল্যারিঞ্জোট্র্যাকিওব্রঙ্কোনিউমোনাইটিসে বিভক্ত করা যায়৷ "করিনেব্যাক্টেরিয়াম ডিপথেরিয়া " এর ফলে ল্যারিঞ্জিয়াল ডিপথেরিয়া হয়, আবার ব্যাক্টেরিয়াল ট্র্যাকিয়াইটিস, ল্যারিঞ্জোট্র্যাকিওব্রঙ্কাইটিস এবং ল্যারিঞ্জোট্র্যাকিওব্রঙ্কোনিউমোনাইটিস প্রারম্ভিকভাবে ভাইরাসের ফলে হলেও, পরে ব্যাক্টেরিয়া সংক্রমণ ঘটে৷ এর জন্য দায়ী সবচেয়ে সুপরিচিত ব্যাক্টেরিয়া হল "স্ট্যাফাইলোকোকাস অরিয়াস", "স্ট্রেপ্টোকোকাস নিউমোনিয়া", "হিমোফিলাস ইনফ্লুয়েঞ্জা", এবং "মরাক্সেলা ক্যাটারালিস"৷


title: খুংরিকাশি

text: এই ভাইরাস সংক্রমণের ফলে গলনালী, শ্বাসনালী, এবং বড় শ্বাসনালীগুলি শ্বেত রক্ত কণিকা দ্বারা স্ফীত হয়৷ এই ফুলে যাওয়ার ফলে শ্বাসপ্রশ্বাস নেওয়া কষ্টকর হয়ে উঠতে পারে৷


title: খুংরিকাশি

text: খুংরিকাশির ক্ষেত্রে লক্ষণ এবং উপসর্গ দেখে রোগনির্ণয় করা হয়৷ প্রথম কাজটি হল, শ্বাসনালীর উপরিভাগে বাধা সৃষ্টি করতে পারে এমন অন্যান্য অবস্থার সম্ভাবনা দূর করা, বিশেষত এপিগ্লটাইটিস, শ্বাসনালীতে আটকে থাকা পদার্থ, সাবগ্লটিক স্টেনোসিস, অ্যাঞ্জিওইডিমা, রেট্রোফ্যারিঞ্জিয়াল অ্যাবসেস, এবং ব্যাক্টেরিয়াল ট্র্যাকিয়াইটিস৷


title: খুংরিকাশি

text: সচরাচর গলার এক্স-রে করা হয় না, তবে যদি তা করা হয়, তাহলে গলনালীর সঙ্কীর্ণ হয়ে আসা দেখা যাবে, একে স্টিপল সাইনবলা হয়, কেননা ক্রমশ সঙ্কীর্ণ হওয়া এই আকার গির্জার চূড়ার মত দেখায় ৷ অর্ধেক কেসে এই স্টিপল সাইন অর্থাত্ চূড়ামত দেখা যায় না৷


title: খুংরিকাশি

text: রক্ত পরীক্ষাএবং ভাইরাসের কালচার (ভাইরাস পরীক্ষা) করার ফলে শ্বাসনালীতে অযথা অস্বস্তি হতে পারে৷ যদিও ন্যাসোফ্যারেঞ্জিয়াল অ্যাসপিরেশন (টিউবের সাহায্যে নাক থেকে শ্লেষ্মা টেনে বার করার পদ্ধতি) দ্বারা সংগ্রহ করা ভাইরাসের কালচার করে যথার্থ কারণ সুনিশ্চিত করা যায়, তবে সাধারণত যারা গবেষণার কাজ করছেন শুধু তারা এইভাবে কালচার করেন৷ যদি প্রথাগত চিকিৎসা দ্বারা কারো রোগাবস্থার উন্নতি না হয়, ব্যাক্টেরিয়ার সন্ধান করতে আরো কয়েকটি পরীক্ষা করা যায়৷


title: খুংরিকাশি

text: খুংরিকাশির তীব্রতার শ্রেণী বিভাজন করার সবচেয়ে সুপরিচিত পদ্ধতি ওয়েস্টলি স্কোর৷ তবে, চিকিৎসার তুলনায় গবেষণার জন্য এই পরীক্ষা করা হয়৷ এটি পাঁচটি উপাদানে বিভক্ত পয়েন্টের সমষ্টিঃ সচেতনতার স্তর, সায়ানোসিস (অক্সিজেনের অভাবে বিবর্ণ ত্বক), স্ট্রিডর, বায়ু প্রবেশ, এবং সঙ্কোচন৷ প্রতিটি বৈশিষ্ট্যের জন্য ধার্য করা পয়েন্ট ডানদিকের তালিকায় দেখানো হয়েছে, এবং চূড়ান্ত স্কোর ০ থেকে ১৭ হতে পারে৷জরুরি বিভাগে ভর্তি ৮৫% শিশুর ক্ষেত্রে রোগের মাত্রা মৃদু হয়; তীব্র খুংরিকাশির ঘটনা বিরল (ইনফ্লুয়েঞ্জা এবং ডিপথেরিয়ার টিকা খুংরিকাশি প্রতিরোধ করতে পারে৷


title: খুংরিকাশি

text: যেসব শিশু খুংরিকাশিতে আক্রান্ত তাদের যথাসম্ভব শান্ত রাখতে হয়৷ সাধারণ নিয়মে স্টেরয়েড দেওয়া হয়, তবে রোগের তীব্রতার ক্ষেত্রে এপিনেফ্রিন ব্যবহার করা হয়৷ যেসব শিশুর অক্সিজেন স্যাচুরেশন (রক্তে অক্সিজেনের মাত্রা) ৯২% এর কম হয় তাদের অক্সিজেন দেওয়া প্রয়োজন৷ এবং যারা তীব্র খুংরিকাশিতে আক্রান্ত তাদের পর্যবেক্ষণে রাখার জন্য হাসপাতালে ভর্তি করা যায়৷ অক্সিজেনের প্রয়োজন হলে, “ব্লো-বাই” প্রয়োগের (শিশুদের মুখের কাছে অক্সিজেনের উৎস রাখা) পরামর্শ দেওয়া হয়, কেননা এতে অক্সিজেন মাস্ক-এর তুলনায় কম অস্বস্তি হয়৷ চিকিৎসায় ০.২% এর কমসংখ্যক মানুষের এন্ডোট্র্যাকিয়াল ইনটিউবেশন(শ্বাসনালীতে টিউব বসানোর) প্রয়োজন হয়৷


title: খুংরিকাশি

text: খুংরিকাশির চিকিৎসায় ডেক্সামেথাসোন এবংবিউড্যাসোনাইড এর মত কর্টিকোস্টেরয়েডব্যবহার করা যায়৷ ওষুধ প্রয়োগের মাত্র ছয় ঘন্টার মধ্যে উল্লেখযোগ্য লাভ পাওয়া যায়৷ এইসব ওষুধ মৌখিকভাবে (মুখ দিয়ে), প্যারেন্টেরাল পদ্ধতিতে (ইনজেকশন এর মাধ্যমে), বা শ্বাসের মাধ্যমে প্রয়োগ করা যায়, তবে মৌখিকভাবে ওষুধ প্রয়োগই বাঞ্ছনীয়৷ সাধারণত একটি মাত্র ডোজই যথেষ্ট, এবং এটা সাধারণত সম্পূর্ণ নিরাপদ মনে করা হয়৷ ০.১৫, ০.৩ এবং ০.৬  মিগ্রা/কেজি’র ডেক্সামেথাসোনের ডোজও সমান কার্যকর বলে মনে করা হয়৷


title: খুংরিকাশি

text: সহনীয় থেকে তীব্র খুংরিকাশিতে নেবুলাইজড এপিনেফ্রিন(শ্বাসে টেনে নেওয়ার সলিউশন যা শ্বাসনালী প্রশস্ত করে) উপযোগী হতে পারে৷ এপিনেফ্রিন সাধারণত মাত্র ১০-৩০ মিনিটে খুংরিকাশির তীব্রতা হ্রাস করে, তবে এর উপকারিতা মাত্র ২ ঘণ্টা স্থায়ী হয়৷ যদি চিকিৎসার পরে ২-৪   ঘণ্টা যাবৎ অবস্থা ভালো থাকে এবং অন্য কোন জটিলতা না দেখা দেয়, তাহলে সাধারণত ঐ শিশু হাসপাতাল ত্যাগ করতে পারে৷